
			Abans-perpaus


			Au moment de publicar lo diccionari, be son pesugas las responsabilitats qui son mias. Per jo, n’i pas de prètzhèit mei ambiciós que d’obrar peu gascon. Mei mespresada que jamei, miaçada de desaparida, la lenga qu’a un besonh urgent de dignitat, d’accions de tot òrdi. Accion mei que discors, conviccion mei que frasa. La nosta civilizacion s’es perduda dens lo flaquèr. Qu’am tots ua responsabilitat. Qu’èm tots responsables. E tots divem har peu noste país.  


			La Gasconha


			La Gasconha prumèr, patís de non pas estar ua entitat politica o  administrativa (sonque la Vath d’Aran en Catalonha, qu’a un estatut oficiau). Ua lenga sola ne hè pas un país. La geografia, lo climat, lo pòblament, las costumas, l’istòria, la cultura, l’economia, los escambis, son los hondaments d’ua nacion. L’ensemble d’aqueths elements que restacan la Gasconha a la Vasconia a maugrat la mòda recenta de l’Occitània. Totun, l’influéncia arromana qu’es ua realitat, qu’a hèit de la lenga gascona ua cosia de las autas lengas arromanas, e hèit arrecular l’euskarà hens sos limits d’auei. La Vasconia poirè tornar a ua entitat ? Utopia ? A l’òra d’ara, a l’òra de la mondializacion ? Mès que n’es pas ací lo lòc d’un tau devís. Sonque per díser qu’èm los eretèrs d’ua realitat istorica e umana.


			Quaus ligams ? Lingüistica o ideologia ?


			Debat lingüistic, o debat ideologic ? L’alinhament deu gascon decap a la règlas occitanistas de l’escriutura s’es hèita au nom d’ua unitat lingüistica preestablida autorn deu lengadocian. Mès per nosautes gascons n’èm pas mei dens l’unitat mès dens lo renonciament. Totas las règlas foncionan dens un sol sens. Aqueras arremarcas per compréner ua realitat que tots ne vòlen pas véder.


			Lo Gascon, lenga arromana, que hè cosiatge dab los autes dialectes arromans. Qu’èm d’ua familha lingüisitica, mès pas mei.


			Lo diccionari


			Lo diccionari qu’es entièrament en gascon. Las règlas aplicadas dens TotEnGascon, son las règlas enonciadas hens lo « Dictionnaire Francés-occitan (gascon) » de Per Noste, règlas definidas per l’I.E.O, a las quaus am aderit hens lo Diccionari occitan/gascon segon los parlars de Gasconha. E adoptadas generaument dens l’ensenhament, las classas de l’Educacion Nacionau, las Calandretas, l’edicion, la premsa. Mès ajustar que cau, l’importància deu tribalh de Joan Lafita e d’Eric Chaplain per l’estudi deu gascon classic e la soa coneishença (e arreconeishença) ? S’arribam a tirà’s de tot problèma ideologic, l’aviéner qu’es de tiéner conde d’un cèrt nombre de suggestions dont la mei emblematica qu’es lo retorn a l’X=ʃ de l’ortogràfia gascona classica, au lòc d’aquesta monstruositat alibertina deu Sh anglés.


			La lenga


			La lenga de l’ensenhament n’es pas la lenga. Qu’es ua lenga largament artificiau. L’espudiment generalizat deus francismes -qualificat un temps de malautia vergonhosa- qu’aumenta aqueth sentit, e tanben l’entrada deus neologismes que rend la lenga incompreensibla peus « locutors naturaus ». 


			Solide lo jorn on n’i aurà pas mei que l’escòla per parlar la lenga, n’i aurà pas mei cap de problèma dab los locutors.


			Aqueras refleccions son benlhèu hòra subjècte hens un diccionari, mès d’ua lenga liura, « plastica », rica, qu’arribam a ua lenga  poliçada, gausi pas díser policiada. Qu’èm au contra totau deu noste univèrs. Las generacions que’ns an davantejats que  son estadas un exemple de tolerància lingüistica. Auei es vienut lo temps deus ajatòllahs de la lenga. Lo sectarisme qu’es lo produit de l’ignorància.


			Necessitat


			Que hè necèra qu’avossim un diccionari vertadèr dens la nosta lenga. Tota persona, tota enterpresa, tota vila, tota comunautat umana, qu’a per prètzhèit pregon de víver, de créisher, de har entà mélher deus sos interès (materiaus, economics, umans, lingüistics, culturaus).


			Ajuda institucionau ?


			E donc qu’es ua vergonhassa que la lenga gascona avossi un tractament particular (o meilèu que ne l’avossi pas). Qu’es normau que morissi ! Lo basco e lo catalan que son hortament ajudats peus govèrns de Catalonha e d’Euskadi. Sostenguts hens los mèdias, e generalizats dens l’ensenhament.  


			Qu’èi podut audir de cèrts elegits gascons : « la nosta accion decap au gascon qu’acompanha la desaparida de la lenga ! ». Se lo volontarisme ne soluciona pas tot, l’abséncia de volontat es criminau dens la situacion on èm. Lo gascon qu’a besonh d’un signe hòrt de las autoritats d’Aquitània, d’accions publicas vedederas (publicitat, television, ràdio, internet).


			La lenga deu diccionari


			L’entrada en abonda de tèrmis navèths, de la societat modèrna cambia pregondament la percepcion de la lenga. La lenga vertadèra e serè sonque dens lo passat ? Lenga artificiau que desnatura lo gascon natre? Non, mès aqueth cambiament qu’es brutau e obliga cadun a ua adaptacion hòrta.


			L’estat naturau d’ua lenga qu’es l’esparpalhament subertot s’aquera lenga es sonque orau. Qu’es estada la situacion deu gascon tròp longtemps. L’escriutura arrèis, fossiliza la lenga, la rend academica, hè pérder sa diversitat, son poder creatiu e poetic. E se aqueth passatge massiu a l’escriut hè daun, ne’m pèrdam hòrt de causas. N’es pas shens nostalgia que la nosta oralitat, e dab era l’engèni de la lenga, se n’anèssi dab l’addicion de la desaparida deus locutors « natres », e l’arribada d’aqueth escriut mei o mensh « artificiau », « farlabicat » com se dit. Mès malurosament a l’òra on la lenga n’es pas mei transmetuda, qu’es la sola possibilitat de la sauvar-la : tribalhar a la har entrar dens lo mond d’auei.


			A l’òra de clavar aqueth diccionari, que’m pausi un hum de questions. E la mei qui me tacanha : aquera lenga s’es enqüèra gascon ? Disi qu’i òc, mès… Mès aquera lenga n’es pas mei la lenga qu’èi avut la parat encantador d’enténer cada jorn deu temps deu men mainadèr.


			Qu’èm benlhèu dens ua situacion esquizofrenica : los darrèrs parlaires deu gascon espiaràn o audiràn los mots navèths com estrangèrs, las generacions actuaus n’auràn pas idèia, pas enveja, o pas la possibilitat d’arreconéisher lo gascon deus prumèrs. E aquesta ligason tant esperada de las generacions — e ajustarèi, deus mieis sociaus — damorarà un saunei.


			L’entrada hortassa deu vocabulari  necessari a ua temporada  modèrna que’ns estrema hòrt d’aquera lenga meravelhosa deu nostes  ainats, e deu son engèni. Nostalgia ? Tots los qui m’an aprés lo parlar, quan estossi lo mei umble, — e de tots shens excepcion, qu’èi après chic o hèra — e mei shens cap de dobte, que cèrts sabentasses d’auei, solide n’arreconeisherén pas aquesta lenga. Que’m perdonin ! Qu’es per eths totun qu’èi passat dètz ans quitament per aqueth tribalh de pèc. Qu’es per eths que n’èi trobat lo coratge.


			L’aviéner


			Mès un diccionari ne pòt pas èster lo pretzhèit d’un quite gent. E tot diccionari qu’es inacabat, incomplet e criticable. D’autes gents vieneràn qu’ac espèri, entà melhorà’u ! Sohèti que vieni lo temps deus mejans umans e materiaus d’ua tau cuenta. E urgentament ! 


			Un darrèr vòt : que los gascons tròbin lo coratge d’arrecaptà’s completament lo lor eretatge, e d’arreganhà’s enfin!


			E que tròbin l’ambicion, los mejans, la volontat. 


			Soi estat tròp long.


			Pèir Morà

			Lo Diccionari


			30.000 entradas, 9.000 variantas o sinonimes, 3.000 expressions. Qu’èm dens ua situacion on la lenga n’es pas enqüèra fixada hens soa escriutura. Pensi que lo temps harà aqueth tribalh. Per aquera rason trobaràn dens lo diccionari variantas divèrsas d’un mot : exemple : mòrt, mort. Que’s pòt semblar ua manca de rigor Pensi qu’es ua necessitat per guaitar ua « fluiditat » a la lenga, qu’ua redor tròp hòrta estrema deus locutors naturaus. 


			Qu’am causit de seguir la règlas definidas per P.N. que son completas e elaboradas. Que n’es pas utile de tornar rénder ací ua presentacion tròp pesuga. Volèm sonque precizar quauques punts non seguits per PN, a maugrat qu’estossin estats acceptats peu CLO.


			qü/qu


			Qu’am guaitat l’escriutura d’aqueths digramas segon lo principi que dus sons prononciats diferentament son escriuts diferentament, (preconizacion deu CLO). Pr’amor com compréner que qüant e quantitat e’s posquin audir de faiçons diferentas se son escriuts parièr ? 


			Limfa/linfa, Simfonia/sinfonia, Emfasi/enfasi, Premsa/prensa


			Imf-,  emf- que son etimologics e ne corresponen pas a la prononciacion. E totas las lengas latinas qu’an causit inf-,  emf- (italian, espanhòu, portugués), aquesta ortogràfia qu’es suggerida entà l’òc hens las correccions d’Alibèrt (v. amfibi). Aquesta fòrma imf- qu’es tostemps oficiau. La fòrma inf- qu’es sonque ua notacion. Parièr com Emf.


			-a finau


			Marca lo femenin : hemna, la finau deu mots latins : nota ; mot grèc sabent : autocrata. Mès los mots accentuats suu à que son notats : Aidà.


			h intervocalica


			Lo CLO qu’a hèit tombar l’h intervocalica d’un cèrt nombre de mots mès que’us avèm guaitats pr’amor son mots que lo lengatge corrent n’emplegava pas e qu’ua reintroduccion « gasconiza » shens cap de problèma : prehension, coherent, vehicule, prohibicion…


			Conjugason deus vèrbes incohatius


			Las terminasons -ís/eish : ne son pas sistematizadas pr’amor tròbam en Gasconha las duas conjugasons.


			Lespy


			A maugrat que’u posquin considerar un chic ancian, trobaràn extrèits numerós de Lespy, per las soas honts, e lo son esperit davantejaire en son temps. Benlhèu qu’es estat lo permèr normalizaire deu gascon, e qu’a putzat a la hont deus tèxtes istorics.


			Metaus


			Nòbi/nòbium ; alumini/alumínium.


			Bibliografia


			Atlas linguistique de la Gascogne Séguy.


			Ausèths F. Beigbeder.


			Dictionnaire Béarnais ancien et moderne V. Lespy, P. Raymond.


			Dictionnaire du Béarnais e du Gascon moderne Simin Palay. 


			Dictionnaire Français-Occitan (gascon) G. Narioo,. M. Grosclaude, P. Guilhemjoan.


			Dictionnaire Gascon-Béarnais/Français E. Chaplain.


			Dictionnaire Gascon-Français A. Vincent Foix. 


			Dictionnaire Gascon-Français (Arcachon) Y.Vidal.


			Dictionnaire de la Grande Lande F. Arnaudin.


			 Dictionnaire Occitan-Français (Htes-Pyrénées).


			 Dictionnaire Occitan-Français selon les parlers languedociens L. Alibert.


			 Fiches de Grammaire gascon normé A. Bianchi, A. Viaut.


			 Memento grammatical du gascon J.P. Biraben, J. Salles-Loutau.


			Emplèc deu Diccionari


			Abreviacions gramaticaus, genre, vocabulari


			abrac.  abracada, abreviacion.


			adj.  adjectiu.


			adj. inv.  adjectiu invariable.


			adj./mf.  adjectiu deus 2 genres.


			adj./m./f.  adjectiu masculin e femenin.


			adj. num.  adjectiu numerau.


			adj. num. card.  adjectiu numerau cardinau.


			adj. num. ord.  adjectiu numerau ordinau.


			adj. poss.  adjectiu possessiu.


			adv.  advèrbi.


			adv. interr.  advèrbi interrogatiu.


			adv./prep.  advèrbi o preposicion (perpausicion).


			afirm.  afirmacion, afirmatiu.


			agric.  agricultura.


			ale.  aleman.


			ale. anc. aleman ancian.


			ale. h. aleman haut.


			amer.  american.


			anc.  escand.  ancian escandinau.


			anat.  anatomia.


			anc. franc.  francés ancian.


			anc. occ.   occitan ancian.


			anc. scan.  escandinau ancian.


			ang.  anglés.


			ar.  arabe.


			arquit.  arquitectura.


			art. f.  article femenin.


			astron.  astronomia.


			aum.  aumentatiu.


			aux.  auxiliari,-ària.


			aviac.  aviacion.


			bas lat.  bas latin.


			ben.  benlèu.


			bot.  botanica.


			bot. exo  botanica exotica.


			cat.  catalan.


			cine.  cinèma


			cit.  citacion.


			conj./prep.  conjoncion o preposicion.


			dim.  diminutiu.


			elect.  electricitat, electronica.


			esp.  espanhòu.


			exclam.  exclamacion.


			exe.  exemple.


			expr. sin.  expression sinonima.


			fam.  familiar.


			farm.  farmacia.


			f.  femenin.


			fin.  finança.


			fisiol.  fisiologia.


			fot.  fotografia.


			franc.  francisme, gallicisme.


			frc.  francic.


			gael.  gaelic.


			gal.  gales.


			gast.  gastronomia.


			gen.  sens generau.


			geogr.  geografia.


			geom.  geometria.


			germ.  germanic.


			got.  gotic.


			gr.  grèc.


			gram.  gramatica.


			gr. med.  grèc medievau.


			ictiol.  ictiologia.


			inf.  influéncia de


			inform.  informatica.


			injur.  injuriós.


			inter.  interrogatiu.


			interj.  interjeccion.


			ital.  italian.


			jurid.  juridic, dret.


			lat.  latin.


			lat. eccles.  latin ecclesiastic.


			lat. med.  latin medievau.


			lat. pop.  latin popular.


			lat. scient.  latin scientific.


			lat. scol.  latin scoliastic.


			leng.  lengadocian.


			loc.  locucion.


			m.  masculin.


			marit.  de la mar.


			mat.  matematica.


			mau.  arabe maugrabin.


			mec.  mecanica.


			metat.  metatèsi.


			micol.  micologia.


			mil.  militar.


			m. inv.  mot invariable.


			mitol.  mitologia.


			mus.  musica.


			neerl.  neerlandés (Holanda).


			neer.m.  neerlandés mejan.


			nf.   substantiu femenin.


			nm.  substantiu masculin.


			nmf.  substantius masculine e femenin.


			norv.  norvegian.


			omeo   omeopatia.


			 onom.  onomatopèa.


			opt.  optica.


			ornit.  ornitologia.


			part. afirm.  particula afirmativa.


			part.   enonc.  particula enonciativa.


			part.  neg.  particula negative.


			pejor.  pejoratiu.


			p.n.  parlar negue, gasc. marit.


			pop.  popular.


			por.  portugués.


			precelt.  pre-celtic.


			pron. poss.  pronom possessiu.


			pr. pers.  pronom personau.


			psicol.  psicologia.


			qqen.  quauquarren.


			qqun  quauqu’un.


			quim.  quimia.


			rel.  religion.


			sans.  sanscrit.


			sin.  sinonime.


			taur.  tauromaquia.


			tecnol.  tecnologia.


			terap.  terapia.


			topog.  topografia.


			transp.  transpòrt.


			triv.  triviau.


			vi.  vèrbe intransitiu.


			v.pass.  vèrbe passiu.


			v.pr.  vèrbe pronominau.


			vt.  vèrbe transitiu.


			vt./vp.  vèrbe transitiu, vèrbe pronominau.


			vulg.  vulgar.


			zool.  zoologia.


			Abreviacions de las localizacions


			Alb.  Albret.


			Alib.  Alibèrt (diccionari).


			Ar.  Aran.


			Arc.  Arcaishon.


			Arm.   Armanhac.


			Aspa  Vath d’Aspa.


			Ast.  Astarac.


			Aure  Vath d’Aure.


			Azun  Vath d’Azun.


			Baio.  Baiona e Baish Ador.


			Bar.  Vath de Barèges.


			Bas.  Basats.


			Be.  Bearn.


			Big.  Bigòrra.


			Bord.  Bordèu.


			Com.  Comenge.


			Cos.  Coserans.


			Est G.  Est Gasconha.


			G.  Gèrs.


			Gir.  Gironda.


			Gr. L.  Gran Lana.


			G. Mar.  Gasconha Maritima.


			H.A.  Haut Ador  (Campan, Banhèras).


			L.  Lanas.


			Lav.  Lavedan. 


			Leng.   Lengadòc, lengadocian.


			Les.  deu diccionari Lespy.  


			Lom.  Lomanha.


			Lu.  Luishon.


			Med.  Medòc.


			Medit.  Mediterranèa.


			Shal.  Shalòssa.


			Tar.  Tarba.


			O.Gasc.  Oèst Gasconha.


			Or.  Ortés.


			Pir.  Pireneus.


			Prov.  Provença.


			Sal.  Salias.


			Var.  Vath de Varetons.


			Transcripcion fonetica


			L’emplec de l’alfabet fonetic internacionau n’es pas generalizat hens lo diccionari. La varietat de las prononciacions en Gasconha empacha de considerar un estandard globau. Que constitua sonque ua indica, per ex. de prononciacions terminaus diferentas : militar adj. [mili’tar] ; militar v. [mili’ta].


			Qu’am hèit figurar las duas terminasons femeninas deu gascon en a per -o /-ǝ.


			Ex. Hilh, a [hiʎ/’hiʎo/-ǝ].


			Consonantas


			[b]	b dur, gasc. batalh.


			[ß]   	b doç, gasc. bocau.


			[d]   	d dur, gasc. dret.


			[ð]   	d doç, gasc. diu.


			[f]   	f.


			[g]   	g dur, gasc. gahar. 


			[ɣ]   	g doç, gasc. guaire.


			[h]   	h bohat en gasc.


			[ʒ]   	franc. jeu.


			  [k]   	gasc. casta, que, karate.


			[l]   	l. gasc. Lon ; lh [ʎ] palha.


			[m]   	m. màger


			[n]   	n. neurir ; nh. [ɲ] banh.


			[p]   	p. patz


			[r]   	r. apicau (pòt estar redoblat : rr). 


			[s]  	gasc. sarrar.


			[ʃ]   	franc. chapeau.


			[z]   	gasc. zèbre.


			[t]   	t. catal. tardor.


			[ts]  	gasc. excessiu, tsar.


			Mieja vocaus


			[w] 	angl. water.


			[j]  	franc. hens fuyant.


			Vocaus


			[a] 	gasc. pas.


			[e] 	franc. thé.


			[ǝ] 	franc. le.


			[ɛ]  	e ubèrt, franc. père.


			[o] 	o barrat, gasc. aquò


			[ɔ] 	o ubèrt, fr. port.


			[y] 	u, franc. usage.


			[u] 	franc. pou.


			Vocaus nasalisadas (segon cèrts parçans)


			[ã/ãn] 	gasc. man.


			[ẽ/n] 	gasc. ben.


			[ĩ/ĩn] 	gasc. vin.


			[ũ/ũn] 	gasc. ton.


			[ỹ/n] 	gasc. mantun.


			Diftongas


			[aw] 	gasc. clau.


			[ew] 	gasc. peu.


			[ɛw] 	gasc. benlèu.


			[iw] 	gasc. arriu.


			[ɔw] gasc. hòu.


			[aj] gasc. arrai.


			[ej] gasc. lei.


			[ɛj] gasc. rèi.


			[ɔj] gasc. beròi.


			[uj] gasc. arroi.


			[’] signe qui precedeish la sillaba tonica

			A


			a m. vocau, prumèra letra de l’alfabet gascon, prumèra vocau.


			A prep. (lat. ad) mot plaçat davant un complement d’objècte indirècte, o un complement d’atribucion, un complement de nom, o un adjectiu ; véder Ad.


			Abac m. (lat. abacus, deu gr. abaks) sistèma grafic qui permet de resòlver problèmas scientifics.


			Abadia [aba’dijo/-ǝ] f. (lat. ecles. abbatia) mostièr, bastissi on da-moran comunautats de monges o de monialas dirigits per un abat o ua abadessa ; bastissi d’un mostièr ; abadiòla : pichòta abadia, dependéncia d’abadia.


			Abaishada f. desplaçament decap a baish ; abaishament m. ; umiliacion ; fig. amendriment de qqun o qqen, redusida a un estat mei baish.


			Abaishar [abaj’ʃa] vt. (de baishar) har devarar mei baish ; umiliar ; rabàter ; clinar ; redusir la hautor, l’importància, la valor.


			Abanderar vt. pavesar ; ondrar dab bandèras, o dab drapèus.


			Abandon m. (deu germ. Band) ac-cion de deishar ua causa, un tribalh, ua persona, un lòc : abandon de domicili, abandon de familha ; sin. deisha.


			Abandonar [abanðu’na] vt. (deu germ. Band) 1- quitar un endret ; 2- vi. renonciar ; deishar entièrament un prètzhèit ; 3- vp. abandonà’s, deishà’s miar ; sin. ac deishar, arresignar.


			Abans [a’bants] prep./adv. (bas lat. abante) indica ua relacion temporau, ua prioritat : mei lèu ; a l’abans, decap abans : decap a l’aviéner ; abansger, delà ger, partgèir (Med.), (a)ger passat (Lom.) : lo jorn qui precedeish la velha ; abans asser : la serada qui davanteja la velha du jorn on èm ; abansdíser : prefàcia ; abansdit : dit mei haut, mei abans dens lo tèxte ; abansguèrra : avant la (darrèra) guèrra ; abans hèit,a : dorec, a : 1- madur,a, dabans lo temps normau ; presomit,-ida ; 2- fièr,a, presomptuós,-osa ; a l’abans, d’ara abans, d’ara en dabans : a l’aviéner.


			Abarrejar véder barrejar.


			Abastar vi. sufíser ; pagaràn tant que a penas lor ben abastarà.


			Abastardiment m. accion de rénder bastard ; sin. abastardissi.


			Abastardir vt. (de bastard) rénder bastard ; desnaturar ; amendrir ua espècia o ua raça.


			Abat m. (lat. eccles. abbas de l’ara-mean, pair) titòu eclesiastic ; superior d’ua abadia, prèste, curat ; abadessa f.


			Abatedís m. 1- trencatge d’arbes o vegetaus ; 2- de carnicèr : menu-dalhas.


			Abatement m. afebliment ; de-preciacion f. ; baisha deu prètz f. ; remesa segon cèrtas condicions f. ; abatement de la moneda : depre-ciacion de l’argent f.


			Abàter [a’batǝ] vt. (bas lat. ab-batuere, tuar) har tombar ; tuar ; executar, aucir, desmolir ; depreciar ; aflaquir ; abàter un arbe ; sin. tombar un arbe.


			Abcès [ap’tsɛs] m. (lat. abcessus) apielament de postèma provocat per ua infeccion.


			Abcissa f. (lat. abscissa linea) tèrme algebric deu sistèma de coordonadas.


			Abdomèn [apðu’mɛn] m. (mot lat.) partida inferiora deu piterau d’un còs, compresa enter lo piterau e lo bacin, ençò de l’òmi, e deus animaus superiors, partida posteriora deus artropòdes.


			Abecedari m. (lat. abecedarius) letras classificadas segon l’òrdi alfabetic.


			Abelha [a’beʎo/-ǝ] f. (lat. apicula) insècte sociau qui s’amassa en ei-shami e produseish mèu ; sin. aps ; ◊ arreproèr : a la flor va tostemps l’abelha.


			Abelhèr [abǝ’ʎɛ] m. (de abelha) 1- gent qui eslhèva abelhas ; sin. apicultor ; 2- construccion qui sèrv a las abelhas per produsir lo mèu ; sin. bornac, caben, conhet, ruca f., apièr ; la bronitèra de l’abelhèr. ￼


			Abestiment m. (de bèstia) accion de rénder bèstia ; estat deu gent qu’es abestit.


			Abestir vt. rénder bèstia, abru-tir ; filos. : segon Pascal, agir auto-maticament, shens har entrar la rason.


			Abeurar [abew’ra] vt. (lat. pop. abbiberare, lat. clas. bibere) 1- ba-lhar a béver (bestiar) ; har béver ; 2- arrosar ; adaigar (agric.) ; imbibar ; 3- fig. acablar, atucar : abeurar de parladissa ; abeurader m. : bacin qu’arrecapta l’aiga d’abeuratge deu bestiar.


			Abilhaire [abi’ʎajre] m. reparaire ; adobaire.


			Abilhament m. 1- vestit ; pelha f. ; efèits m. plur. ; harda f. ; 2- mestièrs deu vestiment ; 3- fortificacions (vielh) f. plur. ; 4- abilhament de lhèit : aprigas f. plur. ; cubèrtas f. plur., cochin.


			Abilhar vt. 1- vestir ; pelhar ; 2- arrengar ; reparar ; 3- adobar ; 4- criticar.


			Abilhoar [abiʎu’a] vt. trencar un arbe en bilhons.


			Abilitacion f. (lat. mediev. ha-bilitatio,-onis, aptitud) autoriza-cion autrejada per un ministèri, ua administracion ; delegacion de l’exercici d’ua carga, d’ua autoritat ; accion de rénder apte.


			Abilitar vt. (lat. mediev. habilitare) rénder apte ; delegar un poder.


			Abillament adv. agir o rasonar dab agiletat, dab adretia.


			Abille,-a adj. adret, a ; qu’a ua facilitat gestuau, o ua facilitat de rasonament intellectuau.


			Abilletat f. (lat. habilitas,-atis, aptitud) abillessa ; adretia.


			Abinhadas f. plur. freginat d’au-ca (gastr.).


			Abismar [abis’ma] vt. (de abisme) botar en maishant estat ; har domau ; destrusir ; deteriorar ; har perir.


			Abisme m. (lat. pop. abismus, deu lat. eccl. abyssus, deu grec abussos) trauc shens hons ; perider, galihòrça f. ; çò qui esluenha, dessepara hor-tament ; expr. deu cèu entrò abisme : dempuish lo cèu dinc a l’abisme.


			Abit m. (lat. habitus) vestit mascle ; vestiment ; pelha f.


			Abitader, a adj. (lat. habitabilis) qui pòt estar abitat,-ada ; sin. abitable,-a.


			Abitança f. (lat. habitatio,-onis) ; bastiment a on vivem, damòram ; abitacion ; apric qu’a per foncion de lotjar ua familha ; lòtge m. ; sin. damòra, damorança, ostau m., casa, immòble m.


			Abitant, a n. (lat. habitans,-antis) gent qui damòra hens un ostau, un lòc, ua vila, un país ; sin. estatjant,a, poblant,a, damorant,a.


			Abitar vt./vi. (lat. habitare) da-morar dens ua abitacion ; restar ; lotjar.


			Abituar vt. (bas lat. habituari) acostumar ; préner l’abitud ; har préner l’abitud, la costuma ; agrilhar (bèstias).


			Abituat,-ada n./adj. qu’a l’abitud, qu’es acostumat,-ada.


			Abituau adj. m./f (lat. mediev. ha-bitualis) costumèr, a ; de costuma ; a l’acostumat,-ada.


			Abituaument adv. de faiçon abi-tuau, ordinari (-ària) ; loc. sin. a la costuma, a l’acostumada, costu-mèrament.


			Abitud f. [abi’tyt] (lat. habitudo,-inis) manèra de víver que’s repetís ; faiçon costumèra d’agir, de pensar ; de costuma, a la costuma : a l’abitud ; loc. adv. d’abitud : ordinàriament, costumèrament.


			Abjècte,-a adj. qui inspira lo hasti, lo mesprètz.


			Abjurada, abjuracion f. (lat. ec-cles. abjuratio) renegament m.


			Abladar vt. (de blat) ensemiar ua tèrra dab blat ; alimentar en blat.


			Ablanida f. 1- honuda de la nèu, deu glaç ; 2- melhorament de las relacions enter dus paises.


			Abocar vt. (de boca) bocar ua obertura en fòrma de trauc ; plaçar contra ua obertura.


			Abocinar vt. (de bocin, tròç) copar en tròces petits ; sin. trocejar, trociquejar, talhucar.


			Abolida f. accion d’abolir.


			Abolir vt. anullar ua practica, ua lei, un privilègi.


			Abonament m. convencion per la liurason regulara d’un servici, de premsa, o hornidura d’aprovisiona-ment regular : electricitat, aiga, gas... dab un pagament espaçat (sheis mes, un an) ; expr. soscríver un abonament.


			Abonar vt. (anc. fr. aboner) préner un abonament per quauqu’un ; vpr. abonà’s : soscríver un abonament per se, a ua revista, un servici (gas, electricitat...).


			Abonat,-ada n./adj. persona qu’a soscrit un abonament.


			Abondar vi. (lat. abundare) hornir producte, mercandisa en gran quantitat, mei que necessari (-ària).


			Abonde m. (lat. abundans) grana quantitat f. ; abondància f. ; mei que lo necessari ; expr. augan qu’auram hruita en abonde ; que hè abonde : en gran quantitat, qu’es prolific, dont podem usar en nombre.


			Abondós,-osa adj. (lat. ab-bundans) copiós,-osa ; sin. a fa-nègas, a hiòrlas ; qui es en gran quantitat.


			Abondosament adv. en abondància ; generosament ; sufisentament.


			Abonir vt. rénder bon ; melhorar.


			Abòr m. (lat. automnus) sason qui segueish l’estiu, davanteja l’ivèrn ; auton, tardor f. ; var. agòr.


			Abordada f. arribada ; apròchi m. ; proximitat.


			Abordar vt. (de bòrd) arribar suu rivatge dempuish la mar estant ; fig. abordar quauqu’un : hà’s decap a un gent, li parlar.


			Abordatge m. 1- assaut decap a un naviu enemic ; 2- arribada a ua còsta, un pòrt ; 3- tum enter dus navius.


			Aborriment m. hasti ; desgot ; aversion ; òdi f.


			Aborrir vt. (lat. abhorrere) 1- préner en òdi, en hasti ; aver en òdi ; s’abastardir ; 2- lançar dab fòrça ; aborrí’s vpr. gità’s peu-davant : préner lo balanç per ua corsa o atacar, impetuosament, préner l’aborrida ; aborrida f. balanç m., impetuositat ; ◊...com èram tots dus asseduts suu divan que s’aborrí sus jo e que’m demandè : « E vos jogar ? » (E. Gonzalès, Arantxa).


			Abotiment m. arribada au cap d’un prètzhèit, d’un projècte ; acabament ; escadença f. ; fin f. ; resulta f. ; sin. escaduda f.


			Abotir vi. (de bot) escàder ; arribar au cap d’un tribalh ; obtiéner la resulta.


			Abracada f. (de brac, cort) acor-ciment m. (trajècte) ; camin brac m. ; sin. embrac m.


			Abracar [abra’ka] vt. 1- rénder mei brac ; 2- préner un camin mei dirècte ; abreujar ; 3- suprimir ua part d’un tèxte tròp pesuc.


			Abraçar [abra’sa] vt. (de braç) potonejar ; sarrar hens sos braces ; préner hens sos braces ; abraçat m. accion de s’abraçar ; abraçada f.


			Abracat m. 1- redusida f., reduccion f. ; sin. abreuge ; 2- embrac ; embraquèra f. ; camin dirècte ; acorcit ; acorcida f.


			Abranar vt. (frc. brant) ahuecar, alucar ; incendiar ; méter a huecs ; brutlar.


			Abranlir vt. (vielh fr. brandeler) méter en branle, en movement ; segotir ; har jumpar ua campana.


			Abrasar vt. méter a huecs.


			Abreujar vt/vi. (lat. abbreviatio) abracar ; rénder brèu, mei brac ; arrestar davant la fin.


			Abriu [a’briw] m. (lat. aprilis) qüatau mes de l’anada ; arreproèr : abriu que hè la flor, mai que n’a l’aunor.


			Abrocar vt. (de broquet) méter un broquet a ua barrica.


			Abrogar vt. (lat. abrogare) anullar ua lei, un decrèt.


			Abscès m. (lat. abcessus) abscès ; postèma f. ; apostemàs ; apostemís ; posnac.


			Abséncia [ap’tsensi/-’tsensijo] f. (lat. absentia) 1- contrari d’ua preséncia ; 2- desbremb m. ; 3- abséncia mo-mentanèa de consciéncia.


			Absent, a adj. (lat. absens) gent qui n’es pas present, qu’es alhors, partit, defuntat,-ada, en viatge ; qu’a l’esperit a vagamondejar.


			Absida f. (lat. baish absida, deu gr. hapsis,-idos) extremitat en miei-circle d’ua basilica arromana, o lo còr d’ua glèisa.


			Absolucion f. (lat. absolutio) 1- acte d’absòlver ; perdon m. ; 2- remission deus pecats ; 3- constatacion per un tribunau de l’impunitat.


			Absoludament adv. completament ; imperiosament.


			Absolut,-uda adj. (lat. absolutus) shens restriccion ; imperiós,-osa.


			Absòlver vt. (lat. adsolvere, desligar) desliurar ; perdonar ; desligar ; afran-quir ; absot de ligam de servitud : aliberat jurid.


			Absorbir vt. (lat. absorbere) 1- deishar penetrar e arretiéner un liquide ; 2- minjar, béver ; 3- fig. aver la pensada aucupada.


			Abstencion f. (lat. abstentio) accion de s’abstiéner.


			Abstiéne’s vpr. arrefusar de préner part, o partit ; var. absténgue’s (Est G.).


			Abstinéncia, abstienença f. (lat. abstinenti) accion de s’abstiéner, de se passar de neuritud per rasons religiosas.


			Abstraccion f. (bas latin abstraccio) idèia, concèpte abstrèits.


			Abstrèit, a adj. (lat. abstractus) d’ua idèia o d’un concèpte privats de realitat concrèta.


			Abstrèitament adv. de faiçon ab-strèita.


			Absurdament adv. de faiçon ab-surda.


			Absurde,-a adj. (lat. absurdus, discordant) contrari,-ària a la logica, a la rason.


			Absurditat f. (bas lat. absurditas) idèia, rasonament, qui mancan de sens ; contrari deu sens comun.


			Abús m. (lat. abusus, maishant usatge) usatge injustificat o excessiu ; profieit d’ua situacion.


			Abusar vt. anar tròp luenh ; trompar ; exagerar.


			Abusiu,-iva adj. (bas lat. abu-sivus) qu’es exagerat,-ada ; qui constitueish un abús.


			Abusivament adv. hèit de façon abusiva ; sin. abusadament.


			Ac, At pron. neut. definís ua accion, un objècte, un hèit indeterminat : qu’ac pensi, m’ac a dit, ac hèssi ; var. ic, èc.


			Acabalar vt. méter a cabau ; aca-balat,-ada : qu’es a cabau.


			Acabament m. fin f. ; terminason d’un obratge ; sin. acabada f., acabalhas f. plur., acabèr, acabadura f.


			Acabar [aka’ßa] vt. (lat. acapare) fenir çò començat ; terminar ; sin. escàder, fenir.


			Acàber vt. contiéner ; var. càber, tiéner.


			Acaborrà’s vpr. har deu capborrut ; var. encaborrí’s, caborrejà’s.


			Acacanhà’s vpr. viéner ua canalha ; sin. acanhardí’s.


			Acaçar vt. (lat. pop. captiare, lat. clas. captare) aposseguir ; acorsar ; caçar ; esluenhar ; var. acossar, acosseguir, percaçar.


			Acacià m. (mot lat.) arbe espinós, a huelhòtas, e flors aulorejantas en gaspas ; var. (pop.) : arcacià.


			Acadèmia f. (lat. academia, deu gr. akadêmia) 1- societat culturau (letras-arts-sciéncias) ; 2- en França circonscripcion administrativa de l’ensenhament ; 3- lòc on s’exerceish la practica de las arts : pintrura, dança, escalpradura ; 4- representacion nuda segon un modèle.


			Academic, a adj. 1- d’ua acadèmia ; 2- representacion convencionau.


			Acajó m. (tupi acajou, port. acaju) arbe tropicau, husta de tinta arroi.


			Acalhavar vt. (de calhau) 1- bombardar dab calhaus ; 2- lapidar ; 3- cargar un camin dab pèiras.


			Acalhivar vt. (de cavilha) mantiéner dab calhivas.


			Acalorir vt. (de calor) encalorir, escalorir, cauhar.


			Acamp, ada m./f. amassada de personas ; reünion f. ; aplec.


			Acampar vt. (de camp) 1- amassar, culhir ; 2- recampar, reünir, aplegar.


			Acaparrar vt. (ital. accaparrare de caparra, arrhes) guardar per se.


			Acarar vt. (de cara) con·hrontar ; har cap ; estar cap e cap ; acaracion f. : con·hrontacion.


			Acarcussar vt. (de carga) acussar ; apielar ; amolonar.


			Acarir vt. (de car) rénder mei car ; aumentar lo prètz ; sin. encarir.


			Acarnassit,-ida adj. (literal. qu’a lo gost de la carn) combatent,a capborrut,-uda ; qui combat dab huror.


			Acarniment m. (de carn) accion de s’acarnassir.


			Acasir,-sar vt. (de casa, maison) casar ; establir ; maridar ; installar hens ua maison ; vpr. acasí’s.


			Acatar vt. 1- baishar sas pretencions ; cedir ; 2- celar ; estujar.


			Acavalar vt. qu’es a cavau ; cavalhas (a) s’asséder cama d’un costat, l’auta cama de l’aute costat.


			Accedir [atse’ði] vi. (lat. accedere) aténher un nivèu mei eslhevat.


			Acceleracion f. (lat. acceleratio) aument de vitessa.


			Accelerar vt. (lat. accelerare, de celer,-eris, rapide) aumentar la vitessa.


			Accelerator m. 1- organe d’aument o decreish de la vitessa d’un motor ; 2- adj. accelerator,a.


			Accent m. (lat. accentus) 1- signe grafic sus ua vocau ; 2- prononciacion marcada ; 3- mesa en relhèu d’ua sillaba, d’un grop de mots ; 4- méter l’accent sus : atirar l’atencion sus.


			Accentuar vt. (lat. mediev. ac-centuare) 1- méter un accent sus ua vocau ; 2- ahortir.


			Acceptar vt. (lat. acceptare) estar d’acòrdi per har, o díser ; consentir.


			Accès [at’sɛs] m. (lat. accessus) entrada.


			Accessòri, a n./adj. (lat. mediev. accessorius, de accedere) segon-dari,-ària.


			Accessòriament adv. de faiçon accessòria.


			Accident m. (lat. accidens, de accidere) situacion non prevista que pòt estar dangerosa ; circul. tum enter dus vehicules ; trabuc : accident domètge leugèr.


			Accion f. (lat. actio) 1- acte de har ; 2- titòu borsièr, part de societat privada.


			Accionar vt. (de accion) méter en foncion (aparelh) ; manòbrar, màver.


			Accionari m. (de accion) persona qui detien accions en Borsa.


			Acèr m. (bas lat. aciarium) aliatge de hèr dab carboni, cròme... ; balèsta d’acèr : arbalèsta d’acèr ; var. acèir.


			Acerà [ase’ra] adv. au luenh ; lahòra ; luenh ; sin. lahòra, saulà (çà o là ?), labàs.


			Acerar vt. rénder mei dur dab l’acèr ; var. aceirar.


			Aceria f. usina de fabricacion d’acèr.


			Acertenar vt. (de cèrt) certificar la vertat ; assolidar ; afirmar.


			Acès m. (lat. acessus) apric, endòst, cela f., empara f. ; méter a l’acès : botar a l’apric, a l’empara.


			Acessar vt. botar a l’acès, a l’apric ; aprigar ; vpr. acessà’s ; sin. aprigar, celar, emparar, endostar.


			Acetat m. (lat. acetum, vinagre) (quim.) sau de l’acide acetic.


			Aceth,-era adj. dem. sèrv entà indicar quauqu’un o quauquarren qu’es esluenhat de l’endret on s’atròban ; pron. dem. : remplaça la persona qu’a peu cap lo que parla, e qu’es a ua cèrta distància ; var. aceste,-a.


			Acetic, a adj de l’acide acetic, qui balha son gost au vinagre.


			Acetilèn m. gas qui pòt servir entà esclairar, o brasar.


			Acetona f. liquide solvant incolòr.


			Achequir vt. diminuir ; amendrir ; sin. achicar, achicojar, apetitir.


			Acholà’s vpr. acocanhà’s ; acojorlà’s ; s’arreplegar hens sas alas (ausèths, garias).


			Ací adv. (lat. ecce hic) var. aciu (B.) ; loc. d’ací estant : dempuish d’aquí on èm ; d’ací avant : a partir d’ací (idèia de movement).


			Acid(e) nm./adj. (lat. acidus) qu’a ua sabor agra, que pica (lo vin que punta) ; fig. desagradiu ; n.m. produit quimic qui balha ions hens l’aiga, e fòrma saus dab los metaus, e las basas ; acide,-a adj. que n’es pas doç,a ; que pica au gost.


			Aciditat f. (lat. aciditas) estat de çò qu’es acide.


			Acidulat,-ada adj. leugèrament acide ; aset,-eda.


			Aclamar vt. (lat. acclamare) aculhir dab estrambòrd ; clapar de mans, crits, bruts divèrses.


			Aclapar vt. (de clapàs, pièla de pèiras) esglaishar ; cobrir de tèrra, de pèiras ; esplatir ; ex. l’ostau que s’ei aclapat ; aclapat de patacs : esglaishat peus trucs.


			Aclocà’s vpr. (de cloca) s’amassar com la cloca dab sos porets ; fig. s’amassar autorn de quauqu’un, d’ua mair ; sin. acoconà’s.


			Açò [a’sɔ] pron. dem. indica ua causa qu’es pròishe ; açò-là, açò-tau : qu’es aquí ; açò e aquò.


			Acoblar vt. (de coble) méter en coble, en parelh (bestiar) ; sin. apariar.


			Acochaire,-a n. franc. persona qui ajuda las hemnas a acochar ; sin. amainadaire,-a ; au fem. mairolèra, mairilhèra, levadera, levandèra.


			Acochar vi/vt. franc. méter un nin au mond ; sin. de pref. mainadar, amainadar, parir, pariar, parturir ; expr. qu’èi la hemna que s’acocha ; acochà’s vt. ajudar ua hemna a dar vita a un nenè.


			Acodilhar vt. (de coda) seguir de hòrt pròishe ; ◊ la vop acodilhada peus cans.


			Acolorir vt./vpr. balhar colors.


			Acomanar vt. 1- comunicar, transméter un mau ; contaminar (malautia) ; 2- confiar en depòsit, méter en guarda.


			Acomanatge m. contagion f.


			Acomodar vt./vi. (lat. accommodare, de comodus) méter en acòrd, arrengar.


			Acomolar vt. apielar ; emplir.


			Acompanhar [akumpa’ɲa] vt. (de companh) 1- anar en companhia ; anar dab quauqu’un ; 2- jogar d’un instrument de musica en sosten d’un aute jogaire, o d’un cantaire ; acompanhà’s : associà’s ; var. companhar.


			Acomparar véder comparar.


			Acompte m. avança d’argent sus ua paga (salari), o end’ua crompa ; var. aconde.


			Aconortar vt. fortificar ; consolar ; aconortà’s : préner ua resolucion fèrma ; aconòrt, m. fèrma resolucion ; aconòrt, aconortèr m. encoratjament tà ua resolucion fèrma.


			Aconselhar vt. (de conselh) balhar conselh ; aconselhà’s : préner con-selh.


			Acontentar vt./vp. (de content) balhar satisfaccion ; sin. satis·har ; acontentà’s : estar satis·hèit.


			Acoquinà’s vpr. se har dab coquins ; viéner coquin.


			Acorbaishar vt. plegar ; clinar ; acorbaishà’s, v. pr. se clinar.


			Acòrd, acòrdi m. ententa f. ; armonia f. ; sin. acordament.


			Acordalhas f. plur. acòrd preliminari a un maridatge ; fiançalhas f. plur.


			Acordar [akur’da] vt. (lat. pop. accordare, de còr) ; 1- méter d’acòrd ; 2- autrejar un avantatge ; 3- mus. reglar un instrument de musica.


			Acordeon m. (alem. akkordion) ins-trument de musica portatiu, a bohet.


			Acornerar vt. (de còrn) méter dens un cornèr (canton).


			Acórrer [a’kurre] vi. (lat. accurere) arribar en corrent.


			Acosseguir vt. perseguir ; acorsar ; var. aposseguir.


			Acostumada f. abitud ; a l’acos-tumada ; coma de costuma : coma d’abitud.


			Acostumar vt./vp adaptar ; abituar a un costuma navèra, ua façon de har, d’èster ; acostumà’s : préner l’abitud de ; acostumança f. hèit de s’abituar chic a chic.


			Acostumat,-ada (a l’) loc. adv. a l’abitud ; abituaument ; estar acos-tumat a : aver per abitud, aver per carga.


			Acotrar vt. mau vestir ; acotrà’s vpr. vestí’s shens gost ; acotrament m., acotradura f. : vestiment shens recèrc.


			Acquesir vt. (lat. pop. acquarere) ; var. acquisir, acquasir ; acquisidor m. crompaire.


			Acquitar vt. pagar çò devut ; pagar sos deutes.


			Acréder vt. (lat. accredere) créder ; ◊ pòts acréder que m’a escotat.


			Acreishement m. aument ; agra-niment ; melhorament d’ua resulta financièra (cifra d’ahars, benefici) ; var. creish, pravada f.


			Acréisher [a’kreʃǝ] vt. (lat. ac-crescere) aumentar l’importància, l’intensitat de ; vpr. viéner mei important, mei estenut.


			Acrocar vt estacar ; péner a un cròc ; fixar ; sin. franc. acroishar.


			Acrocat,-ada adj. penut,-uda a un cròc.


			Acte m. 1- (lat. jur. acta, lat. actus) representacion scenica f. ; 2- (lat. actum, causa hèita) accion umana acomplida ; 3- dret : escrit d’ua accion juridica.


			Actitud f. (bas lat. aptitudo) faiçon de se comportar ; expression deu còs ; sin. faiçon, anar m.


			Actiu,-iva adj. (lat. scolast. activus) qu’a ua activitat ; qui agís ; energic,a ; sin. valent, a, atrevit,-ida.


			Activament adv. de faiçon activa.


			Activar vt. (de actiu) rénder mei actiu ; har créisher l’activitat ; har tribalhar mei viste.


			Activitat f. (lat. mediev. activitas) accion d’ua persona, d’ua enterpresa ; mestièr m. ; maine economic m. ; ocupacion ; aucup m.


			Actor, a n. (lat. actor) artista qui jòga deu teatre, deu cinèma.


			Actualitat f. ensemble deus eve-niments deu moment, deu temps en cors.


			Actualizacion f. accion d’actualizar, de méter au gost deu jorn.


			Actualizar vt. adaptar au nivèu mei recent l’actualitat, la tecnologia, la sciéncia, o tota activitat en evolucion.


			Actuau [akty’aw] adj./m./f. (bas lat. actualis) qui existeish a l’òra d’ara.


			Actuaument adv. en aqueste mo-ment.


			Acusacion f. (lat. accusatio) acte d’acusar ; var. acús m.


			Acusar vt. (lat. accusare) designar quauqu’un com copable d’ua fauta, d’ua malahèita ; var. encusar.


			Acusat, ada m./f. persona metuda en acusacion.


			Acusator, a n. (lat. accusator,-trix) persona qu’acusa quauqu’un.


			Acussar vt. (de cussa) méter en cussa, en piela ; apielar.


			Ad prep. que s’ageish de la pre-posicion a (véder) qui, davant ua vocau recèu ua consonanta d’apieja ; var. an ; ad aqueste, an aqueste.


			Adagi m. (lat. adagium) enonciacion f. ; arreproèr.


			Adaigar [adaj’ga] vt. (de aiga) arrosar ; cobrir d’aiga ; amarar ; inondar.


			Adaise adv. (ad prep. aise) ai-sidament ; facilament ; har adaise : har quauquarren dab facilitat, aisèr.


			Adaptacion f. 1- faiçon de s’acos-tumar ; 2- modificacion per rénder compatible.


			Adaptar vt./vp. (lat. adaptare) 1- aplicar ; ajustar ; ex. adaptar un broquet a un tudèth ; 2- transposar ua òbra literària en ua pèça de teatre, de cinèma, television... .


			Adara [a’darǝ] adv. (véder Ara) au moment on parlan.


			Adarrerir vt. (de darrèr) préner arretard ; estar despassat peu progrès ; damorar en darrèr ; var. endarrerir.


			Adarron loc. adv. un après l’aute ; consecutivament ; a l’entorn ; en seguint ; shens de causir.


			Addicion f. (lat. additio) operacion matematica qui hè la soma de chifras ; pagament deu totau de las crompas dens un comèrci.


			Addicionar vt. har ua addicion ; aumentar ; júnher ua quantitat a ua auta quantitat.


			Adduccion f. (lat. adductio) hèit d’amiar l’aiga per un sistèma de distribucion apropriat.


			Adductor, a adj./m. 1- que’s dit de tot muscle que produseish un movement d’adduccion (muscles intèrnes de las cueishas) ; 2- m. canalizacion qu’amia l’aiga.


			A de bon, a de bonas loc. adv. seriosament ; fermament ; dab co-ratge ; caminar a de bon : anar dab coratge.


			Adejà adv. (G.) véder dejà.


			Adençà adv. (ad prep. e ençà) decap ací (movement) ; d’aqueste estrem-ací ; dens la nosta direccion.


			Adensús adv. peu dessús ; deu haut avant.


			Aderéncia f. (bas lat. adhaerentia) 1- estat d’ua causa hortament estacada a ua auta (pegada) ; 2- qualitat d’ua ligason enter duas partidas.


			A de reng loc. adv. autalèu ; en seguida ; shens estanc ; ua causa tanlèu ua auta.


			Aderir vi. (lat. adhaerare) 1- pegar ; estacar ; 2- soscríver a ua idèia ; s’inscríver a ua organizacion, un partit ; aprovar ; se sosméter.


			Adès adv. suu còp ; de tira ; re-centament ; dempuish sonque ua estona ; naguaire ; var. adès ara (Est-G.) ; adès èra nascuda : qu’èra nascuda recentament.


			Adesion f. (lat. adhaesio) hèit de soscríver a ua idèia, o ua doctrina ; engatjament per contracte.


			Adirau adj./m./f. avegiu,-iva ; trist,a.


			Adirèr m. malenconia f. ; tristèr ; mau d’amor.


			Adirós,-osa adj. malenconiós,-osa.


			Adirosament adv. dab adirèr.


			Adishatz ! [aði’ʃats] interj. con-traccion de : A Diu siatz ! bonjorn ; au revéder (vosejament, plurau).


			Adiu ! interj. bonjorn, au revéder (tutejament).


			Adjectiu m. (lat. adjectivum) qua-lifica o determina lo substantiu dont es estacat.


			Adjudant m. sosoficièr dens l’ar-mada.


			Adjudicacion f. atribucion d’un marcat, d’ua venda a l’encant ; var. adjudicament m.


			Adjudicar vt. (lat. adjudicare) con-cedir per adjudicament ; atribuir un avantatge ; adjudicar a l’encaridor : atribuir au qui mei encarís ; vpr. adjudicà’s : har son, apropià’s.


			Adjúnher vt. (lat. adjungere) as-sociar ua causa o ua persona a ua auta.


			Adjunt, a adj/n. gent associat,-ada a ua auta persona coma segond,a.


			Adjurar vt. (lat. adjurare) pregar hortament quauqu’un ; suplicar.


			Adjutòri m. (lat. adjutorium) 1- ajuda f. ; assisténcia f. ; secors ; 2- persona qu’ajuda, sosten.


			Adméter vt. (lat. admittere) 1- suportar, patir ; 2- deishar entrar dens un lòc, un grop ; 3- arreconéisher per vrai.


			Admetut,-uda adj. 1- acceptat,-ada a un concors, un examen ; 2- arreconeishut,-uda ; var. admés,-esa (Est G.).


			Administracion f. (lat. adminis-trati) 1- accion d’administrar ; direccion ; 2- servici public : Ad-ministracion de las Finanças, de la Santat, de l’Ensenhament.


			Administrar vt. (lat. administrare, servir) 1- gerir los ahars privats o publics ; 2- infligir ; 3- hornir : administrar ua potinga a un malaut.


			Administrator, a n. (lat. adminis-trator) persona qui gerís los ahars de quauqu’un, d’ua societat comerciau, industriau, o d’ua collectivitat.


			Admiracion f. (lat. admiratio) sentiment de jòia, de gai, decap la beutat d’ua persona, d’ua òbra, de la qualitat d’ua personalitat, de soa accion, deu son coratge.


			Admirar vt. (lat. admirari) espravar admiracion entà qqun o qqen.


			Admirator, a n. (lat. admirator) persona qui admira un artista, un esportiu, un club, ua vila, un país, etc.


			Admission f. (lat. admissio) accion d’adméter : admission a un concors.


			Adob m. 1- reparacion f. ; remesa en estat f. ; ◊ en las parets falhen cèrts adobs (Les.) : los murs qu’an daun de reparacions ; 2- aprelh de cosina ; assasonament ; preparacion f. ; var. adobalhas f. plur.


			Adobar [aðu’ba] vt. (frc. dubban) 1- reparar, reméter en estat ; 2- aprelhar ; apreparar ; assasonar ; aprestar ; adobador m. reparator.


			Adocida f. adociment m. (de doç) accion de rénder mei doç ; adociment deu temps, d’ua pena.


			Adocir vt./vp. rénder mei doç ; var. ablanir (V. Ar).


			Adolentir vt. (de dòler, lat. dolere) afligir ; causar dolor ; adolentit,-ida : qui patís, qui sofrís.


			Adolescéncia f. (lat. adolescencia) temporada de la vita enter mainadèr e edat adulta.


			Adolorí’s vpr. (de dòler) viéner sofrent ; sofrir de mei en mei.


			Adolorit,-ida adj. conhit,-ida de dolors ; qui patís de malautia, de mau fisic.


			Adoptar vt. (lat. adoptare, causir) 1- har soa ua opinion, ua idèia, ua suggerida ; 2- préner coma decision ua votacion majoritària ; 3- arreconéisher son, un mainatge abandonat.


			Adoracion f. (lat. adoratio) accion d’adorar ; adorament m. ; amor arderós : amor ardent.


			Adorar [aðu’ra] vt. (lat. adorare, orare) aimar hèra ; adorar los sants ; pregar ; venerar ; aimar dinc a l’adoracion.


			Adornar vt. afaitar ; ondrar ; decorar.


			Adreça f. (anc. fr. adrece) sistèma d’anotacion per l’arreconeishença d’un endret de damorança, d’un lòc de liurason deu corrièr, de domiciliacion.


			Adreçar vt. (anc. fr. drecier, dirigir) mandar ; dirigir decap a ; escríver l’adreça.


			Adret, a adj. (de dret) qui se sèrv dab bonur de sas mans ; aver la man adreta : fig. qui sap convéncer quauqu’un.


			Adretament [aðretǝ’men] adv. dab adretia.


			Adretia f. aisèr manuau m. ; abillessa, abilletat manuau o intel-lectuau.


			Adrèu m. coaccusat ; complici.


			Adrilha f. dala ; quarrèu de sòu ; pavat m.


			Adromilha f. peish petit ; pes-quitalha ; fretin m.


			Adromilhon m. adromida f. ; enveja de dromir.


			Ad ua loc. adv. egaument ; pa-rièrament ; ligat,-ada amassa ; uni-dament.


			Aduar vt. unir ; amassar causas, bèstias, o gents a egalitat o qui se semblant ; vpr. aduà’s : aparià’s ; aduar bueus : apariar bueus de fòrça egau.


			Adulte -a adj./n. (lat. adultus) periòde de la vita qui vien arron lo joenèr.


			Adultèr, a [aðyl’tɛr,-’tɛro/-ǝ] adj. que comet un adultèri.


			Adultèri [aðyl’tɛri] m. relacion sexuau hòra deu coble legitime.


			Advèrbi (lat. adverbium) m. a per foncion de modificar lo sens d’un vèrbe, d’un adjectiu, o d’un aute advèrbi.


			Adversari,-ària adj. gent qu’es en oposicion violenta o non.


			Advèrse,-a adj. qu’es opausat,-ada.


			Adversitat f. dificultat de la vita dens los rapòrts umans, lo hat.


			Adviéner vi. (lat. advenire) arribar per accident ; susviéner ; escàder.


			Aerian, a adj. 1- çò qui concerneish l’aire, l’aviacion ; 2- leugèr,a.


			Aerodròme m. installacion peu sòu qui permèt lo descolatge (l’enairada) e l’aterriment deus avions.


			Aerofren m. fren aerodinamic.


			Aeropòrt m. ensemble de las installacions d’un aerodròme.


			Aerosòu m. vaporizator domètge.


			Aflorament m. accion d’aflorar ; endret on l’arròca apareish a la susfàcia deu sòu o de l’aiga.


			Aflorar vt. (de flor) 1- arribar au nivèu de la susfàcia ; 2- arribar a tocar ; 3- méter de nivèu duas pèças de bòi.


			Afluéncia f. (lat. affluence) horra, horrèra ; gran nombre de gents.


			Afluent m. (lat. affluens) que’s dit d’un arriu, d’ua arribèra que’s gitan hens un aute.


			Afluir [afly’i] vi. (lat. affluere) 1- riulejar en abonde ; arrecotir ; 2- arribar numerós en un lòc (gents).


			Afòne,-a adj. (gr. aphônos) shens votz ; amudit,-ida.


			Afrairament m. (de frair) asso-ciacion f. ; ligam enter comunas, vilas, paises ; fraternizacion f.


			Afrairar vt. (de frair) associar ; ligar com hrairs.


			Afranquir [afrã’ki] vt. (de franc, liure) 1- pagar l’afranquiment ; 2- aliberar, rénder liure un esclau.


			Afranquiment m. 1- accion d’afranquir, de sagerar ; 2- accion de rénder liure un esclau.


			Afranquit,-ida n./adj. 1- aliberat,-ada de la servitud ; 2- sagerat,-ada.


			African, a n./adj. estatjant,a deu continent african ; qu’es en rapòrt dab l’Africa.


			Afront m. aufensa, ofensa f. ; otratge ; insurta f. ; har afront : insurtar, otratjar, salir.


			Afrontaire,-a n./adj. qui hè afront ; enganaire,-a.


			Afrontar vt. 1- insurtar ; mancar ; 2- har cap ; 3- con·hrontar ; estat cap a cap (immòbles, pèças de tèrra).


			Afronteria f. mensonja ; insoléncia ; truferia.


			Afrós,-osa adj. 1- hèra lèd,a ; 2- òrre,-a ; 3- qui hè paur, qu’es in-suportable,-a.


			Afrosament adv. de faiçon afrosa.


			Afrutar vt. har produsir hruita.


			Afrutat,-ada adj. cargat,-ada de hruita.


			Afta m. boishòrla qui se pòt formar hens la boca.


			Afustar vt. (de fusta) 1- rénder agut ; agusar ; agudar ; ahialar ; ajustar ; 2- emondar.


			Agaça [a’gaso/-ǝ] f. ausèth blanc e negre dab ua coda longa ; ◊ arrepoèr : que ce semblan com lo cocut e l’agaça (pas briga).


			Agaçar vt. (lat. pop. adaciare) embestiar ; tarritar.


			Aganèr, aganidèr m. apetís gròs ; aviditat f. ; hami f.


			Aganiment m. accion d’aganir.


			Aganir vt. afeblir ; ahamiar ; agonir.


			Aganit,-ida adj. ahamiat,-ada ; mòrt,a de hami e d’estadissa ; aganit,-ida de hami : mòrt,a de hami, ahamiat,-ada.


			Agarbar vt. (de garba) méter en garbas.


			Agau f. canau de molin ; canau m. ; ◊ las agaus e arribèras deu país.


			Agençament m. arrengament ; ordiada f. ; organizacion de l’espaci d’ua botiga, d’un locau comerciau, d’un apartament...


			Agençar vt. (de gent) engimbar ; engenhar ; aisinar ; ordiar ; organizar.


			Agéncia [a’ʒentsi/-sijo/a’jentsi] f. (ital. agenzia) 1- enterpresa intermediària d’ua gran societat ; delegacion de societat ; succursala de banca ; 2- organisme administratiu d’informacion.


			Agent m. (lat. agens, de agere, agir) 1- persona encargada de gerir ; 2- encargat d’assegurança ; 3 - foncionari, collaborator de servici public.


			Agergar vt. méter òrdi, suenh ; agergant, a : suenhós,-osa.


			Agile,-a adj. (lat. agilis) lèste,-a ; adret,a ; sople,-a.


			Agilament adv. dab agilitat.


			Agilitat f. (lat. agilitas) leugèretat ; aisidèr m. ; var. agiletat.


			Agiografa nm. (bas lat. hagio-grapha) escrivan autor d’agiografia.


			Agiografia f. branca de l’istòria religiosa.


			Agir [a’ʒi] vi. (lat. agere) 1- har ; estar actiu ; 2- influenciar ; 3- produsir un efèit ; lo tractament medicau n’a pas agit : lo tractament n’a pas produsit d’efèit ; 4- çò qu’es en question : lo negòci que s’ageish : l’ahar comerciau dont parlam.


			Agís m. faiçon de har (en maishanta part).


			Agitacion f. (lat. agitatio) destroble public m. ; movement sociau m.


			Agitar vi. (lat. agitare) 1- segotir de tota aviada hortament ; 2- har ua emocion hòrta ; 3- provocar destrobles sociaus.


			Agla f. (lat. aquila) ausèth rapaç m. ; sin. aguila ; aglon m. pichòt de l’agla.


			Aglan m. (lat. glans) hruita deu casso.


			Aglomeracion f. (lat. mediev. agglomeratio) ensemble urban de las ciutats amassadas, a l’entorn d’un centre, mei que mei istoric ; la vila e sa banlega, e sos barris.


			Aglomerar vt. (lat. agglomerare) amassar en ua quita massa, elements esparpalhats ; aglomerar sable e caucia.


			Aglot m. avalanca f. ; eslissada de nèu f. (Aussau).


			Agnostic, a adj. (deu gr. agnostôs) persona que considera la doctrina filosofica aperada agnosticisme.


			Agnosticisme m. doctrina filosofica que crei l’absolut inaccessiu a l’esperit uman.


			Agoludir vt. allecar ; rénder gor-mand ; viéner hartanèr.


			Agonia f. (gr. agônia) acabament progressiu de la vita ; passatge de la vita a la mòrt ; fig. desaparicion : agonia d’un regime politic.


			Agonizar vi. (lat. ecles. agonizari) estar a l’agonia ; morir ; passar ; sin. estar aus arpunts.


			Agòr m. autona f. ; auton : tardor f. ; var. abòr, gòrra f.


			Agormandir vt. (de gormand) rénder gormand ; alecar.


			Agorrinà’s vpr. (de gorrin, pòrc) se deishar portar peu vici.


			Agost m. (lat. Augustus mensis) ueitau mes de l’annada ; var : aost.


			Agradar vi. (de grat) plàser ; satis·har ; éster plasent ; agradà’s : se plàser ; se complàser ; se plàser l’un l’aute ; agradança f. agradament m., çò qui platz ; aprovacion f. ; con-sentament m. ; lo vòste mestièr non m’agrada : lo vòste mestièr non me platz.


			Agradat,-ada adj. qu’a plasut ; qu’es acceptat,-ada, aprovat,-ada.


			Agradiu,-iva adj. qu’agrada ; plasent, a ; sin. agradable,-a.


			Agradivament adv. dab plaser ; sin. agradablament.


			Agram m. (lat. gramen, graminis) sentieja f. ; dent de can f.


			Agrament adv. dab agrèr.


			Agranar vt. (de gran) erpàrser gran per atirar los ausèths ; sin. agrilhar.


			Agraniment m. accion de granir, rénder mei gran ; creish ; aument ; var. agrandiment.


			Agranir vt. (de gran) aumentar la granor, lo volume, l’espaci.


			Agrat m. consentament ; convenença f. ; aprobacion f. ; ◊ expr. : haràs au ton agrat : haràs segon ta conve-nença.


			Agraula f. ausèth negre vesin deu cròc (corbaish).


			Agravament m. situacion qui vien mei grèva.


			Agravar vt. (lat. aggravare) 1- rén-der mei grèu, grèva, mei critic,a ; 2- vi. cobrir de grava.


			Agre,-a adj. (lat. pop. acrus) d’ua aciditat desagradiva.


			Agregar vt. (lat. aggregare) amassar en un tot ; júnher elements diverses en los pegar.


			Agrejar vi. deviéner agre (aliments).


			Agrèr m. caractèr de çò agre ; agrèra f. ; agror f. ; pic.


			Agressoèr m. (frc. krusil) arbolet a hruitòts arrois en gaspa.


			Agreu m. arbo mejan, de huelhas chacantas e hruitòts arrois ; agreular m. lòc plantat d’agreus.


			Agricòla adj./m./f. (lat. agricola) relatiu,-iva a l’agricultura.


			Agricultor, a n. (lat. agricultor) persona qui tribalha e viu de l’agricultura.


			Agricultura f. (lat. agricultura) cultura en tèrra, deu vegetau alimentari, e deu bestiar peu consum uman.


			Agrilh m. abitud f. ; estacament a un endret neuridèr (bèstias, ausèths).


			Agrilhar [agri’ʎa] vt. acostumar a un endret neuridèr ; agranilhar.


			Agrir vt. viéner mei agre ; sin. puntar (vin).


			Agror, agrèr f. caractèr de ço qu’ei agre ; arressentit dens la boca o l’estomac.


			Aguada f. mar ananta hens ua arribèra (Ador).


			Agulha [a’ɣyʎo/-ǝ] f. (bas lat. acu-cula) 1- utís ende cóser, har costuras ; 2- punta de cloquèr ; 3- insècte m. ; agulhèr m. estui d’agulhas, fabricaire d’agulhas ; semiar agulhas : har arren qui valha.


			Agulhaire m. gent encargat deus agulhatges de vias herradas.


			Agulhar vt. se cargar de dirigir los trens, vagons, vehicules, sus la bona via, per un emplegat.


			Agulhatge m. sistèma mecanic de cambiament de direccion deus trins.


			Agulhoar, agulhonar vt. tocar lo bestiar dab l’agulhon ; sin. tocar, chacar ; agulhoada f. còp d’agulhon.


			Agulhon [aɣy’ʎũ] m. (lat. pop. aculeo) sin. agulhada f. chac ; jogar de l’agulhada : agulhoar, tocar.


			Agusar vt. (lat. pop. acutiare) agu-dar ; agressar ; ahialar ; fig. las lengas agusadas : las maishantas lengas.


			Agut,-uda adj. (lat. acutus) puntut,-uda ; ahialat,-ada ; qui chaca, pica.


			Ahamiar [aha’mja] vt. (de hami) balhar hami ; ◊ com lobas ahamiadas au darrèr deu praube moton.


			Ahamiat,-ada adj. qu’a hami ; com lops ahamiats ; sin. aganit,-ida.


			Ahar m. 1- çò qu’an a har ; aucup, cuenta f. ; var. ahèr (Big. Arm.) ; 2- enterpresa f. ; 3- litigi, procès ; 3- los ahars : los efèits, objèctes personaus, las atrunas.


			Aharat,-ada adj. encuentat,-ada ; aucupat,-ada ; var. aherat,-ada.


			Ahialar, ahielar vt. (de hialar) 1- méter lo hiu a l’agulha ; 2- afustar ; agusar ; ahialar la dalha ; balhar hiu a un utís.


			Ahialatge m. accion d’ahialar.


			Ahida, ahidança, hidança f. (deu lat. fides, he) hèit de hidà’s ; espèr m. ; assegurança ; ahidat,-ada adj. fidèu,-èla ; enter paur e ahida : enter cranhença e hidança.


			Ahidà’s, hidà’s vpr. méter sa hidança dens.


			Ahidat,-ada adj./n. estacat,-ada ; hidèu,-èva.


			Ahilhança f. (de hilh) ligam qu’unís parents e mainatges.


			Ahilhar vt. préner, arreconéisher com hilh ; adoptar ; atribuir la paternitat ; un mainatge qui avèn ahilhat : un enfant qui s’avèn adoptat.


			Ahiscar vt. excitar ; har enrabiar.


			Ahitar vt. marcar dab hitas ; delimitar un terrenc.


			Ahitau, hitau m. (de hita) pichòt grop d’ostaus ; lòc estremat deu centre.


			Ahoalh m. volada d’ausèths f. ; tropa f. ; multitud f. ; tot l’ahoalh de las gojatòtas : tota la tropa de las joenòtas.


			Ahoc m. seguici funèbre ; enter-rament.


			Ahòc m. calorassa umida f. ; goha f., caumàs.


			Ahocar vt. 1- tustar en abans ; 2- aücar ; ahupar.


			Aholar vt. (de hòu) rénder hòu ; espaurir ; var. en·holiar.


			Ahonar vt. (de hons) en·honçar ; desaparéisher en devath ; vpr. ahonà’s : en·honçà’s ; var. ahonir, ahonçar, ahóner.


			Ahorèst m. (bas-lat. silva forestis) esp(l)andida de terrenc aprigada d’arbes ; bòsc.


			Ahorestament m. dret d’usatge de l’ahorèst.


			Ahortir vt. (de hòrt) sostiéner fèrme ua idèia ; certificar ; afirmir ; sin. assolidar, acertenar (jurid.).


			Ahraga f. (lat. pop. fraga) hruita arroja de l’ahraguèr ; ahraguèr m. : plant que produseish las ahragas.


			Ahredir vt. (de hred) rénder mei hred ; refresquir.


			Ahrescar vt. netejar ; hrobir ; ahrescada f. rinçada, rinçatge m. ; fretada ; netejatge m.


			Ahromic,-iga m./f. (lat. class. formica) insècte sociau qui viu hens ua ahromiguèra, reina o obrèra.


			Ahromiguèra, ahromigada f. nis d’ahromigas.


			Ahroncilhat,-ada adj. (de hroncir, froncir) ridat,-ada ; plissat,-ada.


			Ahuecar vt. (de huec) méter lo huec ; es·hlamar ; alucar, avitar lo huec ; non s’ahueca pas tròp lèu : lo huec non s’aluca pas tròp viste.


			Ahuecat,-ada adj. 1- es. hlamat,-ada ; 2- ardent,a ; afogat,-ada.


			Ahumar vt. (de hum) emplir de hum ; humar tròp.


			Ahumèra f. enfumatge m. ; gran quantitat de hum ; maishant tiratge.


			Ahup m. (de ahupar) crit hòrt ; var. aüc.


			Ahupar vt. (lat. pop. huccare) cridar end’aperar a grans crits ; aperar au luenh ; var. aücar.


			Ahurbit,-ida adj. estadit,-ida ; espa-ventat,-ada ; extenuat,-ada.


			Aiga f. (lat. aqua) element naturau liquide ; aiga senha, aiga senhada : aiga benedita ; aiga mòrta : aiga qui no corrís ; aiga-sau : aiga salada, saumastra ; aiga de nòga ; aiga de sentor : aiga de Colonia, sentbon m. (pop.) ; aigarrós m. : arrós abondós ; lo briu de l’aiga, l’aiga briventa : l’aiga que corrís.


			Aigardent f. aiga de vita ; aiga de vin ; alcoòl m.


			Aiga-senhèr m. bacin d’aiga bene-dita hens ua glèisa.


			Aigassut,-uda adj. qui conten ua gran proporcion d’aiga ; umide,-a ; aquós,-osa.


			Aigat m. inondacion f. ; gran eslaca f.


			Aigavèrs [ajgǝ’ßɛrs] m. topog. linha de partiment de las aigas.


			Aigòrlas f. plur. liquide serós contiengut hens ua boishòrla de la pèth, un vomit clar com l’aiga.


			Aiguejar vt. trempar inondar ; la nèu qu’ac a tot aiguejat.


			Aiguèr m. element de cosina, on arriba e s’escola l’aiga deu lavar, deu netei.


			Aiguèra f. recipient qui conten aiga.


			Aimablament, amablament adv. dab aimabilitat ; amigablament : amistosament.


			Aimable,-a, amable,-a adj. (lat. amabilis) brave,-a ; qu’a lo con-tacte aisit,-ida dab lo mond ; sin. gaimant, a.


			Aimador, a n. (de aimar) lo, o la qui aima ; amant,a.


			Aimar vt. (lat. amare) 1- espravar un sentiment d’amor per quauqu’un ; 2- apreciar quauquarren : qu’aimi los viatges.


			Ainat,-ada n./adj. (franc.) lo prumèr vadut, la prumèra vaduda (nascuda) deus mainatges d’ua familha.


			Airiau m. (lat. area) terrenc planèr autorn d’ua abitacion ; var. airau, èira f.


			Aire m. (lat. aer) mescla gasosa qui constitueish l’atmosfèra ; èrt (franc.).


			Airejar vt. balhar aire ; flotejar au vent.


			Airolet m. zefir ; ventolet.


			Aise m. (lat. pop. adjacens, de adjacere) 1- contentèr, comoditat f. ; 2- adv. adaise : doçament, aisidament ; aisèr m. : aisança f., comoditat f., facilitat f.


			Aisha f. (lat. pop. axilla) partida inferiora de l’espatla a la juntura deu braç e deu piterau ; var. eishèra.


			Aishoalà’s vpr. apatzà’s ; aconor-tà’s.


			Aisidament adv. dab aisèr ; dab facilitat.


			Aisit,-ida adj. 1- que’s hè shens pena, shens dificultat ; 2- facile,-a d’emplec : aparelh d’emplec aisit ; 3- qui viu aisidament.


			Ajacar vt. cochar ; arrepausar ; var : ajàguer, jàser, ajaçar ; vpr. alongà’s, alejà’s.


			Ajacat,-ada adj. cochat,-ada ; alon-gat,-ada ; estenut,-uda ; alhèitat,-ada.


			Ajartar vt. insurtar ; afrontar.


			Ajocar vt. (de ajoquèr) peus ausèths, pujar suu joquèr ; se cocar.


			Ajoelhament m. accion de se méter de joelhs.


			Ajoelhà’s vpr. (de joelh) plegà’s las camas, de mòdes d’estar de joelhs ; expr. sin. estar de joelhs : estar ajoelhat,-ada.


			Ajolar vt. breçar ; jumpar (los nens).


			Ajoquèr m. branca o barra on s’ajocan la poralha, los ausèths ; var. joc, joquèr.


			Ajor f. véder aujor.


			Ajornament m. (de jorn) remanda-da a un aute jorn ; diferiment ; assignacion f. ; ajornament hèit a domicili : assignacion hèita a do-micili jurid.


			Ajornar vt. assignar ; diferir ; citar a jorn fixat ; reméter a mei tard.


			Ajòu,-òla n. (lat. pop. aviolus) pair-bon, mair-bona.


			Ajuda [a’jyðo/-ǝ] f. secors m. ; sostien m. ; extrèit : ajuda e bon conselh daràn : que son bons aconselhadors e ajudaires.


			Ajudaire,-a ajudador, a n. lo (o la) qu’ajuda ; ajudador e aconselhador : lo qu’ajuda e balha conselhs.


			Ajudar vt. (lat. adjutare) aidar ; sostiéner ; secórrer ; se’ns podètz ajudar ? se’ns podètz portar secors ?


			Ajudent, a adj. qui porta ajuda.


			Ajust, ajustament m. 1- çò qu’es ajustat ; çò metut en mei ; lo com-plement ; 2- tribalh de l’ajustaire qui acorda duas pèças mecanicas amassa.


			Ajustaire, ajustador m. obrèr especializat dens l’ajustament me-canic.


			Ajustar vt. (lat. juxtare) 1- méter en mei ; 2- addicionar ; 3- ajustar pèças mecanicas, las júnher, las juntar ; 4- aténher ; ajustar quauques ahars (vestits, objèctes) : méter en mei quauques ahars ; ajustà’s carnaument : s’unir fisicament.


			Ajustatge m. ajustatge, tribalh d’obrèr ajustaire.


			Ala f. (lat. ala) 1- membre d’ausèth per volar ; 2- part d’un avion qui sèrv tà la sustentacion de l’aparelh ; aliròt m. aleron de poralha.


			Alacada f. (de hlaca) gaulatge m.


			Alacar vt. gaular (la hruita, las nògas).


			Alada f. còp d’ala ; alatejar : màver las alas ; volastrejar (insècte).


			Alambic m. (gr. ambikcs,-ikos, vase, ar. al- anbiq) aparelh de distillacion ; sin. borridèr.


			Alandar vi. obrir en gran las oberturas ; desplegar ; s’aviar.


			Alandat,-ada adj. ubèrt,a en gran (pòrtas, hrièstas) ; alan,a (Pir.) : era pòrta que dé tota alana.


			Alangorir vt. (deu lat. pop. languire, lat. class. languere) tirar energia a un gent ; rénder langorós ; sofrir.


			Alargada f. alargament m. ali-beracion f. ; mesa en libertat ; des-liurança f.


			Alargar vt./vi. (de larg) 1- aliberar ; desliurar ; tornar liure un presonèr ; méter en libertat ; 2- miar lo bestiar au pastenc ; 3- acquitar ; descargar.


			Alarma f. (ital. all’arme, a las armas !) 1- aparelh, dispositiu qui previen d’un dangèr ; 2- espaurida ; emocion.


			Alarmar vt. eishentar ; espaurir per l’anóncia d’ua miaça, d’un dangèr.


			Alatejar vt. remudar las alas ; volastrejar.


			Alauda f. (lat. alauda) ausèth ; lau-deta ; lauseta ; calandra.


			Alavetz adv. 1- an aqueth moment ; 2- en consequéncia ; 3- alavetz ? marca l’impaciéncia, l’interrogacion, l’indignacion ; var. lavetz.


			Album m. (lat. album) 1- quadèrn cartonat, per rengar fòtos, papèrs ; 2- disc de varietat d’un cantaire.


			Albumina f. (bas lat. albumen, blanc d’uòu) substància organica qui s’atròba hens l’uòu, la lèit, lo plasma sanguin.


			Alcalí m. (ar. al-qily) (quimia) idro-xid dont la solucion aquosa es basica.


			Alcoòl, alcòl m. (de l’ar. al-kuhl, esp. alcohol) substància liquida tirada arron distillacion de la hruita premuda e fermentada.


			Alcoolemia f. quantitat d’alcoòl contiengut hens la sang.


			Alcoolic, a adj. persona qui con-sumeish ua quantitat tròp grana d’alcoòl dinc a provocar las malautias de l’alcoolisme.


			Alcoolisme m. malautia devuda a ua tròp gran consumida d’alcoòl.


			Alcoolizar vt. méter alcoòl ; au-mentar la proporcion d’alcoòl.


			Alcootèst m. aparelh o analisi qui mesuran l’alcoolemia.


			Aleb m. bleçadura f. ; fractura f. ; pèrda d’un braç, d’ua cama ; alebadura f. fractura f.


			Alebar vt. (de aleb) har un aleb ; blaçar ; aflijar ; estropiar.


			Alebat,-ada n./adj. qu’a un aleb ; qu’es blaçat,-ada.


			Alecar vt. (lat. allectare) 1- har enveja ; atirar dab ua aulor o un aram ; 2- deishar esperar un causa agradiva, un ahar interessant.


			Alegar vt. (lat. allegare) pretextar ; avançar un explic qui posca servir d’excusa.


			Alegre,-a adj. gaujós,-osa ; joiós,-osa.


			Alegria f. (lat. alacritas) jòia ; gai m. ; sin. alegrança.


			Alèia f. (franc.) alèa, lèa.


			Aleitar vt. (de lèit) balhar lèit ; har popar.


			Aleman, a n./adj. d’Alemanha ; estatjant,a d’Alemanha.


			Alen, alenada f. bohada f. ; bohat m. ; arrespiracion f. ; var. len f., alet m.


			Alenada f. bohada regulara ; as-piracion ; accion d’avalar d’un còp ; var. alenat m.


			Alenar vi. (lat. pop. alenare) res-pirar ; bohar ; gahar l’alen ; var. alendar (V. Ar).


			Alengat,-ada adj. qu’a lenga ; qu’a maishanta lenga.


			Alesar vt. tribalhar lo metau dab ua alesadora.


			Alet f. bohar m. ; aletament m. ; repréner alet : tornar trobar ua respiracion normau ; un alet d’aiga : un glop d’aiga.


			Aletar vi. (deu lat. halare, exhalar) arrespirar ; bohar.


			Aleugerida f. aleujament m. (de leugèr) accion d’amendrir lo pes, de rénder mei leugèr.


			Aleugerir vt. (lat. eccle. alleviare) diminuir lo pes ; rénder mei leugèr.


			Alfabet m. (lat. alphabetum, deu grèc alpha e bêta) ensemble de letras qui perméten la formacion deus mòts e de l’escriutura.


			Alfabetic, a adj. (bas lat. alpha-beticus) qui emplega un alfabet ; ordiat,-ada segon l’òrdi de las letras de l’alfabet.


			Alfabeticament adv. segon l’òrdi alfabetic.


			Algèbra f. (ar. al-djabr, lat. med. algebra) branca de las matematicas.


			Algebric, a adj. qu’a rapòrt a l’al-gèbra.


			Algebricament adv. segon las règlas de l’algèbra.


			Alh m. (lat. allium) planta a l’aulor e la sabor hòrta, utilizada en cosina ; lo bulbe aperat cabòs m., que’s pòt desseparar en : asclas o pèrnas f. plur.


			Alhada f. croston de pan fretat a l’alh.


			Alhar vt. picar asclas, pèrnas dens la carn ; méter alh dens ua aprelh de cosina.


			Alheitar vt. (de lhèit) méter au lhèit ; colcar ; vpr. alheità’s.


			Alhòli m. aprelh cosinèr dab alh e òli d’oliu per minjar en acompanhament la carn, lo peish, lo legumi.


			Alhors adv. (lat. pop. aliore) non pas ací ; endacòm mei ; cercam alhors ; sin. enlà, lahòra (luenh), acerà, saulà, çaulà (çà o là) ; var. aulhors.


			Aliança, aligança f. 1- union d’estat, de personas ; ligam juridic o militar ; 2- anèth de maridats.


			Aliant, a adj. uelh aliant, hissant.


			Aliar, aligar vt/vp. unir ; júnher ; méter amassa sos mejans, sas fòrças.


			Aliat,-ada, aligat,-ada adj./n. unit,-ida per tractat o per aliança (aligança).


			Aliatge m. (franc.) producte metallic obtiengut per un ajust a un metau d’un o mantuns elements qui modifican las qualitats deu metau originau ; aliatges de hèr, coire, alumínium... 


			Alibòr m. (lat. helleborus deu gr.) planta vivaça de huelhas palmadas e hlors verdas o jaunosas.


			Alicatas f. plur. utís per sasir e sarrar ; pinça plata f.


			Alicòth m. (ala i còth) ragost de menudalhas de poralha.


			Alienacion f. 1- deisha d’un dret naturau o d’un ben ; 2- transmetuda a un terç d’un ben o d’un dret ; 3- destroble psiquiatric ; 4 - pèrda de sa libertat de jutjament o d’accion.


			Alienar vt. (lat. alienare) 1- renonciar a un dret naturau (despossedir), abandonar ; 2- vénder, transméter un dret o un ben ; 3- sosméter a constrentas.


			Aligança f. véder : aliança.


			Aligar vt. (lat. alligare) véder : aliar.


			Aligat,-ada n./adj. véder : aliat,-ada.


			Alim m. alga f. ; varec ; alimbòt : punhat de varec.


			Aliment m. (lat. alimentum) qui pòt estar minjat e digerit.


			Alimentacion f. 1- accion d’ali-mentar, neurir ; 2- alimentacion ; neuritud ; biòca ; 3- dispositiu qui hornís l’electricitat a un aparelh electric, o electronic.


			Alimentar vt. (lat. alimentare) 1- neurir ; hornir l’aminjar ; apro-visionar ; 2- hornir l’electricitat.


			Alimentari,-ària adj. qu’a rapòrt dab l’alimentacion, la neuritud.


			Alinhar vt. (de linha) rengar segon ua linha dreta ; visar dab ua arma (linhar).


			Aliròt m. cosinada d’alas de poralha.


			alís,-isa adj. shens asperitat ; usat,-ada.


			Alisar vt. rénder alís ; lissar ; alisà’s los peus.


			Alitrat,-ada adj. desgordit,-ida ; viu, viva.


			Allegar vt. (lat. allegare) preténder que quauquarren es vertadèr.


			Allegoria f. (lat. allegoria, deu gr. allégorein) 1- representacion o expression d’idèia per figuras qu’an poders simbolics ; 2- òbra escrita, artistica qu’emplega aquesta fòrma d’expression.


			Allergia f. (al. Allergie, deu gr. allos e ergon) reaccion deu sis-tèma immunitari a ua substància estrangèra.


			Allocacion f. 1- accion d’alogar quauquarren a quauqu’un (apartament) ; 2- soma de moneda autrejada : Allocacion Familiau.


			Allocatari,-ària adj. lo qu’aprofieita d’ua allocacion.


			Allogèn,-a adj./n. (gr. Hals, halos e gennân) 1- elements quimics : fluòr, cròm, iòde, e astat ; 2- lampa d’incandescéncia qui contien un allogèn.


			Allucinacion f. (lat. hallucinatio,-onis) destroble psiquic : lo subjècte es convençut de véder causas qu’existeishen pas.


			Allucinar vt. (lat. hallucinare) 1- provocar allucinacions ; 2- non pas arribar a créder çò que vedem.


			Allucinatòri, a adj. qu’a lo caractèr de l’allucinacion.


			Allucinogèn, a adj./nm. que’s dit de las substàncias qui provòcan allucinacions.


			Alogar vt. (lat. allocare, de locar) ac-cordar, atribuir ua soma de moneda, un lòtge, un tribalh...; dispausar.


			Alongament m. accion d’aumentar la longor ; estirament ; var. eslongament.


			Alongar vt. (de long) 1- aumentar la longor ; perlongar ; var. eslongar ; 2- diluir ; 3- vpr. alongà’s, cocà’s, ajacà’s.


			Alordir vt. 1- rénder pesuc ; 2- (de lord) salir.


			Alòt m. (lat. alausa) peish vesin de la peishòta qui pon hens las arribèras e viu en mar ; var. alosat m. (pichòt de l’alòt).


			Alòtge m. lotjament ; apartament ; maison f.


			Alpinista m./f. (lat. alpinus) òmi qui practica la montanha hens las Alpas ; dens los Pirenèus : pireneïsta.


			Alquimia f. (de quimia) sciéncia occulta.


			Alquimista n. lo qui practica o cred a l’alquimia.


			Alsacian, a adj. d’Alsàcia.


			Alternar vi. (lat. alternare) se suc-cedir mei o mensh regularament.


			Alternatiu,-iva adj. (rad. lat. al-ternetum) que’s dit d’ua granor electrica sinusoïdau : lo corrent alternatiu.


			Alternativament adv. en alternança : dens un sens e dens un aute.


			Altitud f. (lat. altitudo) hautor deu relhèu terrèstra per rapòrt au nivèu mejan de la mar.


			Alucar vt. 1- avitar lo huec ; 2- har lum per s’esclairar ; var. alugar (V. Ar.).


			Aluda f. cuer m. ; basana ; borsa de aluda : portamoneda.


			Alumini / alumínium m. (d’alun, lat. alumen,-inis) metau blanc, leugèr de densitat 2,7 ; simbèu quimic : Al.


			Aluminizar vi. metallizar dab un depaus d’alumini.


			Aluquet, a m./f. brostic de lenha, dab ua extremitat fosforada per avitar, alucar lo huec ; luquet m. pichòt hlam, pichòt lum.


			Alurat,-ada adj. gent qui a un beròi anar ; ua gojata plan alurada.


			Aluserpit,-ida adj. (de lusèrp) des-gordit,-ida ; viu,viva ; escarrebilhat,-ada.


			Alut,-uda adj. (de ala) qu’a alas per volar ; qu’a granas alas ; sin. alat,-ada.


			Am, ham m. (lat. hamus) pichòt cròc d’acèr trempat metut au bèc d’ua linha de pesca ; sin. anquèda f.


			Amabilitat f. (lat. amabilitas) qualitat d’ua persona amabla ; cortesia.


			Amacat,-ada adj. aisit,-ida a em-plegar (utís) ; practic,a ; comòde,-a d’emplec ; de bon har ; sin. mane-jader,a, a man inv.


			Amadurar véder madurar.


			Amagada (a l’) loc. a l’estujat ; a l’estujòu.


			Amagadament adv. clandestina-ment.


			Amagar vt./vp. 1- tirar de la vis-ta ; estujar ; mascar ; 2- reünir ; 3- amiaçar.


			Amainadat,-ada adj. qui a mai-natges.


			Amaishantí’s vpr. (de maishant) viéner maishant, viéner mau.


			Amalaise m./adv. geina ; estar amalaise : estar dens la geina ; har amalaise : penar.


			Amalautir vt. (de malaut) rénder malaud,a ; viéner malaud,a.


			Amanejà’s vpr. har viste ; pressà’s.


			Amanir vt. (de man, aver a man) maserar ; masedar ; dontar.


			Amantar, amantolar vt. (de manta) vestir d’ua manta, d’un manto.


			Amar, a adj. (lat. amarus) qu’a un sabor reda e desagradiva ; sin. amarós,-osa : amar,a, maishant,a ; hruita amara.


			Amarament adv. dab amarum, amarèr.


			Amarar vt. (de mar) recobrir per l’aiga ; inondar ; trempar ; submergir.


			Amarrar vt. (neer. aenmarren) ar-retiéner au rivatge (batèus) ; estacar ; amarra f. estaca marina.


			Amarratge m. accion d’amarrar.


			Amarum m. (lat. amaritudo) 1- tristèr ; pena f. ; agrèr ; 2- sabor amara f. ; var. amarèr, amaror f.


			Amassa adv. l’un dab l’aute ; los uns dab los autes ; ensems ; en medish temps.


			Amassada f. aplec m. ; assemblada ; reünion.


			Amassaire,-a amassador, a n. qui amassa ; quistaire,-a ; arrecap-taire,-a.


			Amassar vt. (de massa) reünir ; ra-massar ; acuçar ; aplegar ; arcuélher ; fig. amassar hami, amassar set : aver hami, ahamià’s, aver set, assedà’s ; amassadís m. ramassís, arrecapt, apielament.


			Amatigada f. (lat. mitigo, as, are) apatzament m.


			Amatigar vt. apatzar ; calmar.


			Amator, a n./adj. (lat. amator) 1- qui a lo gost de ; lo qui aima las arts ; 2- lo qui ne tribalha pas en professionau ; 3- lo qui tribalha shens paga.


			Ambaishada f. (ital. ambasciata) representacion d’un país a l’estrangèr.


			Ambaishador, a n. (ital. ambas-ciatore) persona qu’a la fon-cion de representar un país, la responsabilitat d’ua ambaishada.


			Ambes,-bas m. plur./f. plur. (lat. ambo, deu gr.) duas causas amassa ; ◊ tenent sas ambas mans sus la taula ; ◊ ambas partidas prengoran jornada (Les.) ; sin. entrames, entramas.


			Ambicion f. (lat. ambitio) enveja de dominar ; enveja de melhorà’s sociaument ; enveja de capitar ua òbra, un projècte politic, economic, artistic....


			Ambiciós,-osa adj./n. qu’a ambicion ; qu’es hèit dab ua ambicion : un projècte ambiciós.


			Ambiciosament adv. dab ambicion.


			Ambient m. climat, sentiment creat per l’environament pròishe.


			Ambigú,üa adj. qui hè confusion, qui manca de clartat.


			Ambigüitat f. confusion ; manca de netetat.


			Ambrada f. 1- ventploi qui arriba sobte ; var. embrada ; 2- fig. volada de patacs.


			Ambrec, a adj. 1- viu, viva : ex. huec ambrec ; 2- rapide,-a ; 3- qui s’esmalís sobte ; susceptible,-a ; maishant,a.


			Ambulància f. (deu lat. ambulare, anar e viéner) vehicule medicau peu transpòrt deus malauts o blaçats.


			Ambulant, a adj. qui se desplaça, qu’a ua activitat mobila.


			Amen m./interj. (mot latin) atau sii !


			Amendrir vt./vi. (de mendre) rénder mei feble ; abaishar la qualitat, la fòrça.


			Amendriment m. accion d’amen-drir, de rénder mendre, mens important.


			Amenudar vt. (de menudar) rénder menut, mei prim ; redusir.


			American, a n./adj. d’America ; estatjant,a de l’America.


			Amerindian,a adj. deus pòbles indians d’America.


			Amerma f. amermament m. 1- baisha deu prètz ; redusida f. ; diminucion f. ; 2- çò qui damòra a pagar ; solde m. ; ◊ pagat las amermas de la darrèra mesada.


			Amermar vt. diminuir.


			Ametista f. (lat. amethystus, deu gr. amethusto) pèira preciosa, varietat vrioleta deu qüars.


			Amètla f. (lat. class. amygdala) hruita de l’ametlèr.


			Ametlèr m. arbe qui balha l’amètla.


			Amfibí,-ia, / anfibí,-ia adj. (gr. amphibios) 1- qui pòt evoluar sus tèrra e hens l’aiga (graolha, cro-codile) ; 2- qui pòt circular sus tèrra e sus l’aiga : vehicule amfibi.


			Amfiteatre / anfiteatre m. (lat. amphitheatrum) espaci vaste arrond o ovau, lòc d’espectacle dab los espectators plaçats suus grads en escalèr.


			Amfòra / anfòra f. (gr. amphoreus) recipient de tèrra peu transpòrt de liquide o neuritud.


			Amiant m. fibras mineraus, de proteccion au huec, a l’acostic, qu’a creat hèra problèmas de santat (cancèr) aus utilizators.


			Amiar vt. (de miar) miar ; aportar ; condúser ; portar dab se.


			Amic,-iga n. (lat. amicus, amica) persona dab laquau se crea ua simpatia, ua amistat ; arrep. amic de cadun, amic de digun ; mic, miga son tanben emplegats.


			Amicau adj./m./f. 1- en amic, amiga ; 2- amicala : associacion de personas autorn d’ua medisha activitat, o d’ua activitat anciana qui sèrv de ligam.


			Amigable,-a adj. amable,-a ; qui pòt estar amigalhat,-ada.


			Amigalhar vt. ligar amistat ; deviéner amics ; practicar l’amistat ; bailinar ; vpr. amigalhà’s.


			Aminjar m. (de minjar) la neuritud, lo dequé.


			Amirau m. (ar. amir al-âli) oficièr generau de la marina militara.


			Amistança f. comportament amicau enter personas.


			Amistat f. (lat. pop. amicitas, lat. class. amicitia) sentiment apreciat enter duas personas, de simpatia, de ligam hòrt ; var. amicía (vielh).


			Amistós,-osa adj. dab amistat ; aimable,-a ; afectuós,-osa.


			Amistosament adv. de faiçon amistosa.


			Amistosar vt. practicar l’amistat ; ligar d’amistat.


			Amna f. (lat. anima) 1- esperit immateriau de l’òmi, per oposicion a çò deu còs, qu’es fisic ; 2- qualitats moraus f. plur. ; conciéncia.


			Amnesia f. (lat. amnêsia) pèrda parciau o totau de la memòria.


			Amnesic, a adj. qu’es pres d’amnesia (pèrda de memòria).


			Amnistia f. (gr. amnêstia) acte juridic qu’esfaça ua condemnacion.


			Amnistiar vt. acordar ua amnistia ; practicar ua amnistia.


			Amòblament m. ensemble deus mòbles d’un ostau.


			Amodir vt. (de moth) rénder moth, motha (moda).


			Amoflar vt. rénder mofle.


			Amonacar vt. (de monaca) vestir coma ua monaca ; vestir de perracs, shens gost, shens suenh.


			Amonedat,-ada adj. qu’a moneda ; qu’es ric,a.


			Amoniac m. gas format d’azòte e d’idrogèn.


			Amoniaca f. solucion aquosa de gas amoniac.


			Amoniacau adj./m./f. relatiu,-iva a l’amoniac ; que conten amoniac.


			Amontanhar vt. amiar un tropèth a la montanha.


			Amontanhatge m. (de montanha) vita, installacion per l’estiu en mon-tanha, dab lo bestiar per estivar.


			Amor m. (lat. amor,-oris) afec-cion viva decap a quauqu’un o quau-quarren.


			Amora f. (lat. morum) 1- hruita de l’amorèr ; 2- hruita sauvatja de l’arromèc.


			Amorejà’s vpr. har l’amorós ; viéner amorós ; jogar a jòcs d’amorós ; frequ. amorosejar.


			Amorèr m. arbe dont la hruita es l’amora ; hruita de l’arromèc.


			Amorós,-osa adj. (de amor) qui aima d’amor ; amant,a.


			Amorosament adv. dab amor.


			Amorosia f. mau d’amor.


			Amorre,-a adj. 1- geinat,-ada dens sos movements peu hred ; 2- qui a lo verdigòu ; amorrèr m.


			Amòrsa f. 1- entàmia de quauquarren ; 2- sistèma que provòca l’esplaudida d’ua carga de povra d’un explosiu ; 3- element de pesca per atirar lo peish.


			Amorsar vt. 1- entamiar quau-quarren ; har desmarrar ; 2- utilizar ua amòrsa ; 3- apreparar la pesca dab mestior d’amorsatge.


			Amorterar vt. alimentar en mortèr per ua construccion (paret).


			Amortiment m. (deu lat. pop. admortire) 1- afebliment d’amplitud d’un movement ondulatòri ; 2- redusida progressiva d’un deute.


			Amortir vt. 1- afeblir ; 2- préner en compte lo pagament d’ua crompa hens un budgèt.


			Amortissor m. sistema mecanic, idraulic, d’amortiment de vibracions, d’un tum, de l’intensitat d’un brut.


			Ampère m. (de Ampère, n. deu fisician) simbèu : A ; unitat d’intensitat electrica.


			Amplament adv. dab amplor.


			Ample m. (lat. amplus) estenuda f. ; superficia f. ; amplor f. ; largor f. ; espandida f.


			Amplificar vt. (lat. amplificare) har créisher lo volume, la granor, l’espandida ; amplificar lo volume deu son.


			Amplificator m. (lat. amplificator) aparelh electronic que hè pujar la poténcia d’un son, ua tension o un corrent electrics.


			Amplitud f. (lat. amplitudo) dife-réncia enter lo minímum e lo ma-xímum d’un movement.


			Amplor f. 1- granor ; 2- importància.


			Ampola f. (lat. ampulla) ampola electrica.


			Amputacion f. (lat. amputatio) acte cirurgicau de copar un membre.


			Amputar vt. (lat. amputare) copar un membre deu còs uman.


			Amudir vt. (de mut) rénder progressivament mut ; rénder mut : esmudir.


			Amuishar vt. mostrar ; indicar ; ensenhar ; var. muishar ; ex. qu’an amuishat tant d’ardor.


			Amusaire,-a adj./n. gent qu’amusa, que divertís.


			Amusament m. accion de jogar, de se distraí’s.


			Amusar vt. (franc. muser) jogar ; divertir ; devertir ; distrahir ; aucupar agradivament.


			An m. (lat. annus) temporada d’ua durada de 12 mes o 365 jorns (366 los ans bissextils).


			Anacronic,a adj. qui n’es pas en acòrdi dab l’epòca.


			Anada, annada f. (lat. pop annata) durada de temps de 12 mes o 365 jorns (366 las anadas bissextilas), qui correspon a ua revolucion de la Tèrra autorn deu Sorelh ; var. annada (Gar. e nG.) anada es clarament establit en Gasconha (v. ALG).


			Anader, a adj. dont la durada es ua anada ; qui torna cada an ; var. anau.


			Anaderament adv. cada anada ; var. anaument.


			Anagrama m. (gr. anagramma) mot format dab las letras d’un aute mot, rengadas dens un òrdi diferent.


			Analfabèt, a adj./n. gent qui ne sap pas escríver ni legir.


			Analfabetisme m. estat de persona analfabèta.


			Analgesic, a adj. 1- que suprimís o amendrís la dolor ; 2- m. potinga que suprimís o amendrís la dolor.


			Analisar vt. har ua analisi ; estudiar ; examinar.


			Analisi f. (gr. analusis) 1- accion de determinar los elements d’un tot ; 2- estudi d’un fenomèn, d’ua opinion, d’ua declaracion....


			Analista n. 1- persona qui analisa (matematicas, psicologia) ; 2- espe-cialista de psicanalisi ; 3- analista-programaire m. : profession de l’informatica.


			Analitic, a adj. (gr. analutikos) qui tribalha per analisi.


			Analiticament adv. per via d’analisi.


			Analògue,-a adj. (lat. analogus, deu gr. analogos) que’s dit se i a ua analogia, ua semblança, dab auta causa.


			Analogic, a adj. (lat. analogicus) qui tien de l’analogia.


			Analogicament adv. de faiçon analogica, per analogia.


			Anament m. anar ; allura f. ; abitud f. ; foncionament ; desrotlament de las causas.


			Ananàs m. (tupi anana) planta tro-picau d’America deu Sud ; hruita gròssa, sabrosa e sucrada.


			Anar vi./m. (lat. pop. allare) 1- caminar ; se dirigir decap a un endret : anar a pè, anar a Bordèu ; 2- se portar : com anatz, va plan ? marchar ; anar ce’n : partir ; húger ; deperir ; morir ; anar a mólher : préner hemna ; 2- allura f. ; sin. anada f. ; anar e tornar.


			Anarquia f. (gr. anarkhia) 1- ideologia politica e sociau qui predica la desaparicion de l’estat ; 2- abséncia d’organizacion ; desòrdi m.


			Anarquic, a adj. qui tien de l’anar-quia.


			Anarquicament adv. d’ua manèra anarquica.


			Anarquisme m. filosofia politica e sociau anarquista, practica deus anarquistas.


			Anarquista n. persona qui dehen l’anarquia, hè sa propaganda e milita per aquesta ideologia.


			Anatomia f. (bas lat. anatomia, deu gr. anatomê) 1- fòrma exteriora deu còs ; 2- sciéncia de l’estudi de l’estructura deus èstes organizats.


			Anau adj. qui dura un an ; qui torna cada an.


			Anca f. (germ. hanka) part hauta de la cueisha, autorn de l’articulacion deu femur dab l’òs illiac ; malh m. ; quartèr m.


			Ancestrau adj. (deu lat. antecessor, predecessor) d’un passat luenhenc.


			Anchòia [an’tʃɔjo/-ǝ] f. (deu gr. Aphuê, deu lat. pop. apiua) peish argentat vesin de l’arenc.


			Ancian, a adj. (lat. pop. atianu, de ante, avant) 1- desmodat,-ada ; de d’autes còps ; 2- qu’existeish dempuish pausa.


			Ancianament adv. a ua temporada luenhenca ; d’autes còps.


			Ancianetat f. estat de çò qu’es ancian ; durada deu temps passat per un gent dens ua foncion.


			Ancora f. (gr. ankura) pèça d’acèr gi-tada per hons de l’aiga per assegurar l’arrèst deus batèus ; ancorar : gitar l’ancora.


			Andada f. (de andar, lat. ambitus, movement circular) vagat m. ; onda ; èrsa.


			Andar vi. córrer.


			Androgin, a (lat. androgynus) n./adj. qui ten deus dus sèxes ; sin. rilhe,-a.


			Androna f. 1- via, arrua a ua quita entrada ; 2- situacion shens solucion.


			Anecdòta f. (gr. anekdotos) condar brac d’ua hèita ; sin. hèita.


			Anegar, negar vt./vpr. (lat. necare) har perir dens un element liquide ; mantiéner un èste viu lo cap dens l’aiga, dinc a l’asfixia ; vpr. anegà’s.


			Anemia f. afebliment per baisha deus globules arrois de la sang.


			Anemic, a adj. (deu gr. anaimia) qu’es causat per l’anemia ; estat anemic ; sin. shètre,-a.


			Anemona f. (lat. anemone) eslor d’ondrament, sauvatja o cotivada ; sin : bomaina.


			Anerar vt. (de anèth) passar un anèth ; méter un anèth.


			Anerèr nm./adj. dit anerèr : dit on de costuma, e’s pòrta l’anèth deu maridatge.


			Anèth, anèra n. 1- pèça en matèria preciosa, arredona, que’s pòrta au dit ; 2- pèça mecanica ajustada a las cadenas, o a mant sistèmas d’estacament ; anèths de cadena.


			Anfetamina f. derivat medica-mentós.


			Angèla f. (lat. anguilla, de anglis, sèrp) peish d’aiga doça, en fòrma de sèrp, que’s reproduseish hens la mar de las Sargassas ; var. anguièla ; pesquilh m. : pibala, civèl m.


			Angelic, a angelicau adj. de la natura de l’anjo.


			Angle m. (lat. angulus) canton ; caire ; cunh (geom.).


			Anglés,-esa n./adj. d’Anglatèrra ; estatjant,a d’Anglatèrra.


			Angular, a adj. (lat. angularis) çò qui fòrma un angle.


			Angulós,-osa adj. qui presenta angles ; visatge angulós : visatge dab trèits marcats.


			Anhèth, anhèra n. (lat. agnellus, de agnus) pichòt de l’aolha ; anesco,-ca : anhèth, anhèra d’un an ; anherèra f. aolha mair.


			Anhiva f. (lat. class. gingiva) muquosa autorn deus caishaus, de las dents ; sin. geniva, mòsa (L.)


			Anilhet m. crit particular de comu-nicacion a distància ; clamor ; var. ilhet.


			Animacion f. (lat. animatio) accion de méter vivacitat, estrambòrd ; gran activitat.


			Animar vt. (lat. animare) balhar vita ; har animacion ; ahiscar ; rénder mei viu.


			Animator, a n. (lat. animator) persona qui hè animacions.


			Animau n./adj. (lat. animal,-alis) 1- èste viu ; bèstia ; 2- relatiu,-iva a l’animau, a las bèstias.


			Aninar vt. breçar un nin.


			Anís m. (lat. anisum, deu gr. anison) planta aulorejanta dont tiran ua esséncia entà perhumar cèrtas bevudas ; sin. badiana f.


			Aniu,-iva adj. qui va aisidament ; eslissant,a ; actiu,-iva.


			Aniversari m. (lat. anniversarius) data qui marca cada an la data de naishença d’ua persona, o d’un eveniment particular qu’a marcat son temps, susquetot istoric.


			Anjo m. (lat. ecl. angelus, deu gr. aggelos) creacion espirituau, messatgèr de Diu dens la religion crestiana.


			Annuari m. (lat. annuus, anau) publicacion anadera qui balha la lista deus professionaus, deus abonats au telefòne...


			Annuitat f. (lat. med. annuitas) soma pagada anaderament.


			Anobliment m. accion d’anoblir.


			Anoblir vt. (de noble) rénder noble.


			Anoir vt. anientar ; extenuar ; anaquelir ; avalir.


			Anolh, a m./f. joen bueu ; jaubèla f.


			Anolhèra f. vaca qui non a velat.


			Anomalia f. (bas lat. anomalia, deu grec anômalia, inegalitat) qui s’escarta de la nòrma.


			Anóncia f. accion d’anonciar ; avís m. ; messatge verbau o escriut.


			Anonciar vt. (lat. adnuntiare) har assàber ; rénder public.


			Anonimament adv. en guardant l’anonimat.


			Anonimat m. estat de çò qu’es anonime.


			Anonime,-a adj. (bas lat. anonymus, deu gr. anônumos, shens nom) dont l’autor,a es inconegut,-uda.


			Anormalitat f. qui sortís de la nòrma ; hèit que presenta un aspècte anormau.


			Anormau adj. (de normau, lat. normalis) que n’es pas normau.


			Anormaument adv. de faiçon anormau.


			Anqueda véder am.


			Anquilòsi f. (gr. agkulôsis) desa-paricion totau o parciau deus movements d’ua articulacion.


			Ansa f. (lat. ansa) partida en anèth per gahar un recipient ; véder : jansa.


			Ànsia f. (lat. anxietas) engüèish m.


			Ansiós,-osa adj. estat on arre-senteishem ànsia.


			Ansiosament adv. dab ànsia.


			Antartic, a adj. (gr. antartikos) relatiu,-iva au pòle Sud.


			Antena f. (lat. antermna) conduc-tor metallic qui permet d’eméter o arrecaptar las ondas elec-tromagneticas.


			Anterior, a adj. (lat. anterior) qui es abans, qui precedís çò actuau.


			Anteriorament adv. abans ; ape-rabans ; precedentament.


			Antibiotic, a m./adj. substància naturau o sintetica per destrusir bac-terias o micro-organismes.


			Antic, a adj. (lat. antiquus) hèra vielh, de l’Antiquitat ; ancestrau ; los antics : los ancèstres ; la costuma antica.


			Anticipar vt. (lat. anticipare) har davant lo moment previst ; prevéder ; supausar çò que va arribar ; sin. davantejar.


			Anticramba f. (ital. anticamera, crampa deu davant) pèça d’espèra.


			Antimòni m. (bas lat. antimonium, ar. ithmid) metalloïde, color blanc argent.


			Antiquari,-ària n. (lat. anti-quarius) persona qui hè comerci d’antiquitats.


			Antiquitat f. (lat. antiquitas) 1- ca-ractèr de çò qu’es hèra vielh ; 2- òbra d’art de l’Antiquitat : musèu de las antiquitats.


			Anueit adv. (a (la) nueit) 1- auei ; 2- aqueste ser ; aquesta nueit ; var. aneit.


			Anueità’s vpr. tornar tard ; arre-tardà’s.


			Anujar vt. (bas lat. inodiare) véder : avejar.


			Anujós,-osa adj. véder : avegiu,-iva.


			Anular, a adj. (lat. annularius, de annulus, anèth) qu’a ua fòrma arredona ; en fòrma d’anèth.


			Anullacion f. (lat. eccles. adnullatio) accion de rénder nul ; accion de suprimir.


			Anullar vt. (lat. eccles. adnullare, mespresar) declarar qu’ua decision es shens efèit.


			Anus m. (lat. anus) orifici deu réctum ; fam. peteder, petador, uelh deu cuu, trip culèr.


			Aolha, aulha f. (lat. oviculus) bèstia, hima deu marri ; var. auelha (Pir.).


			Aòrta f. (gr. aortê) med. artèria qui part deu ventricule esquèr.


			Aost véder agost.


			Apagar vi. 1- apatzar ; 2- plàser ; agrear (L.) ; sin. agradar.


			Apalhar vt. méter palha ; cobrir de palha ; har un palhat.


			Aparar vt. (de parar, protegir) sos-tiéner ; defénder ; protegir ; ondrar ; aparà’s : se protegir ; sin. emparar.


			Aparéisher vi. (lat. pop. apparescere, de apparere) viéner vededer ; viéner evident ; aparir ; arribar.


			Apareishuda f. aparida, aparescu-da.


			Aparelh m. (deu v. lat. apariculare) objècte, maquina, dispositiu destinat a produsir un tribalh, un resultat, un movement.


			Aparelhar vt. (lat. apparare, apre-parar) 1- méter un aparelh medicau (per ex. protèsi) ; assortir ; 2- vi. que’s dit d’un naviri que va quitar lo pòrt ; 3- sin. d’apariar : méter amassa causas similaras ; 4- preparar ; aprestar.


			Aparelhat,-ada adj. equipat,-ada d’un aparelh de protèsi.


			Aparelhatge m. 1- ensemble d’apa-relhs o accessòris ; aparelhatge elec-tric ; 2- mesa en plaça d’un aparelh medicau (med.) ; 3- manòbra d’un batèu qui deisha lo pòrt.


			Aparéncia, aparença f. (bas lat. apparentia) çò qui pareish de tira ; anar vededer e qui pòt estar enganaire, de quauqu’un o quauquarren.


			Aparent, a adj. (lat. apparens) 1- qui se muisha clarament ; 2- qui non correspon a la realitat.


			Aparentament adv. segon las apa-réncias.


			Apariar vt. (lat. appariare) assortir ; acoblar ; méter en par, en parelh.


			Aparida f. (lat. apparitio) 1- accion d’aparéisher ; 2- causa, persona, qui pareish sobtament ; sin. apareishuda, aparicion (franc.).


			Aparir vi. adviéner ; aparin grans companias d’ausèths.


			Apartament m. (esp. apartamiento) abitacion hens un immòble.


			Apartiéncia, apartiença f. hèit d’apartiéner ; hèit d’apartiéner a un partit politic.


			Apartiéner vi. (bas lat. appartienere) estar la proprietat de quauqu’un ; estar part d’un ensemble mei gran.


			Apassionar vt. (de passion) in-teressar hortament ; balhar un ca-ractèr viu e animat a ua relacion, ua activitat.


			Apasturar vt. (de pastura) balhar pastura au bestiar ; noirir ; méter lo bestiar a péisher ; apastencar.


			Apassionat,-ada adj. animat,-ada per la passion.


			Apatia f. (deu bas lat. apathia, deu gr. apatheia) estat, caractèr d’un gent apatic.


			Apatic, a adj. shens vitalitat ; passiu,-iva ; shens reaccion.


			Apatrida n./adj. shens patria ; persona qui resideish hòra son país ; espudit,-ida deu son país.


			Apatzar vt. (de patz) rénder pasible, quiet ; amatigar ; apasimar (Est G.).


			Apauquir vt. (de pauc) redusir la quantitat ; diminuir ; restrénher ; amendrir ; amenudar ; apetitir.


			Apausar vt. (de pausar, lat. ap-ponere) 1- aplicar quauquarren sus un supòrt ; 2- apausar los sagèths ; 3- apausar ua signatura.


			Apear vt. (de pè) sostiéner ; préner apièja ; tocar lo hons d’ua arribèra ; estançar.


			Apedaçar vt. (de pedaç) adobar un trauc dab un pedaç.


			Apeishonar vt. (de peish) em-peishonar ; avitalhar en peish.


			Apelhar vt. (de pelha) vestir.


			Apendici m. (lat. appendix,-icis) 1- ajust a un tèxte ; 2- extremitat de l’intestin gròs.


			Apendiciti f. inflamacion de l’apendici de l’intestin gròs.


			Apendís m. construccion junta d’estrem d’ua bastissa principau, dab tèit d’ua quita penda.


			Apèr m. utís ; atruna f. ; maneita f. ; urdelha f.


			Aperada f. convocacion ; aperet m.


			Aperar vt. (lat. appellare) 1- cridar quauqu’un ; 2- nomar ua persona ; 3- lançar ua crida publica. ; 4- citar en justícia ; ahupar, aücar : aperar au luenh.


			Apercéber vt. véder chic de temps ; entervéder ; deléger ; avisar.


			Aperet m. (de aperar) crit pichòt d’aperar.


			Aperitiu,-iva n./adj. (bas lat. aperitivus, de aperire, obrir) qu’obrís l’apetís.


			Apesantiment m. hèit de s’apesantir.


			Apesantor f. abséncia de pesantor.


			Apetís m. (lat. appetitus) enveja de minjar ; minjar dab plaser.


			Apetitida f. accion de har viéner mei petit.


			Apetitir vt. (de petit) rénder mei petit.


			Apèu m. 1- aperant de caça (ausèth) ; 2- aperet d’un jutjament (Les.).


			Apicòla adj./m./f. (deu lat apis, abelha, e colere, cotivar) qui con-cerneish l’eslhevatge de las abelhas.


			Apicultor m. gent qui hè viéner abelhas, qui practica l’apicultura ; sin. abelhèr.


			Apiejar, apujar vi. franc. (lat. mediev. appodiare) prémer ; premsar.


			Apielar vt. (de piela) méter en piela ; acussar ; acarcussar ; amolonar.


			Apitar vt. quilhar ; ajocar ; pausar en hautor ; fixar dret ; vpr. apità’s ; aum. pej. apitranglar.


			Aplanar vt. rénder planèr ; egalizar.


			Aplatiment m. accion d’aplatir, d’aclepar ; accion de redusir l’es-pessor ; sin. esplatida f., aplaniment.


			Aplatir vt. aclepar ; rénder plat, planèr ; diminuir l’espessor ; esplatir.


			Aplaudiment m. accion de clapar de mans ; picar de mans ; trucar de mans.


			Aplaudir vt. (lat. applaudere) clapar de mans, picar de mans, per manifestar ua satisfaccion, un plaser a un espectacle, un devís, ua batalèra.


			Aplec m. amassada f. ; reünion f. ; var. aplegada f.


			Aplegar vt. assemblar ; arcuélher ; amassar ; rengar ; vpr. aplegà’s ; ◊ extrèit : a la boca d’un bòsc eths que s’èran aplegats.


			Aplicacion f. (lat. applicatio) 1- accion d’aplicar ua causa sus ua auta ; espessor (pintura) ; 2- mesa en òbra, mesa en practica ; 3- suenh m. ; atencion portada a ua realizacion.


			Aplicar vt. (lat. applicare) 1- pausar ua causa sus ua auta ; 2- pegar sus ua susfàcia, un produit deu bastiment ; 3- méter en aplicacion (ua lei, un principi, ua navèra tecnica...) ; aplicà’s : tribalhar suenhosament.


			Aplom(b) m. 1- verticalitat deu hiu de plom(b) ; 2- estabilitat de çò qu’es d’aplom(b) ; 3- hidança en se, assegurança personau.


			Aplom(b)ar, aplomar vt. quilhar en equilibri verticau ; méter d’aplom(b).


			Apocalipsi f. (lat. ecl. apocalypsis) catastròfa espaventabla, totau ; fin deu mond.


			Apoderar vt. (de poder) dar lo poder, o dar poder a quauqu’un.


			Apoderat,-ada adj. persona a la quau an balhat un poder delegat.


			Apogèu m. (gr. apo, luenh de, e gê, tèrra) punt d’orbita d’un còs en rotacion autorn de la Tèrra, lo mei esluenhat d’aquera.


			Apolingar vt. (de polit) parar ; emberogir ; ondrar.


			Apolitic, a adj. shens posicion politica, o tendéncia ; hòra politica, o partit ; qui guaita ua neutralitat politica.


			Apologia f. (gr. apologia, defensa) qui bota en valor las qualitats reaus o supausadas d’un gent, d’ua idèia, d’ua politica.


			Apopar vt. (de popa) balhar la popa au nenè ; alèitar.


			Apopat,-ada adj. qui es a la popa ; alèitat,-da a la popa.


			Apoplexia f. (lat. apoplexia, deu gr. apoplêksia) pèrda de coneishença ; emorragia cerebrau.


			Aporar, aporicar vt./vpr. s’apitar sus ua branca ; se cocar hens un poralhèr (ausèths, poralha).


			Apòrt m. (deu lat. apportare) con-tribucion a un finançament ; acte d’amiar quauquarren ; ajuda f.


			Aposseguir vt. córrer au darrèr ; perseguir ; acaçar ; acorsar ; var. acosseguir.


			Apostemir vi. (de postema) har ua plaga dab postèma (plaga infectada, carboncle).


			Apòstol, apostòu m. (bas lat. apostolus) 1- un deus discípols deu Crist ; 2- gent qu’a ua vocacion de propagandista d’ua doctrina umanitària o religiosa.


			Apostròfe m. (gr. apostrophê) 1- signe grafic (’) ; 2- interpellacion f.


			Apoteòsi f. (lat. apotheosis, deu gr. apotheôsis) trionfe m. ; moment mei haut d’ua capitada.


			Apoticaireria f. oficina on se practica la farmacia, on se venden potingas ; farmacia.


			Apoticari,-ària apoticaire,-a m./f. (bas lat. apothecarius, deu lat class. apotheca, deu gr. apothêkê) doctor,a en farmacia qui practica en laboratòri o en farmacia ; farmacian,a ; ◊ vau miélher anar tau bolangèr que tà l’apoticaire.


			Apraubida f. (de praube) situacion mala, on vienen mei praubes.


			Apraubir vt. rénder praube, rénder mei praube.


			Apreciaire,-a apreciador, a n. qui tien la capacitat de jutjar, d’evaluar ; apreciar ua qualitat d’un omi, d’un objècte, d’ua situacion ; ◊ extrèit : elegir un òmi disedor, apreciador.


			Apreciar vt. (lat. eccl. appretiare, de pretium, prètz) aimar quauqu’un o quauqu’arren ; gostar ; estimar ; jutjar ; trobar au son gost.


			Apregondir vt. anar mei pregon, mei hons.


			Aprelhar vt. aprestar ; apreparar (la teleta, la taula...) ; rengar ; aprelh m. : preparatiu m., preparacion f. ; mesa en plaça f.


			Aprendís,-issa n. (lat. appren-dititius) joen,a obrèr,a en formacion a un mestièr ; discipol,a ; var. aprenedís,-issa ; aprenedissa de téisher tavalhas.


			Aprendissatge m. en situacion d’apréner un mestièr ; var. apre-nedissatge.


			Apriga f. cobèrta de tela, de lan (en principi peus lhèits), mès per tota proteccion contre lo hred, la ploja...


			Aprigar vt. (lat. apricari) cobrir dab ua apriga ; recobrir per protegir gents o bèstias contre lo hred.


			Aprimir vt./vi. (de prim) rénder mei prim ; redusir l’espessor.


			Apréner vt. (lat. apprehendere) 1- aquesir la coneishença, la practica : apréner un mestièr ; 2- comunicar un saber, ua informacion.


			Après prep./adv. (bas lat. adpressus) marca ua posterioritat dens lo temps qui vien en seguida ; sin. arron, apuish.


			Aprèsdisnar adv./nm. qui vien en seguida deu disnar ; var. aprèsdisnada ; sin. vèspre, tantòst, tantossada f.


			Aprèsdoman adv./n. lo jorn qui sèc doman ; sin. doman passat, delà doman.


			Aprèsmiejorn adv/nm. qui vien en seguida deu miejorn ; sin. (mei emplegats) : vrèspada f., vrèspe.


			Apressar vt. 1- raproishar ; aproi-shar ; sin. aproishar, hà’s ençà, hà’s pròishe ; vpr. apressà’s ; 2- suplicar ; pregar.


			Aprèst m. preparacion f. ; aprelh.


			Aprestar vt. (lat. mediev. appra-estare) ; apreparar ; preparar ; ondrar ; sin. aprelhar.


			Apric m. cubertís ; endret o lòc ende aprigà’s ; ex. mete’s a l’apric.


			Aprofieitar, profieitar vt. 1- har profieit ; 2- viéner gròs, prosperar (bestiar) ; 3- tirar partit d’ua situacion, estar dens ua situacion favorabla.


			Aproishar vt. (lat. prope, près de) 1- se méter au costat de quauqu’un o de quauquarren ; 2- viéner decap a quauqu’un ; avançar ; vpr. aproishà’s ; sin. hà’s ençà ; hà’s decap ençà. Aprovacion f. (lat. approbatio) accion de balhar rason, d’éster d’acòrd.


			Aprovar vt. (lat. approbare) balhar rason ; éster d’acòrd.


			Aprovedir vt. hornir lo dequé ; amiar çò de besonh ; aprovedir la mascadura : hornir la neuritud qui va dab lo pan.


			Aproximatiu,-iva adj. qui n’es pas precís,-isa.


			Aproximativament adv. de faiçon aproximativa.


			Aptitud f. (bas lat. aptitudo) capa-citat d’ua persona dens un maine : ex. aptitud a la musica.


			Apuish prep./adv. arron ; après ; qui vien en seguida.


			Apunt m. çò qu’ajustam per har la soma (argent).


			Apuntament m. accion de rénder puntut ; decision de jutjament (vielh).


			Apuntar vt. 1- rénder puntut, agut ; 2- dirigir decap un punt dab ua luneta ; 3- decidir ; jutjar ; per lo senescaut e sa cort èra estat apuntat (jutjat) (vielh) ; 4- assotadar ; dar la paga ; retribuir.


			Aqüarèla f. (deu lat. aquarius, relatiu a l’aiga) pintrura a l’aiga ; sin. aigarèla.


			Aqüatic, a adj. (lat. aquaticus, de aqua, aiga) relatiu,-iva a l’aiga ; qui creish hens l’aiga.


			Aqueras (en) loc. adv. ad aqueth moment ; alavetz.


			Aquerò pr. dem. aquò, aquesta causa.


			Aqueste, s,-a,-as adj. dem. designa la persona que’s tròba pròishe ; esluenhament : aceth, s, acerà, s.


			Aqueth, s,-era,-eras 1- pr. dem. remplaça lo dont se parla, e que’s tròba a ua cèrta distància ; esluen. : aceth,s, acera,s ; 2- adj. dem. designa la persona o la causa qu’es a ua cèrta distància.


			Aquí adv./prep. 1- en aqueste endret ; 2- loc adv. d’aquí ençà ; dempuish d’ací ; d’aquí enlà : dempuish d’ací dinc a lahòra ; d’aquí estant : dempuish ací a on s’atròbam ; d’aquí en davant : a partir d’aqueste endret o d’aqueste moment ; var. ’qui, aquiu (B.).


			Aquisir, aquesir (lat. pop. ac-quae-rere) viéner proprietari ; crompar, tot çò possedit per lo tri-balh, las crompas o los escambis.


			Aquisit, aquesit m. çò crompat, acquisit ; çò dijà amassat.


			Aquitan, a adj./n. (lat. aquitanus) d’Aquitània ; estatjant,a d’Aquitània.


			Aquitar vt. 1- pagar çò devut ; constatar lo pagament ; 2- arre-conéisher innocent, non co-pable (justic.).


			Aquò pr. dem. aquesta causa, aquesta rason ; esluen. aquerò.


			Arabe,-a n./adj. (lat. arabs,-abis, de l’ar. Arab) originari,-ària d’Arabia, d’Orient Mejan, d’Africa deu Nòrd.


			Ara, adara adv. (lat. ad horam) en aqueste moment ; loc. adv. : d’ara ençà, d’ara enlà, d’ara avant : a condar d’aqueste moment ; per ara : peu moment precís ; ara medish : en aqueste moment precís ; entrò ara : dinc aqueste moment precís.


			Aram m. (lat. aroma) 1- aulor f. ; sentor f. ; 2- epidemia f. ; aramar : flairejar, cramar.


			Aranha f. (lat. aranea) animau ar-ticulat qui teish telaranhas ; aranhós,-osa : a on i a aranhas ; aranha de mar : nom d’un cranc hèra chacant.


			Aranés,-esa adj./n. de la Vath d’Aran ; estatjant,a de la Vath d’Aran.


			Aranhat m. telaranha f. tela tei-shuda per l’aranha.


			Aranhon m. pruèr sauvatge.


			Aratòri, a adj. qu’es en rapòrt dab lo laurar.


			Arbacan m. reptile shens patas, mès classat dab los lusèrps ; var. orbacan ; sin. orbissan, loïsana f.


			Arbalesta f. (lat. arcuballista) arc de guèrra en acèr tenelhat per un arressòrt ; var. balesta.


			Arbalestèr m. sordat de l’Atge Mejan, armat d’ua arbalesta ; var. balestèr.


			Arbaròt m. soslhevament ; insur-reccion f. ; bruhèira f. ; ma-nifestacion f.


			Arbe, arbo m. (lat. arbor,-oris) planta linhosa dab arradics, tronc e huelhum ; var. aubre ; arbrilhon : arbe pichòt.


			Arberòt m. planta d’ondrament, qui esloreish o non, mei pichòta qu’un arbe.


			Arbitraire, arbitrador m. (lat. ar-biter) persona qui trenca un diferent per autoritat delegada, o per autoritat naturau ; sin. shiulaire (pop. espòrt).


			Arbitrar vt. 1- jutjar un diferent ; 2- dirigir ua espròva esportiva.


			Arbitrari,-ària adj. (lat. arbitrarius) qui depen de la sola volontat, deu bon plasèr, deu caprici de quauqu’un.


			Arbitràriament adv. de faiçon arbitrària.


			Arbitratge m. accion d’arbitrar.


			Arbolèr m. gent qui s’aucupa d’arbes ; sin. arboricultor (scient.) ; ◊ que’n podí har jo, tan joen arbolèr e de prauba vienguda ?


			Arboricòla adj./m./f. relatiu,-iva a l’arboricultura.


			Arca f. (bas lat. arca, cròfe) 1- gran batèu evocat dens la religion a prepaus deu Noé ; 2- arcolan m. ; 3- arca d’arquitectura ; 4- arcada de pont.


			Arcabòt m. (arca e botar) 1- arcvòut ; envòuta f. ; Alib. arcavòut ; 2- coquin.


			Arcabusa f. (alem. Hacquenbüchse) prumèra arma de huec (15-18au sècle).


			Arcabusèr m. d’autes còps, sordat armat d’ua arcabusa.


			Arcadura f. element arquitecturau en fòrma d’arca.


			Arcaïc, a adj. hèra ancian ; qui ne correspon pas mei a la modernitat, a las coneishenças navèras ; gents o usatges despassats.


			Arcaïsme m. (bas lat. archaismos, deu gr. arkhaios, ancan) mot o construccion qui son pas mei en usatge (liter.).


			Arcamina f. mercuri m. (scient.) ; viu-argent m.


			Arcanjòu, arcànjo m. (lat. archan-gelus) anjòu d’un òrdi superior ; var. arcangèl.


			Arcast m. per díser son maucon-tentèr ; repròishe.


			Arcastar vt. (lat. recastenare) mau-cutar ; arreproishar.


			Arcèu m. arca f. ; en fòrma d’arca.


			Archiconegut,-uda, archiconei-shut,-uda adj. hèra conegut,-uda ; conegut,-uda de tots ; celèbre,-a.


			Archidiague m. vicari generau.


			Archiduc m. titòu deus princis de la maison d’Austria ; archiduquessa f. : princessa d’Austria ; archiducat : nom deu maine de l’archiduc.


			Archipèl m. (ital. archipelago) grop d’isclas ; isclada f.


			Archiprèste m. titòu onorific dat a un curat.


			Archius m. plur. (bas lat. archivum, deu gr. arkhaia) 1- conservacion deus titòus, cartas, manescriuts, tots los papèrs importants ; 2- lòc on aqueths papèrs e son guaitats.


			Archivar vt. méter documents aus archius.


			Archivista m./f. persona encargada deus archius.


			Arcolan m. (de arca) arca luminosa formada per la refraccion deu lum deu só per temps de ploja.


			Arcuelh m. recepcion hèita a ua persona ; sin. arcuelhença f.


			Arcuélher vt. (bas lat. accolligere, de colligere, culhir) anar peu dabans de quauqu’un ; recéber ua persona en li har aunor ; ex. qu’arcuelhem los convidats.


			Àrder vt. brutlar ; bruslar ; ◊ que hadon àrder tres verguetas (Les.).


			Arderós,-osa adj. (lat. ardens) 1- qui brutla ; qui cauha hortament ; 2- fig. apassionat,-ada, actiu,-iva, valent,a.


			Arderosament adv. dab ardor.


			Ardit m. moneda anciana ; arditejar vt. ganhar argent a chics, sòu per sòu.


			Ardon véder arredon.


			Ardor f. calor ; valentia ; vehe-méncia.


			Ardòu m. (deu lat. ardeo, estar es-lamat) carboncle situat au bòrd de la perpèra ; sin. argasin.


			Arena, area f. (lat. arena) sable ; arena de la tauromaquia ; lòc sablós ; plaça circulara.


			Arelha f. selhon hèit peu camp o casau, davant semiar ; sin. cala, arrega.


			Aresa f. insècte nusible, aperat tanben taupa-grith qui viu hens lo sòu on trauca galerias ; var. area ; sin. jarretera, liron m., barra, laura.


			Argansar vt. arrengar ; ordiar ; dispausar ; argansà’s : se plaçar au son aise.


			Argela f. (lat. argillus) arròca sedi-mentària terrosa, impermeabla.


			Argelós,-osa adj. sòu que conten argela.


			Argent m. (lat. argentum, metau) 1- argent metau ; 2- argent moneda ; expr. argent pagant : pagar suu pic.


			Argentau adj./m./f. color argent.


			Argentat,-ada adj./nm. 1- placat,-ada d’argent ; cubèrt,a d’argent ; blanc,a color argent ; 2- ric,a ; aisit,-ida ; ◊ arrep. qui n’es argentat, guaire d’amics n’a trobat.


			Argentèr m. artesan, mestierau qui tribalha los metaus preciós.


			Argüèit m. susvelhança f. ; estar en argüèit : susvelhar ; véder : arregüèit, arregüèitar. 


			Argument m. (lat. argumentum) element de discutida ; sostien a ua idèia, ua demonstracion.


			Argumentar vi. (lat. argumentari) avançar arguments ; balhar argu-ments dens ua discutida.


			Argumèu adj. a l’encòp agre e doç de gost (Baio.).


			Ariçada f. ariçament m. ; tremo-lament m.


			Ariçar vt. dreçar lo peu ; lo can que s’ariça, que laira.


			Ariçon m. (lat. pop. hericio, lat. class. ericius) 1- mamifèr insectivòr, qu’a lo còs cubèrt de chacs ; 2- prissòc de castanha ; sin. prisson ; 3- ahredolida f.


			Arit,-ida adj. (lat. aridus) 1- desse-cat,-ada ; 2- estèrle,-a ; magre,-a.


			Ariditat f. secada ; tèrra prauba ; fig. insensibilitat, hredor.


			Arir vt. brutlar.


			Aristocracia f. (gr. aristokratia) clas-sa sociau deus nòbles e privilegiats.


			Aristocrata m/f. persona qui hè partida de l’aristocracia.


			Aritmetica f. (gr. aritmêtikê, lat. arithmetica) sciéncia deus nombres.


			Arla f. nom costumèr deus atro-pòdes qui viven hens las denrèas e los téishers, e dont las canilhas minjan aqueras mestiors ; var. arna.


			Arladura f. partida de téisher min-jada per las arlas ; var. arnadura.


			Arlar vt. traucar d’arladuras ; vpr. arlà’s : on l’arla e’s bota ; var. arnar, arnà’s.


			Arma f. (lat. arma) atruna per la caça, la guèrra : qu’i a ua varietat d’armas, ditas leugèras (pistolets, fesilhs...) o pesugas (canons, cars, bombas...).


			Armada f. (de armar) amassada de sordats e materiau de defensa, o d’ataca.


			Armadura f. proteccion deu còs, arrevestida peus òmis de guèrra per las batalhas de l’Atge Mejan (14-17au sècle).


			Armament m. 1- accion d’armar ; preparatius de guèrra ; ensemble de las armas ; 2- fasa de construsida d’un naviri.


			Armanac m. (lat. mediev. almanach, de l’ar. al-manâh) 1- calendrèr dab indicas meteorologicas e astrono-micas ; 2- obratge dab ensenhaments variats.


			Armar vt. (lat. armare) 1- equipar en armas ; 2- lhevar las tropas ; 3- méter un naviri en estat de navegar.


			Armari m. (lat. armarium) mòble de rengament deus vestits, deu linge, o causas variadas ; sin. cabinet, gabinet ; lo armari deu còrpus : lo tabernacle.


			Armator m. (lat. armator) possessor de naviris per har lo transpòrt de mercandisa per batèu.


			Armèni,-ia, armenian, a adj. d’Ar-mènia ; estatjant,a d’Armènia.


			Armèr, armurèr m. mercand o fabricant d’armas (Les.).


			Armèra f. ligam hèit de vencilhs torcits ; anèth de vencilhs torcits ; armerar vt. : har armèras, ligar dab armèras.


			Arminat,-ada adj. garnit,-ida de forradura d’armínia.


			Armínia f. (lat. armenius mus, arrat d’Armènia) 1- mamifèr carnivòr herumi, de peu faube l’estiu, blanc l’ivèrn qui balha ua forradura preciosa ; 2- forradura d’armínia (Les.).


			Armistici f. (lat. mediev. armis-titium) acòrd concludit per marcar la fin d’un conflicte, d’ua guèrra.


			Armonia f. (lat. harmonia, deu gr. harmonia, acòrd) 1- ensemble de sons agradius a l’aurelha ; 2- grop musicau sonque compausat de musicaires de vent ; 3- fig. acòrd deus sentiments.


			Armonic, a adj. (lat. harmonicus, deu gr.) 1- qu’apartien a l’armonia ; 2- sons accessòria (musi.) ; 3- tèrmi matematic.


			Armonicà m. (ang. harmonica, deu lat. harmonius) jòga de musica, de dimension pichòta, metuda en vibracion en bohar e aspirar dab la boca.


			Armoniós,-osa adj. 1- qui balha sons agradius per l’aurelha ; 2- dont las fòrmas son plan proporcionadas.


			Armoniosament adv. dab armonia.


			Armonista m. persona qui coneish, e bota en practica las règlas de l’armonia.


			Armonizacion f. accion d’armo-nizar.


			Armonizar vt. rénder armoniós.


			Armugalh m. çò que la bèstia ar-muga.


			Armugar vt./vi. (lat. ruminare) los ruminants (buòu, moton, craba, cèrvi, camèu...) tornan nhaspar lo contengut deu lor estomac ; sin. arromerar, arromegar, romiar ; fig. virar maishantas idèias hens son cap.


			Arnaut m. 1- uelh lusent ; uelh maishant ; ◊ har lusir los arnauts : hissar l’espiar ; 2- vauarren ; lèd arnaut : lèd gus.


			Arnegar vt. jurar ; blasfemar ; lo rèi Artús arnegant e ajartant ; arneguet m. : juron.


			Arnelh m. ronhon de bèstia ; ren uman.


			Arnés m. (anc. scand. hernest) equi-pament de monta ; var. arnesc.


			Arnesada f. arnescament m.


			Arnesar vt. méter l’arnés ; var. arnescar ; tirar l’arnés : desarnescar.


			Aromata m. (lat. aromata) tot perhum vegetau utilizat en medicina, perhumeria, o cosina.


			Aromatic, a adj. perhumat,-ada dab aromatas (cosina).


			Aromatizar vt. (bas lat. aromatizare) perhumar dab aromatas ; balhar gost a la cosina.


			Aròu m. 1- arrond ; circle ; cir-conferéncia f. ; l’aròu de la lua : lo lum qu’enviroa la lua, lua plea ; 2- gents plaçats en arrond, amassats ; 3- gran nombre ; hicà’s en aròu : s’amassar en arrond.


			Arpa f. (ger. harpa) 1- uncla de còrn, puntuda e crocada deus mamifèrs carnassèrs, ausèths de preda, reptiles ; var. urpa ; sin. charpa, graupia ; 2- instrument de musica de còrdas.


			Arpaira,-a arpador, a n. panai-re,-a ; raubaire,-a.


			Arpan m. (lat. harpe, espada de lama crocuda) arressega manejada per dus arressegaires.


			Arpar, arrapar vt. sasir dab las arpas ; sasir vivament ; véder arrapar, urpar, charpar.


			Arpast m. neuritud de poralha f.


			Arpastar vt. neurir a l’engreish ; enguisherar ; var. arrepastar.


			Arpat,-ada, arrapat m./f. còp d’ar-pa ; contengut d’ua man qui sasís vivament.


			Arpatejar vi. segotir patas e pès e braç de tot estrem ; arrusplar vivament dab los pès e las mans ; trepsar.


			Arpèga f. (deu lat. harpago, arpa) esplèit arpat ende arpegar la tèrra.


			Arpegar vt. (lat. irpicare) passar l’arpèga suu camp ; arresterar ; fig. charpar.


			Arpentaire m. òmi dont lo mestièr es la mesura de susfàcia de tèrras ; geomètre.


			Arpentar vt. (deu lat. arepennis) mesurar ua susfàcia de tèrra ; per-córrer.


			Arpin m. pedolh deu pubís.


			Arpunt m. selhon, arrega d’angle ; expr. estar aus arpunts : estar a l’agonia.


			Arquebusèr m. sordat armat d’ua arquebusa.


			Arquèr, a, arqüèr, a n. sordat armat d’un arc ; tiraire,-a a l’arc ; sin. lançacanèths m., dardièr,a.


			Arquet m. (deu lat. arcus, arc) 1- mena de vencilh tenelhat per ua còrda o crins per jogar musica dab un vriolon, vrioloncèla, contrabaisha... ; 2- arcolan.


			Arquetipe m. (lat. archetypos, deu gr. arkhetupos, modèle primitiu) modèle suu quau hèn un obratge materiau o intellectuau.


			Arquevescat m. esplandida de la juridiccion d’un arquevesque ; re-sidéncia de l’arquevesque.


			Arquevesque m. prumèr avesque d’ua provéncia eclesiastica.


			Arquitècte m. (gr. arkhitektôn, lat. architectus) professionau qui pòt concéber la realizacion e l’ondrada d’edificis.


			Arquitectura f. (lat. architectura) art de bastir edificis, e deus ondrar ; fig. estructura.


			Arquitecturau adj./m./f. qu’a rapòrt dab l’arquitèctura.


			Arraba f. (lat. rapum) arrafle long m.


			Arraditz f. vea d’ua planta.


			Arrai m. (lat. radius) 1- arrai deu só ; arrajament ; arrai de lum ; ◊ qüan i jògan los arrais deu só ; 2- arrai d’arròda.


			Arrajada f. ensorelhament.


			Arrajar vt. (de arrai) expausar au só ; assorelhar ; lusir ; har secar au só ; arrajam la bugada : hèm secar la bugada.


			Arrajòu m. endret on lo só arraja ; expausicion au só ; lòc esclairat peu só ; botar a l’arrajòu : expausar au só, escalorir, har secar.


			Arralhèr,a m./f. (de arralha) galihòrça f. ; perider m. ; glacèr m. ; arralhèras : blòcs d’arròcas apieladas.


			Arralhoar vt. traucar de sagetas.


			Arralhon m. sageta f. ; trèit ; ◊ ua balèsta d’acèr e tres arralhons : (Arch. Les.).


			Arram m. (lat. ramus) branca dab las huelhas ; hoalh ; arramèth (Lu.) ; palanca.


			Arramat m. 1- brancumi ; 2- grop ; ensemble de causas ou de gents ; tropèth.


			Arramatge m. las brancas e lo huelhum.


			Arranc, a adj. (frc. rank) qui torteja ; qui marcha dificilament ; vèrbe : ranquejar, arranquejar.


			Arranjas f. plur. arrengaments m. plur. ; reglament deus ahars (succession, eretatge, testament) ; har las arranjas : reglar los ahars de maridatges, successions...


			Arrapar vt. (lat. pop. raspare, deu germ. raspôn) sasir ; gahar vivament ; atrapar ; préner sobtament.


			Arrapat m. gèste viu qui sasís, qui arrapa en un clinhat d’uelh.


			Arràs,-asa adj. (lat. rasus, de radere, rasar) pleat,-ada dinc a ras ; rasèr,a ; sin. conhit,-ida.


			Arrasar vi. 1- copar a ras ; 2- plear arràs, emplir arràs.


			Arrascla f. arpèga ; sarc m.


			Arrasclar vt. (lat. rasiculare) arpegar.


			Arrasèr, a adj./n. 1- plen,a ; arràs,-asa ; comol,a ; 2- arrasèra f. : anciana mesura deu gran (42 l.) ; 3- instrument aratòri (arelha petita).


			Arrasim m. (bas lat. racimus) hruita carnuda de la vinha.


			Arrasimat m. confitura hèita dab jus d’arrasim e autas hruitas ; ◊ arrasimat sus un troç de pan.


			Arrason f. (V. Ar.) véder rason.


			Arraspa f. (de raspar) utís per arraspar.


			Arraspar vt. (lat. pop. raspare, deu germ. raspôn, raflar) passar l’arraspa.


			Arrasterada f. 1- accion d’arresterar ; 2- çò amassat d’un còp d’arrastèth.


			Arrasterar vt. passar l’arrastèth, l’arrastèra.


			Arrastèth,-èra m./f. (lat. rastellus, de rastrum, arrastèth) urdelha d’ar-resterar deu casalèr, de l’agricultor ; var. arrestèth m. ; l’arrastèra f. qu’es meilèu un gran arrastèth.


			Arrat, a n. (deu lat. radere) mamifèr nusible arrodaire ; arrat d’aiga, arrat de canèr : arrat d’esgot ; arrat-boha : tots arrats deus camp.


			Arrauc, a adj. (lat. raucus) votz grèva pr’amor d’un mau de ganelha, enraumassat,-ada ; arrauquèr, a : estat deu gent qu’a la votz arrauca.


			Arrauja, rauja f. ràbia ; arraugejar : estar en ràbia, enrabiat.


			Arraujon, a n. arrèr gran pair, arrèr gran mair.


			Arraujós,-osa adj. (deu lat. pop. rabia) enrabiat,-ada ; furiós,-osa ; esmalit,-ida.


			Arraujosament adv. rabiosament.                                                                                                      


			Arrea f. (deu lat. mediev. riga, selhon) los rens m. plur. ; esquia ; colona vertebrau.


			Arrebastir vt. reconstrusir ; tornar bastir.


			Arrebat m. reverberacion ; a l’arre-bat deu so.


			Arrebecar vt. (de bèc) tornar ar-respóner ; arrevirar un replic.


			Arrebohin m. 1- revèrs, contrari ; 2- retornament ; a l’arrebohin : a l’envèrs ; a l’arreboish : au contrari, a l’envèrs ; que hè tot a l’arreboish.


			Arreboièc, a adj. arrehèit,a ; arre-ganhat,-ada.


			Arrebomb m. (deu fr. bond) accion d’arrebombar ; repeticion d’un son ; retentiment ; var. rebomb ; sin. resson, reclam ; arrebombit m. : contracòp.


			Arrebombar, arrebombir vt. ar-ressautar ; tornar en arrebomb ; var. arrebumpar.


			Arreborar vt. espiar ; lucar ; uerar ; arregüeitar.


			Arreborir vt. 1- tornar borir ; 2- estar en abonde ; 3- bregar, repapiar ; 4- esmàver ; 5- tornar arrevitar ua barelha.


			Arrebòt m. pèira naturau utilizada en construccion.


			Arrecapt m. recuperacion f. ; ren-gament ; çò metut a la cela ; arre-captaire,-a : lo qui arrecapta, renga, met a la cela (empara, apric).


			Arrecaptar vt. (deu lat. captare, préner) 1- recuperar ; amassar ; 2- rengar.


			Arrecéber vt. (lat. recipere) 1- ar-cuélher ; 2- obtiéner.


			Arrecebut m. paperòla qui testimònia qu’an arrecebut o balhat qqen (ua soma de moneda) ; quitança f.


			Arrecercar vi. cercar tornar.


			Arreconéisher vt. (lat. recognos-cere) conéisher ; reméter.


			Arrecóser vt. (lat. pop. cosere) tornar cóser ; represar ; apedaçar.


			Arrecotir vi. capitar ; tornar a la debuta ; tornar au lòc costumèr ; arreproèr : tot arrecoteish tà qui pòt damorar (Les.).


			Arrecular, cular vt. anar de cuu ; anar a l’en arrèr ; ◊ anar en arreculas, estar en arreculas : arrecular.


			Arredalh m. (de dalhar) hen deu dusau dalhatge ; sin. arrehen.


			Arredalhar vt. dalhar l’arrehen.


			Arredíser vt. (deu lat. dicere) tornar díser ; insistir ; díser e arredíser : insistir.


			Arredoblar vi. i tornar ; a trucs arredoblats.


			Arredonir vt. rénder arredond.


			Arrefresquir vt. (deu germ. frisk) rénder fresc.


			Arrefusar vt. (lat. pop. refusare) acceptar pas ; vpr. arrefusà’s.


			Arrega f. selhon de camp ; var. arrec m. ; hossat m., galihòrça ; cala : selhon de casau.


			Arregalícia f. (lat. liquiritia, deu gr. glukurrkize) vea emplegada en medicina, o bevudas refrescantas, de sabor doça e sucrada.


			Arreganh, ada m./f. fiertat ernhosa f. ; arrebecada f. ; subersaut m. ; actitud mespresiva f. ; malícia f.


			Arreganhà’s vt./vpr. ronhar ; har deu maucontent ; arrebecar dab insoléncia.


			Arreganhat,-ada adj. ernhós,-osa ; insolent,a ; fièr,a ; ◊ har a l’arreganhat : har deu rebèlle.


			Arregaudir vt./vpr. estar joiós ; balhar gai ; esprovar gai ; vpr. arre-gaudi’s.


			Arregohit,-ida adj. plen, plea de greish.


			Arregolar vt. assadorar ; hartar ; emplir dinc a n’estar hart ; que’n soi arregolat : que’n soi en·hastiat ; ◊ l’uelh n’es pas arregolat de çò qui ved : l’uelh n’es pas jamès hart de çò que ved.


			Arregüèit m. (de guaitar) aténder ; susvelhança f. ; estar aus arregüèits : estar atentiu, espiar, susvelhar.


			Arregüeitar vt. lucar ; uerar ; arreborar ; espiar ; susvelhar ; avisar.


			Arreguitnada, guitnada f. accion  de gitar a l’en arrèr las gainas, en parlar d’ua bèstia (cavau, ase...).


			Arreguitnar vt. har ua arreguitna-da ; resistir.


			Arregussar, argussar vt. ar-re-montar ; arrelhevar ; arrebohir ; arre-gussà’s : arreguitnà’s, arreganhà’s.


			Arrehar vt. (deu lat. facere) tornar har ; arrecomençar.


			Arrehèit, a adj. avorton,a ; inso-lent,a ; trufaire,-a ; ernhós,-osa.


			Arrehen m. dusau dalhatge deu hen ; sin. arredalh.


			Arrehéner vt. arressegar ua planca tròp espessa.


			Arrehita f. tira de planta qui vien deu pè.


			Arreis adv. au contra, au contrari.


			Arrèita f. deute m. ; amerma ; amer-mat m. ; har córrer las arrèitas : har deutes, apielar los deutes.


			Arrelòtge m. (lat. horologium) maquina de mesurar lo temps e indicar l’òra ; var. relòtge.


			Arremandar vt. (de mandar) tornar mandar ; har tornar decap a ; tornar comandar.


			Arrementir vt. mentir dab insis-téncia ; tornar mentir ; ◊ mentir e arrementir : mentir shens cès.


			Arremolaire m. obrèr qu’agusa los utís trencants.


			Arremoliar, arremolinar vt. (de molin, lat. molinum) har virar un molin ; fig. arremoliar : har grans gèstes de tot estrem.


			Arremolin m. (de molin) tornejament com alas de molin ; tornejament d’aiga ; molinet.


			Arremondilhar vpr. entorceligar autorn de qqen.


			Arren pr. indef. (deu lat. rem, accus. de res, causa) negacion ; abséncia de quauquarren ; ◊ n’i a pas nat arren a díser : n’i a pas cap d’arcast a har ; que n’a pas arren.


			Arren n./adv. pas gran causa ; en un arren de temps : en chic de temps ; ◊ n’i a pas arren d’aqueth òmi : aqueth òmi vau pas gran causa.


			Arrenda f. renda ; reviengut d’un plaçament, d’un loguèr.


			Arrendar vt. préner o méter en fermatge ; logar un ben.


			Arrengar vt. (de reng) méter en reng ; rengar ; ordiar.


			Arrengat,-ada adj. 1- metut,-uda en reng ; 2- qu’aima l’òrdi.


			Arrenilhar vi. (lat. hinnire) cridar com un cavau ; arrenilhet m.


			Arrepè (har) loc. adv. (de arrèr, e pè) arrecular ; tornar en arrèr ; d’arrepè : a renvèrs ; tornar a l’arrepè : reviéner en arrèr.


			Arrepic m. (de picar, sonar) refranh ; carilhon ; batement rapide de campana.


			Arreplec m. (de plec, plegar, har un plec) 1- plec ; ondejada f. ; 2- viratge d’un camin.


			Arrepoèr, arreproèr m. (lat. pro-verbium) provèrbi.


			Arrepós, arrepoish m. (de possar) cama de fòrça ; har arrepoish : pos-sar, prémer decap en arrèr, sostiéner ua paret.


			Arrequerida f. (deu lat. quaerere) requisicion.


			Arrequilhar vt. (de quilhar) méter dret ; arrelhevar ; reméter quilhat ; reméter dret, d’aplom.


			Arrèr m./adj. (lat. pop. adretro) part arrèr d’un bastiment, d’un vehicule... ; darrèr ; arrèrpairan m. / arrèrmairana f. : arrèrgranpair/arrèrgranmair ; arrèrhilh,a m./f. ; partarrèr : darrèr de la maison.


			Arrèr adv. darrèr ; en darrèr ; a l’en darrèr ; a l’en arrèr.


			Arrèr ! interj. arrestatz ! cuulatz ! pro !


			Arres m. plur. (lat. arra, deu gr. arrhabôn) avança d’argent devut.


			Arrés pr. ind. digun ; persona ; quauqu’un ; sin. nat, nada.


			Arresignar vt. renonciar ; abandonar (un tribalh, un aucup) ; deishar ua tèrra.


			Arrepoish m. cama de fòrça ; sin. escòrra.


			Arrespóner vt. (lat. respondere) tornar ua responsa.


			Arressec (bren d’) m. produit de segatge de la lenha (prova).


			Arressèga f. 1- utís de segaire m. ; ressa ; sèga d’arrehéner ; 2- fig. can-çon qu’audissem tròp soent.


			Arressegaire m. 1- obrèr qui arres-sèga (segueria) ; 2- fig. bregaire, repapiaire.


			Arressegar vt. (deu lat. secare) segar (en segueria) ; arrehéner.


			Arrèst m. 1- accion d’arrestar ; sin. estanc ; 2- jurid. jutjament deu tribunau d’arrèst.


			Arrestacion f. accion de polícia qui arrèsta ua persona sopçonada.


			Arrestar vt./vi. (lat. pop. arrestare) 1- deishar ua accion ; sin. estancar ; 2- sasir quauqu’un per la fòrça publica ; 3- jutjar, decidir per arrèst ; vpr. arrestà’s.


			Arretalh m. tròç d’estòfa arretalhada ; estòfa qui damòra d’un talh.


			Arretalhar vt. retalhar ; crestar ; circoncíser.


			Arretalhat adj. crestat ; circoncís ; eunuc.


			Arretardar vt. (lat. retardare) préner arretard ; viéner tardièr.


			Arretiença f. resisténcia au poish, au tum ; ◊ l’èi hèita tombar, n’a pas gran arretiença.


			Arretòrcer vt. tòrcer longtemps un hiu, de mantuns torns.


			Arretrenir vi. (lat. tinnire) vibrar ; arrebombar.


			Arretrobar vt. tornar trobar.


			Arrèu (d’) adv. en seguida ; de manèra continúa ; los uns arron los autes.


			Arrevàder vt. tornar vàder ; arre-nàisher.


			Arreverdir vt. tornar verdejar.


			Arrevirada f. 1- accion d’ar-retornar, de’s virar a l’en arrèr ; 2- traduccion d’ua lenga ; 3- ◊ préner l’arrevirada : s’en tornar ; 4- arrebecada.


			Arrevirar vt. tornar de parts ; arre-virà’s : espiar a l’en arrèr, virà’s d’esquia.


			Arreviscolar vt. tornar a la vita ; sin. arrevàder, arrenàisher.


			Arribada f. accion d’arribar ; hèit d’arribar.


			Arribar vi. (lat. pop. arripare) es-tar au cap deu camin ; hà’s près de l’arribada.


			Arribèra f. (lat. pop. riparia) fluvi petit m. ; arriu gran m.


			Arricoquet m. arrebomb ; sauti-quejament ; capihona f.


			Arridau m. enveja d’arrider ; ar-ridèra f.


			Arríder vi./nm. (lat. ridere) mani-festacion deus pòts, de gai, de jòia ; arríder a quauque d’un : se forçar a arríder per qqun ; esclaquerat, escargalh d’- : arríder hòrt ; arríder pegau : arríder bèstia, pèc, nau ; sin. arrís m. arrit m. ; ◊ ce n’arriden de çò qui causa ma dolor : arriden de çò qui’m hè deu mau ; ce n’arríder suus pòts : arretiene’s d’arríder.


			Arridolent, a adj. sorrident,a ; qui ce n’arrid doçament.


			Arridolet, arrisolet m. petit sorríser ; petit arríder.


			Arrimar vt. estacar ; ligar ; religar ; apiejar ; sostiéner.


			Arriscar vt. (de l’ital. risco) gausar ; préner risques ; temptar ; ensajar ; gausar.


			Arriu m. (lat. rivus, lat. pop. rivuscellus) cors d’aiga de chic d’importància ; arriu, arribèra pe-tita : arrivet, arrivòt.


			Arròc m. arròca f. blòc minerau.


			Arròda f. (lat. rota) pèça circulara qui permet aus vehicules de rotlar.


			Arrodada f. 1- torn d’arròda ; 2- traç d’arròdas peu sòu.


			Arròder vt. (lat. erodere) usar ; ronhar ; erodar ; corròder ; consumir doçament ; har perir ; lo temps qui’ns arròda ; var. arrodar.


			Arrodèr m. fabricaire, vendeire d’arròdas.


			Arroeina f. (lat. ruina) construccion en estat de demolicion, en hèra maishant estat.


			Arroeinar vt. har pérder tot son ben a quauqu’un ; vpr. arroeinà’s ; var. arrueinar, robinar.


			Arroeit, arrueit m. brut ; tapatge ; rumor f.


			Arrogància f. (lat. arrogantia) mes-prètz m. ; insolenteria.


			Arroganh, arroganhaire m. lo qui arroganha, qui’s planh, gemica.


			Arroganhar vi. 1- nhaspar ; mastegar ; 2- marmonejar ; sarmonejar.


			Arroi, a adj. (lat. ruber) color de sang ; var. rotge,-ja.


			Arrolha f. varat m. ; honset m. ; agau m. ; canau m. ; crasta.


			Arrolhada f. 1- caduda de pèiras ; 2- piela esplatuishada hèra grana, d’aiga, de hanga, de tèrra.


			Arromana f. (ar. rummâna) balança arromana entà pesar.


			Arromanin m. (lat. rosmarinus) pichòt arbrilhon aromatic.


			Arromèc m. (lat. rumex,-icis) planta espinosa sauvatja ; sèga f.


			Arromegada f. piela d’arromècs.


			Arromegar vi. (lat. rumigare) 1- ruminar ; 2- fig. virar maishantas idèias hens son cap ; bregar.


			Arromerar vt. 1- arroganhar ; ronhar, ropiagar ; 2- virar e arrevirar ; amassà’s ; arredonir ; virar autorn ; trajar ; tralhar.


			Arrompament m. accion d’arróm-per ; expres. arrompament de segrament : violacion de jurament (vielh).


			Arrómper vt. (lat. rumpere) 1- desjúnher ; copar ; esparrejar ; espàr-ser ; arrecular ; 2- divorciar, deishar ua relacion.


			Arron prep./adv. 1- apuish, après ; ad arron loc. adv : en seguida, l’un après l’aute ; de tira arron : tanlèu après ; 2- l’entorn ; autorn.


			Arronar vi. marmusar com lo gat ; ronhar ; ronronar ; arronat, arronet m. hèit d’arronar (gat) ; lo gat arrona.


			Arrond, a, arredon, a adj. (lat. retundus) circular,a ; arrondir, arredonir : balhar ua fòrma arredona ; arredonet, a adj. qu’a ua fòrma un chic arredona ; hemna arredoneta : dont la grossessa comença d’aparir.


			Arrondiment m. 1- accion d’ar-redonir ; 2- espaci administratiu d’ua vila, d’un departament.


			Arronha f. produit de l’oxidacion.


			Arronhar vt. (deu lat. rumigare) oxidar ; arròder ; arronhà’s : s’oxidar.


			Arronhós,-osa adj. oxidat,-ada ; minjat,-ada per l’arronha.


			Arropar vt. (de ropa) abilhar ; vestir d’ua ropa.


			Arronsar vt. gitar violentament ; trucar dab fòrça ; portar un patac ; que l’a arronsat d’un gran còp de tihorc suu cap (Les.).


			Arrós m. arrosada f. (lat. class. ros) chòts d’aiga que’s pausan dab la frescura ; ◊ un liri blanc tot puntilhat d’arrosada (Les.).


			Arròsa f. (lat. rosa) hlor de l’arrosèr ; arroseta : petita arròsa ; flocada d’arròsa : florida d’ua arròsa.


			Arrosader m. urdelha entà arrosar.


			Arrosar vt. (lat. pop. arrosare) espàrser aiga ; molhar ; botar aiga ; sin. adaigar, arrigar.


			Arrosèr m. (de arròsa) arbrilhon espinós qui hè eslorir arròsas.


			Arrosia f. (lat. resina) 1- substància viscosa tirada deus resinós ; sin. gema ; 2- substància sintetica qui sèrv entà la fabricacion d’objèctes industriaus leugèrs.


			Arrosinèr m. òmi qui pica los pins peus gemar ; sin. gemèr.


			Arrossec m. arrossegada f. trajada f. ; çò que trajan : hialat de pesca, cargas pesugas, lenha a la montanha ; tragin.


			Arrossegar vt. trajar ; entrainar ; arpegar ; arrossegà’s : se trajar ; avançar dab pena ; ◊ que s’arrossega, estadit, hart de mau.


			Arrua f. (lat. ruga) 1- artèria de ciculacion urbana ; sin. carrèra ; 2- rengada d’arbes, de plants en linha dreta ; 3- selhon ; expres. en arrua : en linha dreta.


			Arruca f. (lat. eruca) canilha.


			Arruèrs (a l’) loc. adv. a l’envèrs ; en arrèr.


			Arruscla f. (bas lat. rusca) pèth deus arbes, envolòpa deus troncs, de las brancas e brancòtas, de la veas.


			Arrusplar vi. montar ua hautor, un arbe, en arpatejar.


			Arrusplit m. (ornit. Certhia brachydactyla) ausèth grimpaire.


			Arruspliu,-iva adj. qu’arruspla dab aisèr.


			Arrut m. brut ; accion d’arrutar ; uglada f. ; uglament ; miar gran arrut : har gran calhavari.


			Arrutar vi. 1- cridar com ua vaca, un bueu ; uglar ; 2- har brut.


			Arsec m. estrambòrd ; ardor f. ; balanç ; ahuecament ; exaltacion f.


			Arsecós,-osa adj. arderós,-osa ; entosiaste,-a.


			Art f./m. au singul. ; f. plur au plurau (lat. ars, artis) practica f., creacion estetica f. ; gost m. ; capacitat, mestresa d’ua profession ; las arts, las Bèras Arts fem. plur. ; ◊ personatges qui usavan de la mala art de la posoeria.


			Artelh m. (deu lat. articulus) dit deu pè.


			Artèria f. (lat. arteria, deu gr. artêria) 1- vaisèth sanguin m. ; 2- carrèra de circulacion.


			Arteriau adj./m./f. qu’a rapòrt dab las artèrias.


			Artesan m. mestierau.


			Artic, a adj. (gr. arktikos) relatiu,-iva au pòle nòrd.


			Artichaut m. (de l’ital. dial. arti-ciocco, de l’ar. karchoûf) carshòfa f.


			Article m. (lat. articulus) 1- mot que’s bota davant los noms, per indicar lo lor genre, lo lor nombre ; 2- escrit d’ua publicacion (jornau, diccionari) ; 3- objècte de comèrci ; 4- division d’un tractat.


			Articulacion f. (lat. articulatio) 1- tenelha, nod m., desnodader m., malh m. : articulacion deus òs ; 2- articulacion mecanica.


			Articular,-a adj. (lat. articularis) relatiu,-iva a las articulacions.


			Articular vt. (lat. articulare) rénder movedissas l’ua decap a l’auta, duas pèças mecanicas solidàrias.


			Artifici m. (lat. artificium) 1- subtilitat f. ; roadissa f. ; 2- composicion explaudiva : lo huec d’artifici.


			Artificiau adj./m./f. (lat. artificialis) qui n’es pas naturau.


			Artificiaument adv. dab artifici.


			Artiga f. (basco artegui ?) tèrra desboscada ; prat m. ; clarèra ; var. artigau m.


			Artilhaire m. sordat qui sèrv las pèças d’artilheria.


			Artilheria f. (de l’anc. fr. artillier) ua de las armas principaus de l’Armada de Tèrra e de la Marina.


			Artista m. (lat. mediev. artista, de ars, artis, art) persona qui a lo gost e lo talent per las arts.


			Artistic, a adj. relatiu,-iva a las arts.


			Artisticament adv. de faiçon ar-tistica.


			Artriti f. (bas lat. arthritis, deu gr. arthritis, gota) inflamacion d’ua tenelha, d’un desnodader.


			Artròsi f. (gr. arthrôsis) desformacion cronica deus desnodaders.


			Arunan adv. (contrac. de ara un an) l’annada darrèra ; sin. arivan.


			As m. (mot latin) 1- carta de jogar marcada d’un quite punt ; 2- fàcia d’un dat qu’a un quite punt.


			Ascendéncia f. 1- ensemble de las generacions qu’an davantejat la generacion actuau ; 2- corrent aerian de baish entà haut.


			Ascendent, a adj. (lat. ascendens, de ascendere, pujar) parent,a dont èm gessits.


			Ascénder vt. (lat. ascendere) mon-tar ; eslhevar ; har pujar.


			Ascensor m. (lat. ascensum, de ascendere) sistèma mobile verticau per accedir mei adaise aus estatges d’un immòble.


			Ascla, da f. (deu lat. assula, esclat) 1- estèra de rabòt ; escalh de lenha m. ; 2- pèrna d’alh.


			Asclar vt. (lat. asclare) héner ; henerclar ; har esclatar lenha.


			Ase, aso m. (lat. asinus) 1- mamifèr de l’òrdi deus ongulats, mei petit que lo chibau ; sin. saumet ; hima : sauma f., asena f. ; sin. ruca f. (Big.) ; 2- persona pauc intelligenta ; asoèr,a : lo, la qui mia l’ase.


			Asepsia f. precaucion, tractament medicau per empachar l’efèit deus micròbes e de las bacterias.


			Aseptic, a adj. (deu gr. sêptikos, lat. septicus) tractat per asepsia.


			Aseptizar vt. practicar l’asepsia.


			Aseron, aseròu m. (lat. acerabulus) arbe deus climats temperats, dont la hruita a un par d’alas per s’espàrser dab lo vent.


			Aset,-eda adj. (deu rad. lat. acidum) acid,a ; ispre,-a ; aspre,-a (hruita vèrda, bevudas) ; asedat,-ada adj. agrit,-ida ; fig. enerviat,-ada.


			Asfalte m. (bas lat. asphaltus, gr. asphaltos, betum) revestiment deus trepaders, de las carrèras, e de las cauçadas.


			Asfixia f. (gr. asphuksia) destroble causat per l’empach d’alenar ; arrèst de la respiracion ; sin. estup m., bohabrac m.


			Asfixiar vt. causar l’asfixia ; estupar ; estofar.


			Ashordir vt. (de shord) rénder shord ; empachar d’audir ; var. enshordir.


			Asiatic, a adj. (lat. asiaticus) qu’es en rapòrt dab lo continent d’Asia.


			Asile m. (lat. asylum, deu gr. asulon) refugi ; apric ; establiment espitalèr psiquiatric.


			Asimant m. (lat. adimas,-antis, deu gr. adamas, diamant) 1- oxide naturau de hèr qu’atira lo hèr e quauques metaus ; 2- agulha d’acèr, barrèu qu’a aquesit la medisha proprietat (fis.).


			Asimut m. (esp. acimut, de l’ar. al-samt, lo dret camin) angle format peu plan verticau d’un astre, dab lo meridian deu punt d’observacion.


			Asma m. (lat. asthma, deu gr. asthma, bohabrac) malautia qui provoca un estofament ; sin. rella f., bohabrac.


			Asmatic, a adj. qui patís de l’asma ; sin. rellós,-osa.


			Asoada, asenada f. 1- bestiesa ; díser pauc intelligent ; har l’asoada : jogar un maishant torn ; 2- corsa d’ase.


			Asoar vi. méter bas en parlar de la sauma.


			Asociau (a-sociau) adj./m./f non adaptat,-ada a la vita sociau ; comportament asociau.


			Asoèr, asolèr m. gent qui eslhèva ases, qui mia ases.


			Aspècte m. (lat. aspectus, espiar) 1- aparéncia f. ; semblança f. ; tenguda deu vestit ; 2- presentacion, qualitat de frescor (mercandisa).


			Aspés,-esa adj./n. de la vath d’Aspa.


			Aspic m. (bot. Lavandula latifolia) lavanda sauvatja.


			Aspiracion f. (lat. aspiratio) 1- enveja (sens deu desir) ; 2- foncion : respiracion ; sin. alenada ; 3- chucada.


			Aspirar vt. (lat. aspirare) 1- aver l’enveja ; 2- alenar l’aire ; aspirar un liquide : chucar.


			Aspirator m. urdelha per aspirar la prova.


			Asprament adv. dab asprèr.


			Aspre,-a adj. (lat. asper) qu’arrascla la ganelha ; sin. abauc, a, aset, a ; lo codonh aspre.


			Asprèr m., aspror f. (lat. asperitas) aspretat f. ; sabor aspra f.


			Assabentar vt. (de sabent) ensenhar ; instruir ; instrusir ; informar ; entresenhar ; escoliar.


			Assaber vt. (lat. pop. sapere) saber ; conéisher ; ◊ aquò ho viste assabut (Les.) ; nm. avís ; prefàcia f.


			Assabudament adv. notòriament.


			Assai m. (bas lat. exagium) esprava, espròva f. ; temptativa f. ; var. essai, ensai ; ◊ expres. : hètz l’assai de çò que podètz har.


			Assajar vt. (lat. exagiare) espravar ; temptar ; experimentar ; var. essajar, sajar, ensajar.


			Assasonar vt. adobar ; assaborar ; arrelhevar lo gost en cosina.


			Assassinar vt. (ital. assassinare) tuar violentament ; sin. aucir ; assassinat m. murtre, aucida f.


			Assaut m. (lat. pop. asaltus) accion militara d’ataca ; sin. assalhida f. ; var. assautament (Les.).


			Assautar vt. lançar un assaut ; atacar ; assalhir.


			Assecada f. accion d’assecar ; estat de manca d’aiga.


			Assecar vt. (lat. adsicare) tirar aiga dinc a la fin ; tirar l’umiditat ; espongar ; méter a sec ; sin. estarir, dessecar.


			Assecat,-ada adj. sens aiga ; sens umiditat ; assedat,-ada ; estarit,-ida.


			Assedar vt./vp. (de set) balhar set.


			Assedat,-ada adj. persona qu’a set ; qui arressent lo besonh de béver.


			Asséder, assietar, sietar, seitar vt. (lat. pop. adsedere) se pausar sus un sièti, un fautulh, ua cadièra... ; var. séder ; expr. sietatz vos !


			Assedut,-uda adj. qui s’es pausat sus un sièti, fautulh, cadièra... ; var. sedut,-uda, asseitat,-ada.


			Asseguradament adv. dab seguretat ; ◊ aquò’s un hèit meravelhós, asseguradament ; sin. solide.


			Asseguraire,-a, assegurador, a n. persona qui assegura.


			Assegurança f. 1- hidança en si-medish ; 2- contracte dab un asseguraire ; asseguracion f. : gua-rantia.


			Assegurar vt. (bas lat. assecurare) protegir un ben, ua persona, per un contracte d’assegurança ; guarantir ; rénder segur ; afirmir ; sin. acertenar, assolidar.


			Assegurat,-ada adj. 1- qu’es se-gur,a ; assolidat,-ada ; 2- qu’a ua assegurança.


			Assemar vi. diminuir per evapo-racion.


			Assemblada f. 1- amassada ; aplec m. ; 2- hèsta locau, hèsta votiva ; sin. vòta, hèsta ; 3- còs constituit.


			Assemblar vt. (lat. pop. assimulare) méter amassa ; unir ; agropar ; sin. amassar, aplegar.


			Assemblatge m. juntura de pèças mecanicas, de pèças de carpenta ; ajustament.


			Asserviment m. accion de rénder esclau ; dependéncia f.


			Asservir vt. rénder esclau.


			Assessor, a n./adj. (lat. assessor, qui ajuda) adjunt,a d’assemblada.


			Assetiada f. (deu lat. sessio) assisas de magistrats ; sedada ; sedença ; amassada de cort.


			Assetjar vt. (lat. pop. assedicare) har lo sètge d’ua plaça fòrta ; var. assetiar.


			Assiduitat f. accion permanenta ; atencion regulara.


			Assietada f. (de sieta) contengut d’ua sieta.


			Assignar vt. (lat. assignare) méter quauqu’un en justícia.


			Assimilacion f. (lat. assimilatio) accion d’assimilar.


			Assimilar vt. (lat. assimilare, de similis) rénder semblable ; agropar ; fig. apréner ua matèria, ua sciéncia, ua tecnica....


			Assisa f. 1- basa ; embasa ; assetament m. ; pè m. ; 2- f. plur. tribunau peus crimis importants.


			Assisténcia f. 1- ajuda ; 2- public d’un espectacle, d’ua amassada, d’ua partida esportiva.


			Assistent, a n. 1- persona qu’ajuda ; 2- adjunt,a d’ua personalitat politica ; 3- titòu universitària ; assistenta sociau : persona qui ajuda la gent en dificultat sociau.


			Assistir vt./vi. (lat. assistere) se-gondar ; ajudar ; secórrer ; estar present a un aplec, un eveniment.


			Assobacar vt. (de sobac, apric) aprigar ; méter a l’acés ; guardar a la cela ; ◊ per las torradas cau assobacar las flors.


			Assòça f. fotbòl (pop. : de football associacion).


			Associacion f. (lat. associatio) amassada de personas per ua accion comuna ; gasalha : associacion d’ahars.


			Associar vt. (lat. associare, júnher) ligar ; amassar ; aplegar ; reünir ; har participar.


			Associatiu,-iva adj./m./f. qui crea ua associacion ; lo movement as-sociatiu ; lo teishut associatiu.


			Assolidar vt. (de solide, segur) afirmar ; acertenar ; assegurar.


			Assomar vt. 1- portar un patac hòrt ; estambornir ; 2- fig. avejar.


			Assombrar vt. (deu lat. subumbrare) rénder sombre ; ombrar ; ombratjar ; negrejar ; escurir.


			Assomelhar vt. adromir.


			Assonància f. [asu’nantsjo/-ǝ] (esp. asonancia, deu lat. assonare) repetida au cap de dus vèrs, de la medisha vocau.


			Assoplir vt. (deu lat. supplex,-icis, susplegant) rénder mei sople.


			Assorelhar vt. (de sorelh) ensorelhar ; expausar au só ; méter au só ; préner lo só ; sin. arrajar.


			Assortida f. assortiment m. ; varietat d’elements.


			Assumir vt. (lat. assumere, préner sus se) préner sus se ; har cap a las soas responsabilitats ; s’encargar de.


			Asta f. (lat. hasta, hastum) bròca ; lança ; timon m. ; hampa ; hica ; virar l’asta au huec : tornar la bròca au huec ; astar : embrocar.


			Astèr m. [as’tɛ] fabricaire de lanças, de hampas, de bròcas.


			Asterisc m. (deu gr. asteriskos, estela petita) signe tipografic en fòrma d’estela (*).


			Astor m. (bas lat. acceptor, accipitar, esparvèr) ausèth de preda ; rapaç diurne ; esparvèr.


			Astrau adj. m./f. (bas lat. astralis) qu’a rapòrt aus astres.


			Astre m. (gr. astron, lat. astrum) 1- còs celèste ; sin. lugran, lugan ; 2- chança f. ; sòrt ; hat ; bon astre : bona fortuna.


			Astrénher, astréger vt. (lat. astrin-gere, ligar) obligar ; constrénher ; vpr. astrénhe’s.


			Astrofisica f. sciéncia de la fisica astronomica.


			Astrologia f. (gr. astron e logos, lat. astrologia) prediccion deus eve-niments segon l’observacion deus astres ; sin. astrugia.


			Astrologic, a adj. segon l’astrologia.


			Astrològue,-ga n. (lat. astrologus) persona qui practica l’astrologia.


			Astronau m. vehicule interplanetari.


			Astronauta m. viatjaire inter-planetari ; sin. cosmonauta, espa-cionauta.


			Astronautica f. sciéncia de la navegacion astronautica.


			Astronòme m. (lat. astrologus) especialista d’astronomia.


			Astronomia f. (lat. astronomia, astrologia) sciéncia deus còs celèstes.


			Astruc,-uga adj. (de astrum) urós,-osa, adret,a ; vadut,-uda dab la bona estela.


			Astruguessa f. estat de la persona astruga ; adreça ; adretia.


			Astúcia f. (lat. astutia) finessa ; hèit de jogar finament ; ingeniositat ; roadissa.


			Atac, a m./f. 1- accion d’atacar ; agression ; 2- declaracion d’un mau ; crisi cardiaca f. ; var. atacada f.


			Atacar vt. (ital. attacare) 1- passar a ua accion ofensiva ; 2- intentar ua accion judiciària ; 3- criticar.


			Atalaja f. punt de vista espectaclós ; panoramà m.


			Atalhèr m. (deu lat. astula) lòc on tribalhan obrèrs, pintres, es-calpradors....


			Atalhonar (occit. talhon) vt. har talhons ; trocejar ; trencar ; atalhonar lo pan : har lescas de pan.


			Atapar vt. (de tap, boçon) méter un un tap (boçon) ; obturar ; boçar un orifici.


			Atargament m. ataca f. ; peleja f. ; riòta f. ; barelha f. ; rixe (Les. vielh).


			Atau adv. (lat. actalis) d’aqueste faiçon ; com aquò ; loc. adv. atau-atau : tan plan qui mau ; expr. aqueth òmi qu’es un chic atau-atau : aqueth òmi qu’es un pauc desrengat ; atau sia ! : que las causas sian ! (hat) ; qu’ac cau har atau : que’s diu har d’aquesta faiçon ; atau ? (interrogatiu perlongat) : marca la suspresa, l’estonament ; e atau ! marca l’indignacion ; atau com : de la medisha manèra que.


			Ataulà’s v. pr. (de taula) se méter a taula ; minjar.


			Ataulat,-ada adj. en plaça a taula.


			Ataüt m. cròfe per la sepelida deus morts ; var. ataüc, taüc.


			Atavic, a adj. relatiu,-iva a l’ata-visme.


			Atavisme m. (lat. atavus) reaparida de cèrts caractèrs deus davancèrs ; ereditat f.


			Atebir vt. (lat. tepido) rénder tebe.


			Atelar vt. ligar un harri (cavau, aso, buòu...) a la carreta ; sin. júnher.


			Atemptar vi. (lat. attentare) har un atemptat.


			Atemptat m. (lat. attemptatum) accion violenta contra ua persona, un bastiment estrategic.


			Atemptor, atemptaire m. agressor.


			Atencion f. (lat. attentio) [aten’sjun] fixament deu son esperit sus quauquarren ; har shuau : har atencion.


			Atencionat,-ada adj. amable,-a ; aplicat,-ada ; suenhat,-ada ; estar atencionat : aplicà’s.


			Atenduda f. espèra ; aténer m. ; atenta ; demòra ; demorada ; estança ; estanc m.


			Aténer vt. (lat. attendere) esperar ; pacientar ; demorar ; var. aténder, atiéner, aténguer.


			Aténher vt. (lat. pop. attengere) 1- arribar au cap deu viatge ; 2- suspréner ; 3- tocar ; abastar.


			Atentiu,-iva adj. (lat. attentus) qui agís dab atencion.


			Atentivament adv. dab atencion.


			Atenuar vt. (lat. attenuare) rénder mens viu, mens grèu.


			Atequir vt. aflaquir ; afeblir.


			Aterrida f. accion d’aterrir ; sin. aterriment m., aterrissatge m.


			Aterrir vi. (de tèrra) se pausar sus tèrra en arribar deu cèu (avion, elicoptèr, balon).


			Atestacion f. certificat m. ; testi-moniatge escrit m. : sin. atestatòri m. (Les. vielh).


			Atestar vt. (lat. attestari) certificar ; assolidar la vertat, la realitat d’ua causa.


			Atèu,-èa adj. (gr. atheos, shens diu) persona qui non crei pas en Diu.


			Ateunir vt. [atɛw’ni] rénder mei teune, mei prim.


			Atge m. (lat. aetas) nombre d’an-nadas viscudas per ua persona dempuish sa vaduda ; sin. edat f ; ◊ quau es (ei) la soa edat : quin es lo son atge ? ; ◊ en l’atge miejancèr, Lordas qu’èra la clau de Bearn, Bigòrra, França e Espanha.


			Atipic, a adj. (deu gr. tupikos, bas-lat. typicus) qui n’es pas estandard,a.


			Atirança f. atrèit m. ; sentiment de sedusida ; accion d’atirar.


			Atirar vt. (de tirar) har aproishar ; tirar decap a se ; exercir un poder de sedusida ; allecar.


			Atisar vt. (lat. pop. attitiare, de titio) 1- rénder mei viu ; ahiscar ; atisaire, atisador m. gent qui atisa lo huec ; 2- atisocar : atisar lo huec, avitar.


			Atjat,-ada adj. qu’a viscut un cèrt nombre d’annadas ; qui n’es pas mei joen.


			Atlèta n. (gr. athlêtês, lat. athleta) esportiu,-iva qui practica l’atletisme.


			Atletic, a adj. (gr. athlêtikos, lat. athleticus) musculós,-osa ; de constitucion fisica hòrta.


			Atletisme m. esport basic (córrer, sautar, lançar, relajar).


			Atmosfèra f. 1- espessor de gas qu’enròda la tèrra, cèrtas planètas o astres ; 2- fig. ambient d’un lòc m.


			Atmosferic, a adj. qui concerneish l’atmosfèra.


			Atòl m. (maldive atolu) iscla tropicau, de fòrma anulara, constituida de recius coralians.


			Atòme m. (gr. atomos, lat. atomus) particula mei petita d’un element quimic.


			Atomic, a adj. qu’a rapòrt a l’atòme.


			Atomizader m. aparelh qui sèrv entà pulverizar los liquides.


			Atomizar vt. explosar en particulas chicòias.


			Aton m. (gr. thunnos, lat. thynnus) peish marin ; aton blanc o germon, aton arroi (Baio.).


			Atòne,-a adj. (deu gr. atonos) shens vigor ; shens expression ; flac,a ; floish,a.


			Atornança f. procuracion (Baio.).


			Atorclar vt. torcirolar ; ligar hor-tament.


			Atot m. 1- carta màger f. ; 2- patac ; cohat ; manat.


			Atrac m. vehicule vielh ; maquina usada ; aparelh qui mau fonciona.


			Atraç m. piela de causas shens valor ; embarràs ; desòrdi.


			Atraçar vt. (lat. attrectare) amassar ; procurar ; trobar ; obtiéner dab dificultat ; atraçà’s : se reünir.


			Atraccion f. (bas lat. attractio) 1- poder d’atirança ; 2- espectacle m. ; ◊ lo poder d’atraccion de l’asimant.


			Atractiu,-iva adj. (bas lat. attrac-tivus) qui hè atraccion.


			Atrapar vt. (lat. attrectare) gahar ; sasir ; arrapar ; atrapapècs : trompacolhons.


			Atràs adv. darrèr ; en arrèr ; atrassà’s vpr. damorà’s en arrèr, arretardà’s.


			Atraversar vt. (de traversar) tra-versar ; passar peu travèrs.


			Atrèit m. (deu lat. attrahere) interès ; atirança f.


			Atreviment m. hardidèr ; audàcia f.


			Atrevir vpr. azardar ; gausar.


			Atrevit,-ida adj. viu,viva ; hardit,-ida ; desgordit,-ida ; sin. esberit,-ida ; atreví’s : hasardà’s ; ◊ la joenessa atrevida.


			Atribucion, atribuida f. (lat. attributio) accion d’atribuir.


			Atribuir vt. (lat. attribuere) acordar ; balhar ; decernir ; imputar.


			Atribut m. (lat. mediev. attributum) çò qu’es pròpi, particular a un èste : la paraula qu’es un atribut de l’òmi.


			Atristar vt. rénder triste ; viéner triste.


			Atrobar, trobar vt. 1- encontrar ; 2- inventar ; vpr. atrobà’s, ce s’atròba que.


			Atròç, a adj. (lat. atrox,-ocis) 1- crudèu,-èla ; d’un maishantèr tarrible ; 2- d’ua dolor qui ne’s pòt pas patir.


			Atroçament adv. dab atrocitat ; mai-shantament ; sauvatjament ; ◊ qu’estó herit atroçament dens l’accident.


			Atrocitat f. (lat. atrocitas) crudèletat òrra.


			Atrofia f. (gr. atrophia) deperiment d’un membre, d’un organe.


			Atrofiat,-ada adj. qu’es tocat,-ada per l’atrofia.


			Atropar, atroperar vt. (de tropa) amassar com ua tropa, un tropèth.


			Atroperada f. aplec m. ; ras-semblament m. ; atropament m.


			Atrunas f. plur. los objèctes corrents ; utís ; equipament d’un sordat.


			Atucar vt. [aty’ka] 1- assomar ; ensucar ; abàter ; 2- apielar ; atucats de cuentas.


			Atupir vt. estofar ; estupar ; escantir.


			Atupit,-ida adj. estupat,-ada ; escantit,-ida.


			Atutà’s vpr. s’embarrar hens sa tuta ; s’arretirar au jaç ; s’estujar.


			Au, aus art. contr. (prep. a, art. def. lo) m. au ; aus ; fem. a la, a las ; Pir. ath, aths, ara, aras ; ath tòc de campana : au truc de la campana.


			Auba f. (lat. alba) só-salhit ; auba deu dia : clartat davant só-lhevant, esguit deu dia ; auba deu ser (o de la nueit) : crepuscul, sombrusta.


			Aubada f. cant deu ser (Aus.).


			Aubar m. (lat. alburnum) familha d’arbes de lenha blanca, devath l’arruscla ; part joena deu tronc ; aubareda f. plantacion d’aubars.


			Aubardar vt. bastar ; serar un ase, un chibau.... méter lo bast, la sera.


			Aubareda f. plantacion d’aubars.


			Aubarèu m. (deu neerl. hobbelen) ausèth rapaç ; fauc.


			Aubedir, obedir vi. (lat. oboedire, de audire) acceptar d’executar l’òrdi d’ua auta persona ; se deishar miar ; ◊ balhar l’aubedit : autorizar ; aubedit m. : autorizacion f., permission f., privilègi.


			Aubedissença, aubediença f. accion d’aubedir.


			Aubedissent, a, aubedient, a adj. qui aubedeish.


			Aubejar vt. 1- cantar aubadas ; 2- puntar (en parlar deu jorn).


			Aubèrga f. [aw’βɛrɣo/-ǝ] (anc. fr. arberjer, aubergar) ostau restaurant meilèu situat peu campèstre, a on se pòt minjar e dromir ; sin. aubergada, estanquet m. ; ◊ har aubèrga : aver la bragueta desbotoada, o la camisa sortida.


			Aubergaire m. gent qui tien ua aubèrga.


			Aubergar vt. lotjar, neurir los viatjaires ; aubergada f. : sejorn en aubèrga ; ◊ ostaus qui aubergan los viatjaires.


			Aubergina f. (de l’ar. al-badhinjan) merinjana ; legumi vriolet, blanc o jaune, de fòrma eslongada.


			Auberon m. (neerl. hoppe, anc. fr. homlon) planta qui sèrv ent’ aromatizar la cervesa ; hoblon.


			Aubor f. (deu lat. alba, albus) lusor de l’auba ; clartat ; aubor, aubura : calor doça.


			Auborejar vi. rogejar ; començar d’esclairar.


			Auborn m. peish d’aiga doça deus ciprinidats, vesin deu gardon (esquia moreta, vente blanc, longor 15-30 cm).


			Aubre véder arbe, arbo.


			Aubrida f. obertura ; passatge m.


			Aubrir, obrir vt. (lat. pop. aperire) 1- manòbrar ua obèrtura (pòrta, hrièsta) ; 2- har lo passatge ; 3- començar un espectacle, ua sesilha ; var. ubrir, orbir ; ◊ las pòrtas de la preson que’s van aubrir.


			Aubun, a adj. ind. quauque ; var. augun,a.


			Auburi m. (lat. augur) circonstància f.


			Aüc m. crit agut e perlongat qui pòt estar modulat ; var. ahup.


			Auca f. (bas lat. avica) ausèth palmipède sauvatge o domètge ; aucon m. : auca joena ; aucat m. : auca mascle, jars ; aucada f. : tropa d’aucas ; aucata, auca-bèra : auca ponedera ; auquèr,a : eslhevaire,-a d’aucas.


			Aücar vt. (lat. pop. huccare) cridar d’un aüc per aperar o caçar ; var. : ahupar.


			Aucida f. tuada ; assassinat m. ; crimi m.


			Aucir, aucíder vt. (lat. occidere) tuar ; ◊ v’ètz donc pagats entà aucíder lo mond ?


			Aucup m. (lat. occupatio) cuenta f. ; tribalh.


			Aucupaire,-a, aucupador, a n. lo qui aucupa un territòri.


			Aucupar, ocupar vt. (lat. occupare) 1- aver un aucup, ua cuenta ; 2- envadir militarament ; 3- emplir un espaci.


			Aucupat,-ada adj. encuentat,-ada.


			Audàcia f. (lat. audacia, de audere, gausar) coratge m. ; temeritat.


			Audaciós,-osa adj. coratjós,-osa.


			Audaciosament adv. dab audàcia.


			Audenc, a adj. d’Auda.


			Audicion, audida f. (lat. auditio) audida deus testimònis ; audida ; testimoniatge m. ; ◊ har las au-dicions : enténer los testimònis ; audida f. escota, çò qu’entenem ; ◊ que l’avè fina l’audida : qu’avè l’aurelha fina.


			Audiéncia, audiença f. (lat. au-dientia) 1- sesilha d’un tribunau ; ◊ la audiéncia deus testimònis ; 2- nombre de personas interessadas per ua emission, ua manifestacion ; nombre d’auditors, de telespectators.


			Audiovisuau adj./m./f. qui con-cerneish los maines de la television e la ràdio.


			Audir vt. (lat. audire) [aw’ði] en-téner ; escotar ; var. ausir (Est G.) ; ◊ aquò’s de crudèu audir.


			Audís, issa adj. non fermentat,-ada ; pan audís : pan shens levami.


			Audisa f. direccion d’on vien lo vent qui porta los bruts (signe de bèth temps).


			Auditiu,-iva adj. (deu lat. auditum) en rapòrt dab l’audicion.


			Auditor, a n. (lat. auditor) escotaire,-a ; var. audidor, a.


			Auditòri m. (lat. auditorium) amas-sada de gents, a qui un devisaire s’adreiça.


			Auditórium m. (lat. auditorium) sala per escotar musica, o véder un espectacle.


			Auei véder uei.


			Aufensa, ofensa f. (lat. offensa) afront m. ; injúria.


			Aufensar vt. har ua aufensa.


			Aufèrta, auhèrta f. (lat. mediev. offerende) 1- çò qu’auhereishem ; auhèrta de crompa : don m. ; 2- renqueriment a l’encan ; 3- circonstància ; aventura ; escaduda.


			Aufrir, auherir vt. (lat. pop. offerre) har ua auhèrta.


			Auga f. (lat. alga, esp. aulaga) molinia, (j)èrba deus marescs ; var. auguit, auguicha ; augar m : terrenc de maresc, terrenc estèrle.


			Augan adv. (lat. hoc anno) l’annada presenta ; var. enguan, ongan (Est G.) ; augan qu’auram ua bèra recòrda.


			Auguit m. 1- brum deu maresc ; 2- molinia f. ; var. auguicha f.


			Augun, a adj. e pron. ind. (lat. pop. aliquis, e unus) quauque ; quauqu’un.


			Augunament adv. de quauque mòde ; de quauqua faiçon.


			Auguri m. (lat. augur) [aw’ɣyri] conjèctura f. ; jutjament sus l’aviéner ; de bon auguri, de maishant auguri.


			Aujame m. (lat. aviamen) 1- ausèth ; 2- bèstia de mau determinar ; 3- fig. èste estranh ; var. aujami ; expres. : ◊ quin es aqueth aujame ?


			Aujor f. (lat. aura) [aw’ju/-’ʒu] arraiament de la calor deu huec ; ambient agradiu ; ua aujor de sorelh : calor doça deu sorelh ; sin. aujorada f.


			Aulament adv. miserosament ; praubament ; maishantament (Les.).


			Aule,-a adj. praube,-a ; miserós,-osa ; maishant,a ; temps aules : temporada de grans dificultats ; tèrras aulas : maishantas tèrras, tèrras praubas.


			Aulessa f. 1- maishantetat ; avarícia ; 2- praubèr m. ; praubèra.


			Aulha, aolha f. hima deu marre ; avelha ; oelha.


			Aulhada f. [aw’ʎaðo/-ǝ] tropèth d’aulhas.


			Aulhèr, a n. (deu lat. ovicularius) pastre,-a d’aulhas ; motoèr,a.


			Au lòc de loc. adv. en plaça de.


			Aulor f. (lat. odor) odor ; flaire m. ; aram m.


			Aulorada f. flaire m. ; exalason ; perhum m.


			Aulorar, aulorejar vt. flairejar bona aulor.


			Aulorat,-ada adj. 1- qui a ua aulor ; 2- qu’a ua aulor hòrta ; 3- pudent,a.


			Aulorejat,-ada adj. qui a bona aulor.


			Aulorent, a adj. flairejant,a ; perhumat,-ada.


			Aumenatge m. omenatge ; sin. ondrada f.


			Au mens loc. adv. per lo mens ; var. au mensh.


			Aument,-èr, aumentament m. aumentacion f. (lat. augmentum) encariment m. ; creish m. ; creishença f. ; creishuda f. ; hauçada f.


			Aumentar vt. (bas lat. augmentare) créisher ; encarir.


			Aumoina f. [aw’mɔjno/-ǝ] (lat. pop. elemosina, deu gr. eleêmonsune) çò que balhan per caritat ; don d’ua petita soma d’argent.


			Aumoinèr m. (lat. ecles. ele-mosynarius) prèste estacat a un establiment (armada, preson, es-còla...) ; lo monge aumoinèr de l’abadia.


			Aunadas f. plur. dolors de cochas.


			Auna f. (deu frc. alina) anciana unitat de mesura ; aunada f., aunatge m. mesuratge a l’auna (sustot lo teishut) ; auna : de 0,67 à 1,11m. ; aunet m. ; extrèit : ◊ pèça de drap de ueit aunas ; ◊ un aunet de lin prim.


			Aunar vt. mesurar ua estòfa, pagerar.


			Aunèstament, onèstament adv. (lat. honeste) dab aunestetat.


			Aunèste,-a, onèste,-a adj. (lat. ho-nestus, onorable) 1- qui agís dab ua cèrta moralitat ; 2- de bona qualitat ; marme aunèste : marme de bona qualitat.


			Aunestetat, onestetat f. (lat. hones-tas,-atis) qualitat d’un gent aunèste.


			Aunhoèr, a n./adj. qui gosta l’aunhon ; qui hè pravar aunhons.


			Aunhon m. ceba f.


			Aujon, a n.(deu lat. pop. aviolus) ajòu,-òla.


			Aunor, onor f./m. (lat. honor) 1- senhoria f. ; ◊ la onor d’Acs e de Sola : la senhoria de Dacs e de Sola ; 2- dret ; poténcia f. ; dever ; omenatge ; 3- las aunors f. plur. : las funeralhas.


			Aunorabiltat f. qualitat de çò qu’es aunorable.


			Aunorança f. aunor particular ; omenatge m.


			Aunorar, onorar vt. (lat. honorare) rénder aunor ; sin. ondrar ; ◊ qu’an tostemps aunorat lo meriti.


			Aunorari,-ària adj. (lat. honorarius) qui porta lo titòu shens exercir la foncion ; aunoraris m. plur. : retribucion f.


			Aunorific, a adj. qui procura consideracion.


			Aupinion véder opinion.


			Auquèr, a n. eslhevaire,-a, guar-daire,-a d’aucas.


			Auquir vt. cobrir ; que’s dit de l’aucat qui s’acobla a l’auca.


			Auquiron, aucon m. auca pichòta.


			Aur m. (lat. aurum) metau preciós color jauna ; ◊ d’aur tot brocat ; gran aur : gròssa soma d’argent ; var. òr (franc.).


			Au ras de loc. prep. auprès de ; còsta ; tanhent,a.


			Auratge m. [aw’radjǝ] (deu lat. aura, auraticum) fenomèn meteorologic de ploja hòrta e de pericladas ; sin. (brut) pericle, rugle.


			Auratjós,-osa adj. qui anóncia l’auratge ; on los auratges esclatan.


			Aurei m. (lat. aura) brisa, vent leugèr ; var. aureta f., airet ; aurat m. : còp de vent ; aurejar : bohar, ventar, airejar ; ◊ l’aurei qui holeja : lo ventòt qui holastreja.


			Aurejar vi. [awre’ja/-ʒa] lusir coma l’aur ; estar color aur.


			Aurelha f. [aw’reʎo/-ǝ] (lat. auricula) organe de l’audida ; expr. hicà’i l’aurelha : escotar dab atencion ; gratà’s l’aurelha : esitar ; ◊ l’aurelha li shiula : ce’n dit de las bonas sus eth ; ◊ que’m còpas las aurelhas : que hès tròp de brut.


			Aurelhar m. par d’aurelhas.


			Aurelhèr m. capsèr.


			Aurelheta f. 1- cavitat deu còr ; 2- sistèma d’escota leugèr d’un aparelh audio.


			Aurelhon m. (lat. auricula) lòbe de l’aurelha.


			Aurelhons m. plur. malautia de virus (inflamacion de las glandas parotidas).


			Aurelhut,-uda adj. qu’a de grans aurelhas ; aurelhuda f. nom balhat a la lebe.


			Auricular, a m./adj. (lat. auri-cularius) relatiu,-iva a l’aurelha.


			Aurina f. (lat. urina) liquide organic ; sin. pish m. ; aurinar vi. arregetar l’aurina ; sin. pishar.


			Auriòu m. (lat. aureolus) 1- ausèth jaune e negre (mascle), verdejós (hima) ; l’auriòu shiula suus higuèrs ; 2- med. crusòu.


			Auròst m. (deu lat. laudare, aureus) cant funèbre ; laudada funèbra f. ; aurostar : cantar l’auròst ; ◊ las plorosas logadas disèvan l’auròst (Les.).


			Auruga f. [aw’ry/o/-ǝ] 1- leugeretat de comportament ; irrefleccion ; inconsistància ; aparéncia dobtosa ; 2- (esp. oruga) canilha ; insècte rampaire.


			Auscultacion f. recèrc d’un dia-gnostic d’ua malautia ; vesita ençò d’un mètge o de l’espitau.


			Auscultar vt. (lat. auscultare, escotar) 1- examinar ; cercar ; 2- anar en vesita ençò deu mètge.


			Auseralha f. auserumi m. los ausèths (dens un sens pejoratiu).


			Auserèr, a m./f. (lat. auceps) gent qui s’aucupa, vend ausèths.


			Auseria f. [awze’rijo/-ǝ] botiga d’ausèths.


			Auserumi véder auseralha.


			Ausèth,-èra m./f. (lat. aucellus) vertebrat ovipare, emplumat ; var. auchèth, audèth ; auseron m. ausèth pichon ; ausèth blu : martin-pescaire, guardarriu ; ausèth crepaut : corpalan, grasaca f.


			Auspici, ospici m. (lat. hospitalium) ostau d’assisténcia deus necessitós.


			Auspitalitat, ospitalitat, espitalitat f. (lat. hospitium) 1- qualitat d’arcuelh a soa casa ; 2- arcuelh d’ua persona en dificultat.


			Aussalés,-esa adj./n. d’Aussau.


			Austère,-a adj. sevèr,a per se e peus auts ; rigorós,-osa ; exigent,a.


			Austeritat f. (lat. austeritas) seve-ritat ; mortificacion deus sens e de l’esperit.


			Austrau adj. de l’emisfèr sud de la Tèrra.


			Austrian, a adj. d’Austria ; es-tatjant,a d’Austria.


			Autament adv. d’ua manèra auta.


			Autan m. vent caud e sèc, qui boha deu sud-est en Lengadòc e Aquitània (Garona).


			Autanben adv. var. de tanben ; sin. autanplan.


			Autanlèu adv. de tira ; autanlèu qui loc. conj.


			Autant adj./adv. (lat. pop. aliud tantum) tanben ; egaument ; de quantitat o de valor egau ; s’elideish davant ua consonanta : autan gran com tu.


			Autar m. [aw’ta] (lat. eccles. altare) taula deu sacrifici ; taula on la missa es celebrada.


			Autarcia f. (gr. autarkeia) sistèma economic d’un país o d’ua comu-nautat umana qui cerca a se sufíser.


			Aute,-a adj. pron. ind. (lat. alter) distincte,-a ; diferent,a ; var. aut, auti ; plur. autes,-as ; loc. adv. d’autes còps, autas vetz : dens lo passat.


			Autentic, a adj. (bas lat. authenticus) veridic,a ; exacte,-a ; sin. vertadèr, a, natre,-a.


			Autenticament adv. de faiçon autentica.


			Autenticitat f. caractèr de çò qu’es autentic.


			Auto- prefixe (deu gr. autos) si-medish, eth-medish.


			Auto f. [aw’tɔ] vehicule motorizat, abrev. de automobila.


			Autobús m. vehicule gran de trans-pòrt en comun ; var. bus ; autocar.


			Autocrata m. (gr. autokratês) mo-narca absolut.


			Autodefensa f. accion de se defénder si-medish.


			Autodidacte,-a n. qui s’es format,-ada eth-medish, era-medisha.


			Autogèn, a adj. (gr. autogenês) sistèma de fusion d’un metau per assemblar duas pèças metallicas.


			Autografe,-a nm./adj. signatura per la man de l’autor.


			Autogerir vt. gerir si-medish.


			Automata m. [awtu’matǝ] (gr. automatos) robòt ; maquina qu’ar-reproduseish lo movement d’un còs animat.


			Automatic, a adj. qui’s hè shens la participacion de la volontat.


			Automaticament adv. de faiçon automatica.


			Automatisme m. caractèr de çò qu’es automatic.


			Automatizacion f. accion d’auto-matizar.


			Automatizar vt. rénder automatic un sistèma manuau.


			Auton m. (lat. automnus) tresau sason de l’annada, enter estiu e ivèrn ; sin. abòr m., agòr m., tardor f.


			Autonada f. la sason d’auton ; la durada de la sason d’auton.


			Autonèr, a adj. de l’auton ; temps autonèr.


			Autonòme,-a adj. (gr. autonomos) liure,-a ; independent,a ; qui a sas leis pròpias.


			Autonomia f. (gr. autonomia) 1- libertat de governà’s ; 2- per un vehicule : distància franquissabla ; 3- assegurança per si-medish de sos besonhs.


			Autonomista m./f. partidari,-ària de l’autonomia politica.


			Autopsia f. (gr. autopsia) examen en disseccion d’un cadavre.


			Autor, a m./f. (lat. auctor) lo (la) qu’es a l’origina ; creator,a ; escri-van,a.


			Autoràdio m. receptor ràdio destinat aus vehicules automobiles.


			Autorizacion f. 1- document qui permet de har, o d’anar ; 2- accion d’autorizar.


			Autorizar vt. (lat. mediev. aucto-rizare) balhar l’autorizacion ; per-méter.


			Autoritari,-ària adj. qu’agís dab autoritat, dab volontat d’impausar son punt de vista.


			Autoritàriament adv. dab autoritat.


			Autoritat f. (lat. auctoritas) 1- poder naturau (sedusida, meriti) d’estar aubedit ; 2- poder de la foncion, de la ierarquia ; 3- poder aquesit per ua competéncia dens un maine artistic, scientific...; las Autoritats : los Còs constituits, autoritats de l’Estat.


			Autorota f. artèria de circulacion d’au mens 2 còps 2 vias ; sin. autovía, autocarrèra, autostrada.


			Autostòp m. practica qui consisteish a hà’s transportar shens contrapartida, per un automobilista qu’ac vòu plan.


			Autrei m. concession d’ua favor ; var : autreg (Est G.) ; ancian dret pagat per las mercandisas qu’entravan hens ua vila ; ◊ autrei de la dilacion deu pagament (Les.).


			Autrejament m. autrei ; consentida f.


			Autrejar vt. (lat. auctoridiare) balhar ; consentir ; concedir ; que v’autrejaram un prèst entà la crompa deu lòtge.


			Autruisha f. (lat. pop. austruthio) ausèth african de gran edat, qui viu en bandas, e non vola pas.


			Auturós,-osa adj. (deu lat. class. altus) mespresós,-osa ; mespresiu,-iva ; orgulhós,-osa.


			Auvernhat, a n./adj. d’Auvèrnha ; estatjant,a d’Auvèrnha ; m. segaire de long (Gr.L.).


			Auxiliar, a adj./n. (lat. auxiliaris) 1- qui ajuda ; 2- emplegat,-ada re-crutat,-ada provisòriament.


			Avajon m. (vaccinia myrtilla) pichona hruita negra qui creish suus arberòts de montanha.


			Avalar vt. engolir ; har passar per la ganelha.


			Avalir vt. (lat. abolere, destrusir) 1- suprimir ; maudíser ; espàrser ; 2- vi. desaparéisher ; 3- ortar.


			Avalorar vt. (de valor) estimar la valor ; apreciar la valor.


			Avança f. hèit d’avançar ; har ua avança d’argent, de produit.


			Avançada f. çò qui avança ; partida d’ua construccion qui hè salhida (construccion).


			Avançar vt. (lat. abantiare) 1- anar en avant ; sin. aviar ; expr. sin. hà’s en avant ; 2- har ua avança ; 3- créisher ; progressar ; ◊ avançar quauqua drin en miélher.


			Avanciu,-iva adj. valent,a, laboriós,-osa obratge qu’avança viste.


			Avant adv./prep. metut en prumèr véder abans, davant.


			Avantatge m. çò qu’es utile ; supe-rioritat f. ; avantatge en natura : remuneracion consistent en lòtge, neuritud.


			Avantatjar vt. afavorir.


			Avantatjós,-osa adj. qui produseish avantatges.


			Avantatjosament adv. de faiçon avantatjosa.


			Avantbraç m. partida deu braç enter lo punhet e lo cobde.


			Avantcentre m. fotbolaire, avant de punta.


			Avantdarrèr, a adj. en posicion que precedeish lo darrèr.


			Avantguarda f. 1- destacament de seguretat ; 2- movement novator dens maine intellectuau, artistic.


			Avantguardista adj/n. que’s dit d’un escrivan, d’un artista d’avantguarda.


			Avantpòrt m. partida d’un pòrt situada enter la passa d’entrada e los bacins.


			Avantprumèra f. prumèra sortida d’un espectacle davant lo passatge deus espectators.


			Avare,-a adj. (lat. avarus) ràs, rasa ; aganit,-ida ; sarrapiastra ; cusson,a.


			Avaria f. (ital. avaria, de l’ar. awariya) domau susviengut a un naviri, o sa cargason ; deterioracion, desgat m. (marit.).


			Avarícia f. (lat. avaritia) estacament excessiu au riquèr ; sin. aganidèr m. ; avarèr m. : avarícia sordida.


			Avegèr m. lassitge morau ; amalaise deu desòbrament ; sin. avei, anugèr, anúger, adirèr (malenconia).


			Avegiu,-iva adj. qui provoca avegèr ; sin. anujós,-osa, aburiu,-iva.


			Avejar vt. [aβe’ja /-ʒa /awe’ja/-ʒa] importunar ; contrariar ; lassar ; reprovar ; devejar ; aburar ; chepicar ; contrariar ; sin. anujar.


			Avelana f. (lat. avellana) hruita de l’avelanèr ; var. averana, aulana.


			Avelanèr m. arbe qui produseish avelanas ; lòc plantat d’avelanèrs ; var. averanèr, aulanèr, averon.


			Aveniment m. vienuda f. ; elevacion a ua dignitat f. ; sin. espelida f., naishença f.


			Avenidor véder aviéner.


			Aventura f. eveniment inatendut, non previst o arriscat ; benalèja ; hèita ; aventurà’s : mete’s en dangèr ; aventurèr m. : qui viu o cerca l’aventura.


			Aver vt. (lat. habere) vèrbe auxiliar ; possedir ; var. auger, avéisher (G. Mar.) ; auer (V Ar.) ; avem de bon : actiu ; avem de mau : passiu (comptab.) (vielh).


			Aver m. ensemble deus bens que possedeishen ; çò que possedeishen.


			Averar vt. (lat. mediev. adverrare, de verai) arreconéisher verai ; certificar ; averat m. : certificacion f.


			Avertença f. avertissament m. ; avertiment m.


			Avertir vt. (lat. pop. advertire) pre-viéner ; informar.


			Avescat m. (lat. eccles. episcopatus) maine ecclesiastic jos la respon-sabilitat d’un avesque.


			Avesque m. (lat. ecles. episcopus, deu gr. episkopos) religiós nomat peu papa qu’a la responsabilitat d’un avescat.


			Aveudar vi. viéner veud (veudon), veuda (veudona).


			Avet m. (lat. abies, etis) arbe resinós, comun en montanha ; avedar m. : ahorèst d’avets ; avetòla f. joen avet.


			Aviacion f. (lat. avis, ausèth) industria, activitat qui pertòcan a las activitats ligadas aus avions.


			Aviada f. balanç m. ; mesa en camins ; gahar l’aviada : partir ; vpr. avià’s : anar ce’n ; encaminà’s ; aviament m. mission, vienguda ; d’aviada : de tira.


			Aviar m. (lat. adviare) caminar ; anar ; mandar ; méter sus la via ; vpr. avià’s : acaminà’s ; encaminà’s, se méter en camins, anar ce’n.


			Aviator, a n. persona civila o militara qui jòga un ròtla hens un avion qui vola : pilòte, navegaire, mecanician... 


			Aviéner, avenidor m. avenir ; lo futur ; lo temps a viéner ; var. aviér, avéner, avénguer ; futur : aviedor, avenidor ; en temps avenidor : dens lo futur.


			Avienguda f. (partic. pas. fem. de aviénguer) carretera d’importància hens ua ciutat ; vienguda : vesita, arribada.


			Aviliment m. (de vil) estat d’ua persona, d’ua causa avilida.


			Avilir vt. rénder vil ; depreciar.


			Avion m. (lat. avis, ausèth) aparelh dab alas e motor qui vola ; pop. roflane, roplane : avion da ua eliça.


			Aviron m. rama qui sèrv a manòbrar un batèu ; aviroar : equipar d’avirons.


			Avís m. [a’βis] avis ; opinion personau f. ; conselh ; informacion f.


			Avisament m. vigilància f. ; aver-timent ; atencion f. ; indica f. ; indicacion f. ; coneishença f. ; avis ; conselh.


			Avisar vt./vi. (deu lat. visum, çò que vedem) apercéber ; véder ; observar ; previéner ; préner guarda (estar atentiu) ; avisà’s : se rénder conde ; ex. : a penas se l’èi avisat.


			Avitalhar vt. [aβita’ʎa] 1- portar lo dequé, l’aminjar ; 2- méter çò que hè necèra per foncionar.


			Avitar vt. (dar vita) alucar ; avitar lo huec : alucar lo huec ; sin. alucar, ahuecar, àrder.


			Avodada, avoacion f. hèit d’avodar.


			Avoar, avodar vt. (lat. advocare) reconéisher, revelar la vertat ; ra-tificar (vielh).


			Avoat m. oficièr ministeriau ; var. avodat.


			Avocat, a n. (lat. advocatus) persona qui plaideja e assegura la defensa deus acusats ; avocadura f. acte, servici d’avocat ; avocar : exercir la carga d’avocat, plaidejar ; avocacion f. designacion d’ofici d’un avocat.


			Avoloatge m. eretatge patrimoniau.


			Avorrugar, averrugar vt. (de vor-ruga, verruga) qui a hòrt de verrugas ; avorrugà’s : se cobrir de vorrugas, d’excreishénças ; avorrugat,-ada adj. qui a hèra grossors, o vorrugas.


			Avortar véder ortar.


			Avuglament m. destroble de la rason ; manca de discernament ; sin. orbetat f., avuglèr.


			Avuglar vt. rénder avugle.


			Avugle,-a adj./n. (bas lat. ab oculi) qui ne vei pas ; sin. òrb,a, cec,a.


			Axat,-ada adj. animat,-ada dens ua direccion, autorn d’un axe.


			Axe m. (lat. axis, eish) 1- scient : linha qui passa peu miei d’ua causa, d’un objècte, d’ua construccion ; 2- sin. (tecnol.) eish.


			Axiau adj./m./f. [at’siaũ] dens l’axe ; segon un axe.


			Axiòma m. (lat. axioma, deu gr. aksiôma,-atos) proposicion non desmonstrada, mès considerada com ua evidéncia.


			Axiomatic, a adj (gr. aksiômatikos) qui concerneish los sistemas basats suus axiòmas.


			Azalèa f. (lat. bot. azalea, deu gr. adzaleos) arberòt eslorissent d’origina asiatica.


			Azard, hazard m. (esp. azar, de l’ar. az-zhar, jòc de dat) eveniment non previst, shens explic rasonable ; sin. escadença f., escaduda f. ; expr. a l’escadut : a l’azard.


			Azardar, hazardar vt. anar a l’azard (au hazard) ; har a l’azard (au hazard) ; ensajar ; arriscar.


			Azardós,-osa, hazardós,-osa adj. 1- qui n’es pas segur,a d’escàder, de capitar ; 2- a on i a riscas.


			Azardosament, hazardosament adv. a l’azard.


			Azèri, a adj. estatjant,a d’Azer-baidjan.


			Azilian, a adj. deu Mas d’Azil (Arièja) ; qu’a rapòrt a la civilizacion mesolitica deu Mas d’Azil.


			Azim, a adj./n. (gr. zumê, levami) pan shens levami.


			Azimut m. (de l’ar. al-samt, lo dret camin) angle dièdre format peu plan verticau d’un astre, dab lo plan meridian deu lòc.


			Azòte m. (deu gr. dzôê) gas inodòr, qui hè partida de la composicion de l’atmofèra ; simbèu N.


			Azotar vt. mesclar o combinar l’azòte.


			Azotemia f. quantitat d’azòte pre-senta dens la sang.


			Aztèc, a adj./n. (de l’esp. Aztecas) relatiu,-iva aus Pèths Arrois Aztècs.


			Azurin, a, azurenc, a adj. de color azurada.


			Azur m. (ar. lâzaward, puish lat. azurium) 1- cèu ; 2- color deu cèu ; 3- color blava.


			[image: ]


		


	

		

			B


			be m. dusau letra de l’alfabet gascon, prumèra consonanta. Ancianament v e b s’emplegavan indiferentament.


			Ba ! interj. marca lo maucontentèr, l’arrefús.


			Babà m. gatèu imbibat au ròm ; còca-ròm.


			Babacol m. (de l’hindi bâbâ, pa-pa, angl. cool, quiet) nom dat a joens originaus dont la filosofia de vita s’inspira de cèrts principis de l’Índia.


			Babau m. (de bab, èste hidós) 1- èste hidós ; òmi hòrt lèd ; 2- bèstia imaginària espaventabla ; cro-camitana ; espaventalh ; 3- blata f. ; insèctes negres e lèds divèrses ; barbòu m. crustacèu qui viu dens los lòcs negrós e umides.


			Babèl (tor de) tor de Babèl (Babi-lona) construsida segon la Bible peus hilhs deu Noé per aténher lo cèu.


			Babifot m. (angl. baby, foot de football) jòc de fotbòl de taula.


			Babilh m. prumèras articulacions de son d’un nenè ; cascalhatge.


			Babilhar vt. parlar com un nenè ; parlotejar.


			Babilonian a adj. de Babilònia.


			Bachelièr, a, bachalèr, a n./adj. persona qu’a obtiengut lo bache-lierat.


			Bachelierat, bachalierat m. (lat. mediv. baccalaureatus) prumèr grad universitària. Diplòma obtiengut en fin d’estudis segondaris.


			Bacia [ba’sijo/-ǝ] f. (lat. baccinus) pichòt bacin m. ; recipient d’usança domètja.


			Baciar vt. passar a la bacia.


			Bacille m. (lat. bacillus) micròbe en fòrma de bastonet (med.).


			Bacillari,-ària adj. (lat. bacillaria) de caractèr deu bacille ; malautia bacillària.


			Bacin m. (lat. baccinus) 1- recipent larg, pregon, arredon o ovau ; 2- pèça d’aiga hens un casau o parc ; 3- gisament de carbon, de hèr dens ua unitat geografica o geologica ; 5- bacin d’un fluvi, espaci drenat peu fluvi e sos afluents.


			Bacon m. salason f.


			Bacsar vt. cessar ; ac deishar ; sin. arresignar.


			Bacteria f. (lat. sc. bacterium, deu gr. baktêria, baston) aperacion generau dat aus micròbis unicellulars.


			Bacterian, a adj. en rapòrt dab las bacterias.


			Bacteriologia f. microbiologia de las bacterias.


			Bacteriologic, a adj. relatiu,-iva a la bacteriologia.


			Badaire,-a n. 1- persona qui bada ; qui damòra boca badanta ; 2- qui s’esbadalha.


			Badalh, badalhòu m. 1- ubèrtura de la boca sos l’efèit de l’adromida, de l’anugèr ; badalhada f. badalh long ; badalhèra f. enveja frequenta de badalhar ; 2- bandèu metut sus la boca.


			Badalhar [ßada’ʎa] vi. (lat. ba-taculare) ubrir la boca jos l’efèit de l’adromiment ; var. esbadalhà’s vpr.


			Badalhon m. teishut metut sus la boca per empachar de parlar.


			Badalhonar vt. méter un badalhon a quauqu’un.


			Badar vi. (lat. pop. batare) damorar boca ubèrta, boca badanta ; admirar navament ; ◊ la gent que’u badan sas paraulas : la gent l’escotan parlar navament ; los parents que ce’u badan aqueth nin : los parents be son a l’admirar aqueth nin ; badant, a adj. ubèrt,a en gran.


			Badge m. (ang. badge) badge ; escudet.


			Baga f. (neerl. bagge) anèth que portan au dit ; anèth m. circle o ovau metallic.


			Bagar vt. 1- méter ua baga au dit ; 2- méter ua baga de marcatge a un ausèth.


			Bagatge m. (deu lat. bajulare, portar) 1- malas, cròfes, valisas, paquets... deus viatjaires ; 2- termi injuriós : vauarren, chenapan (Baio.).


			Bagatgista m. òmi qui porta los bagatges ; sin. portaire.


			Bahida ! adv. (deformacion probable de : ma hida !) cèrtas ; shens dobte ; ma fe ! ; sin. solide.


			Bahurle,-a adj./n. (deu lat. pop. hura, cap descohat) virahòu,-òla ; barbòu,-òla ; esbarluèc,a ; var. bahòrle,-a ; bahurlar vt. agir com un bahurle ; bahurlèr m. ; haubarèu m. ; halabastran m.


			Baia f. (lat. baia) descopatge marin d’ua còsta ; gòlfe pichon ; var. bajina.


			Bailac m. (frc. walu) pau per har la recòrda de la hruita dens los arbes (nògas).


			Bailacar vt. amassar nògas.


			Bailar vt. (bas lat. ballare) 1- dançar ; 2- careçar doç ; fretar la pèth ; var. bailinar.


			Baile m. (deu lat. baiulus, portaire) 1- foncionari de l’ancian regime, agent deu rèi ; 2- ussièr ; uishèr.


			Bailina, bailada f. fretament doç.


			Baisar vt. (lat. basiare) potonar ; har un poton.


			Baish, a adj. (bas lat. bassus) inferior,a ; pregon,a ; tèrras baishas : hons de vath ; casau de baish ; nm. bas (qui cobra la cama) ; haut o baish : peus environs, a chic près.


			Baisha, baishada f. 1- deminga, diminuida (prètz, quantitat, nivèu...) ; diminucion ; reduccion ; 2- declivitat, penda, devarada, hons de vath, partida baisha de camp.


			Baishar [ßaj’ʃa] vt. (lat. pop. bassiare) 1- anar decap a baish ; des-cénder ; devarar ; 2- diminuir (prètz).


			Baish-relhèu m. òbra d’escalpraire.


			Bajard, a adj. color rotja-negra.


			Bajaulas f. plur. 1- lunetas ; lunetas gròssas e arredonas ; 2- corbelha de bast ; 3- nf. sing. bajaula : cable de carreta, cleda de carreta.


			Bajina, baïna f. (lat. baia) pichona baia maritima de la còsta gascona ; depression eslongada sus la partida baisha de l’estran ; sin. escorra, cot m.


			Bal m. lòc (sala, endret amenatjat) on se pòt dançar.


			Bala f. (de l’ital. palla) 1- projectile utilizat dens las armas de huec : bala explaudiva ; 2- envolòpa deus grans de cerealas ; 3- instrument de jòc : har a la bala : jogar a la bala, dab ua bala ; 4- paquet gròs de mercandisas (frc. balla) : sin. de bòta : ua bala de hen.


			Balaguèr, a m./f. vent deu sud ; vent d’Espanha.


			Balanç [ba’lans] m. (deu lat. bilanx) eslanç ; poish ; entrin ; gahar lo balanç : préner eslanç ; a tot balanç : a tota volada ; qu’as balanç auei : qu’as entrin auei ; de balanç loc. adv. hardidament ; var. lanç.


			Balança f. urdelha, maquina de pesar ; balança arromana.


			Balancejà’s vpr. jumpar.


			Balancèr m. pèça mobila qui jumpa.


			Balandrar, balandrejar vi. (lat. ballar, e andrare) 1- jumpar ; tangar (batèus) ; 2- córrer los maishants camins o endrets.


			Balas (en) loc. adv. (lat. vanus) en van ; var. en de balas.


			Balast m. (angl. ballast, lest) 1- aca-lhavatge (camin de hèr) ; 2- com-partiment d’aiga d’un batèu.


			Baleia, balena f. (lat. balaena, deu gr. phamaina) mamifèr marin cetacèu ; var. balea ; baleiat m., balenat m. balena joena ; Baleia qu’es l’aperacion de la còsta gascona (Baiona) parçan mei fondat tà batiar lo cetacèu.


			Baleja f. escoba.


			Balejaire,-a m./f. escobaire,-a.


			Balejar [bale’ja/-ʒa] vt. escobar.


			Balenèr, a n./adj. caçaire de balena.


			Balesta f. (lat. ballista, deu gr. ballein, lançar) var. de arbalesta.


			Balestar, balestrar vt. tirar dab l’arbalesta, dab l’arc.


			Baslestèr, balestador m. 1- sordat qui tira dab ua arbalesta ; esportiu de tir a la balesta, (o arbalesta) ; 2- pèça de hustatge.


			Balet m. (lat. baletum) galeria cobèrta f. ; balcon ; perron ; envan.


			Balet m. (ital. balletto, de ballo, bal) espectacle de dança classica en tropa ; coregrafia f.


			Balh m. convencion passada enter un proprietari immobiliari e un usancèr logatari.


			Balhar vt. (lat. vulg. bajulare) dar ; donar ; liurar ; reméter ; se balhar (a) : estar acostumat a ; estar balhat a : que’s dit d’ua qualitat pròpia a qqun.


			Balharc m. (lat. balearricum) 1- cereala de dus rengs f. cotivada peu son gran endeu bestiar o prodúser lo malt entà la cervesa ; 2- segle.


			Balim-balam loc. adv. balançament laterau ; jumpament deu còs en tot anar.


			Balneari,-ària adj. (lat. balnearius) qui se rapòrta a las activitats de banhs (banhs de mar, o curas medicaus).


			Baloard m. (neerl. bolwerc) arrua larga plantada d’arbes.


			Balòisha f. hèsta votiva, hèsta, tampona.


			Balon m. (ital. ballone, de pallone) 1- bòla de caushó, gonflada, o de cuer per la practica de jòcs o d’espòrts) ; - de rugbi : veishiga f. ; 2- balon de desplaçament aerian, gonflat de gas leugèr (hèlium).


			Balonar vpr. préner la fòrma d’un balon ; estar balonat.


			Balotar vt. (ital. Ballota) segotir de tot estrem ; tangar.


			Balotatge m. que’s dit d’un escrutin qu’es en balotatge quan n’a pas sabut designar un elegit enter los candidats.


			Balsamic, a adj. (lat. balsamum, baume) de las plantas dont tiran un baume.


			Balsmar (Les.) vt. baumejar (Alib.) ; perhumar d’un baume.


			Baltic, a adj. deus païses baltics (o baltes).


			Balutar vt. crierar ; sedaçar ; ba-lutèr m. : gran sedaç, gran crièra per balutar.


			Bambau adj./m. (esp. bambalear vacillar, dançar) hlamejant ; huec bambau : huec hlamejant.


			Bambó m. (port. bambu) graminèa de las contradas caudas, dont la cama cilindrica prav rapidament.


			Bana f. bidon de la lèit m. ; dorna ; pinga.


			Banalèras f. plur. (de ban) paraulas vanas ; banalitats.


			Banana f. (port. banana) hruita deu bananèr.


			Bananèr m. arbe on pravan las bananas.


			Banastra f. panièra longa ; panièra de bast ; compòrta.


			Banau adj./m./f. comun,a ; ordinari,-ària.


			Banaument adv. de faiçon banau, ordinària, shens gran importància.


			Banc,a m./f. (germ. Bank) envan de marcand m. ; banc m. ; banqueta f. ; comptader m.


			Banca f. (ital. banca) 1- establiment financèr m. ; banca d’ahars ; 2- banca de donadas o dadas (inform.) ; 3- banca de la sang (medic.).


			Bancari,-ària adj. en rapòrt dab la banca.


			Bancarrota f. (ital. bancarotta) falhita ; arrèst de pagament d’un estat aus portaires de rendas.


			Bandar vt. 1- entorneligar ; 2- ténder ; tenelhar ; 3- estar en ereccion (quilhar) ; 4- bandà’s : ivronhà’s (Est G.).


			Bandaròla f. (ital. banderuola) ban-dèra ; banèra.


			Bandèra, banèra f. (esp. bandera, drapèu) drapèu m.


			Bandir, banir vt. (frc. bannjan) excludir ; alargar ; sasir ; hòrabandir : eishilar ; expulsar ; bandiment m. : hòrandida f.


			Bandolejar vt. brigandar ; vaga-mondejar.


			Bandolèr m. (esp. bandolero, hòra-la-lei) bandit ; panaire ; raubaire ; hòralei ; maishant gus.


			Banèr [ba’nɛ] m. aiguèr ; dornèr.


			Banh m. (lat. pop. baneum) 1- accion de banhà’s, o banhar quauqu’un ; 2- aiga deu banhader ; 3- establiment de banhar ; préner un banh de mar ; lo banh borent de Dacs : la Hont cauda.


			Banhader, a m./f. (de banh) recipient per banhà’s.


			Banhaire,-a, banhador, a n. (lat. balneator) 1- lo qui’s banha ; 2- lo qui tribalha aus establiments de cura.


			Banhar vt. (lat. balneare) trempar hens l’aiga ; banhada f. accion de banhà’s.


			Banhòla f. (franc.) fam. diram meilèu : atrac m., cataisha, cacunha f.


			Baniu [ba’niw] m. (gal. bedum, hòssa) canau qui sèrv d’amiar l’aiga a l’arròda deu molin.


			Banlèga f. (de ban e lega) partida exteriora d’ua vila ; sin. begarau, barri m.


			Banquet m. taulejada f.


			Banquetar vi. (de l’ital. banchetto) taulejar ; hartar ; chapar.


			Banquièr m. (ital. banchiero) qui tribalha hens ua banca ; director de banca.


			Baquelita f. (nom depausat, Bae-keland, nom de p.) arrosia sintetica.


			Bar [bar] m. (de l’anglo-amer. bar-room) bar ; estanquet.


			Bara f. (basc. bare, limac) insècte nusible deus casaus : arega ; laura ; taradèra ; taravèra.


			Baralha f. (deu lat. vapulare) pe-leja ; tempèri m. ; barelha f. ; patac m. ; ◊ qu’èran sovent en grans baralhas.


			Baralhar vt. pelejar ; nhicanhacar ; patacar.


			Baralhós,-osa adj. pelejaire,-a ; patacaire,-a.


			Baratar, baratejar vt./vi. (lat. prat-tare) enganar ; trafegar ; fraudar ; parlar en trompar lo mond.


			Baratèr, a m./f. 1- brocantaire ; 2- fripon ; 3- fraudaire ; barataire,-a adj. trompaire,-a ; borraire,-a.


			Barba f. (lat. barba) 1- barba (peus deu menton) ; 2- barba de cerealas ; 3- peu de mus de bèstia ; barbishòt m. barba en punta ; barbagrís : òmi qu’a ua barba grisejanta ; barbalecar : lecà’s los pòts ; barbejar : aver la barba qui prava ; barbòla f. peu, barba qui holeja.


			Barbahau m. (lit. barba fauba) peish de mar ; peish roget (G.M.).


			Barbare,-a adj. (lat. barbarus, deu gr. barbaros, estrangèr) sauvatge,-tja ; crudèu,-èla ; herotge,-ja.


			Barbaresc, a adj. (ital. barbaresco) de Barbaria, Africa deu Nòrd an-ciana.


			Barbaria f. (lat. barbaria) cru-deletat ; la barbaria deu nazisme.


			Barbejar [barße’ja/-ʒa] vi. aver la barba que prava ; barbejà’s : hà’s la barba.


			Barbelat (hiu) m. (deu fr. vielh barbel, punta) hiu chacant com sega.


			Barbèr m. 1- qui pica la barba ; 2- çurgent, cirurgian ancian (vielh.).


			Barbèu [bar’ßɛw] m. (lat. pop. barbellus) peish.


			Barbituric, a adj./nm. (de l’al. Bar-bitur-säure) barbituric m., potinga ipnotica f. (farm.).


			Barbolèra f. absint m. ; l’èrba barbolèra que còpa las febres deus mainatges.


			Barbòt m. 1- lòisha f. (peish) ; 2- èrba de barbòt (bot. Artemisia ab-sinthium) : absint sauvatge ; 3- tèrmi generic peus insèctes ; barbòla f. ; barbòt lusent : vèrmi lusent.


			Barbòu m. nom generic deus insèctes coleoptères ; var. barbòt, barbòla f., cuca f.


			Barbut,-uda adj. (lat. pop. barbu-tus) pelut,-uda de la cara.


			Barca f. (bas lat. barca) batèu pi-chòt m.


			Bard [bart] m. (pre-ind-eur. barrum, bardum) hanga f. ; mortèr ; bardís m. bardissa f. : tortèr, tortís (Arm. Med.), hanga espessa, massacanac ; bardatge m. sòu quarrelat d’adrilhas.


			Bardaire m. (de bard) maçon ; obrèr qui tribalha lo bard ; var. bardor.


			Bardinar vt. esténer lo bard, cobrir de bard.


			Barème m. (de Barrème, nom de pers.) règlas de prètz ; nivèu de servicis.


			Barga f. urdelha per telhar lo lin.


			Bargar vt./vi. (got. brikan, basc. bargatu) telhar lo lin ; esglaishar ; barguèra f. telhatge deu lin ; ua barga per bargar lin.


			Bari / bàrium m. (deu gr. barus, pesuc) metau alcalino-terrós tau com lo calci.


			Bariton m. (gr. barutunos) votz mascla enter tenòr e baisha ; cantaire qui a aquera votz.


			Barja f. arrastèth dab dents de bòi, ende’u hen.


			Barlacar vi. trempar ; molhar ; champolhar dens la hanga ; ahangà’s.


			Barlinga-barlanga loc. adv. (onom.) qui abança en tot segotí’s d’un bòrd a l’aute ; f. soneria d’es-quiras ; sin. balim-balam.


			Barlòc, a adj. 1- pèc,-èga ; boha-ròc,a ; cap shens cervèth ; 2- nm. segotida d’ua carreta sus un camin.


			Barlocar vt. segotir hens los haiòcs.


			Baromètre m. instrument de mesura de pression atmosferica.


			Barometric, a adj. deu baromètre ; qui concerneish la pression atmosferica.


			Baron m. 1- (germ. baro, òmi liure) baron, possessor d’ua baronia. 2- brica plea f. (de bard, bardon) ; teule plat.


			Baronia f. tèrra d’un baron.


			Barqueta f. 1- barca pichòta ; 2- caisheta leugèra peu condicionament de la carn, la hruita....


			Barquin m. (esp. barquin) bohet de harga, o d’orguen.


			Barra f. (lat. pop. barra) 1- pèça de bòi, de metau longa e estreta ; 2- govèrna de batèu (marit.) ; 3- barra d’un tribunau ; 3- barra deu còth : nuca, nuca hòrta, las vertebras cervicaus ; barra de l’esquia : colomna vertebrau ; ◊ aver barra sus quauqu’un : préner l’avantatge sus quauqu’un, lo dominar ; barrada f. volada de trucs de baston, bastonada.


			Barraca f. (esp. barraca) cabana, construccion de hèira ; cabana ; adj./mf. (fig.) persona maladreta, de pauc de jutjament.


			Barracament m. construccion de mala qualitat, en lenha, mei que mei ; utilizat peus camps militaris, los recampaments de refugiats.


			Barrader m. (de barrar) clausura f. ; barrera f. ; portena f.


			Barradera, barradura f. cleda, barradissa.


			Barralh m. 1- tèrra cotivada e clau-sa ; 2- claus ; enclaus.


			Barralha f. barrèra ; clausura ; cleda de paus ; cleda (Bar.).


			Barralhar vt. barrar ; claure.


			Barranc, barrancon m. (de barra) escalon de cadièra o d’escala, es-parron.


			Barrament m. accion de barrar, d’embarrar, de claure ; embarrament : encarcerada f.


			Barrar vt. (cat. barrar) 1- tancar ; embarrar ; claure ; barrar lo bestiar : claure lo bestiar ; 2- boçar ; arrestar ; barrar l’aiga : arretiéner l’aiga ; 3- barrar d’un trèit : soslinhar.


			Barrat,-ada adj. 1- qu’es tancat,-ada ; 2- d’un trèit qui barra un mot, un tèxte per l’anullar ; 3- partida d’ua pòrta, d’ua vila, d’ua maison que se pòden pas mei aténher.


			Barratge m. (de barrar) pleishèra f.


			Barrasc m. gema coagulada sus la quarra.


			Barrei [ba’rrej] m. accion de mes-cla, d’esparrei, d’espàrser ; sin. barrejadís ; au barrei de, loc. adv. tot mesclat, sorra-borra ; virar de barrei : empachar dus tropèths de barrejà’s.


			Barrejaire,-a, barrejador, a n. lo qui barreja, mescla, versa, esparreja.


			Barrejar vt. mesclar ; espàrser ; versar ; var. abarrejar ; un temps barrejat : un temps hèra cambiader.


			Barrèra f. (de barrar) barrèra mobila ; sin. batana, portena : la barrèra deu prat.


			Barri m. (esp. barrio) part ra-proishada d’ua vila ; encinta hor-tificada, hortificacion ; muralha hòrta ; espaci claus.	


			Barrica f. (de l’occit.) tonèth de 200 à 300 litres ; bordalesa : 225 l.) ; barricòt m. : (mens de cent litres). pichòta barrica.


			Barricada f. (de barrica) cons-truccion provisòria qu’empacha la circulacion d’ua arrua per ua manifestacion.


			Barricaire m. fabricaire de tonèths, de barricas ; tonerèr.


			Barriu m. barrica petita f. ; barricòt.


			Barròc, a adj. (port. barroco) estranh,a ; barluèc,a, luèc,a (gent).


			Barrolh m. (lat. veruculum) sistèma de barrolhatge d’ua pòrta.


			Barrolha f. baston long e gròs ; gròssa branca de hèish.


			Barrolhar vt. barrar ua pòrta dab un barrolh.


			Barròt m. barrèu ; barra petita ; bòi de barròt (o de còrda) : bòi de brancas.


			Barta f. bòrd d’arribèras aigadas entà l’ivèrn ; tèrra, landa o bòi ; bartèr m. estatjant, proprietari de barta ; bartolha : maishanta barta.


			Bartòli, bortòli m. jòc de mainatges (bistoquet) ; hà’u bartòli.


			Basa f. (lat. basis, deu gr. basis, anar) 1- partida inferiora d’un supòrt ; 2- hondament d’ua elaboracion practica o teorica ; 3- substància quimica.


			Basadés,-esa adj. deu parçan de Basats ; de la raça basadesa (bueus, vacas).


			Basalt m. (lat. basaltes, deu gr. basanos) arròca volcanica negra.


			Basar [ba’za] vt. (de basa) fondar sus ; establir.


			Basco,-a n./adj. (lat. vasco,-onis, wasco) gent deu bascoat ; bascoesa f. : hemna basca ; bascorralha f. los bascos en maishanta part ; bascorrejar : parlar dab díser, o intonacion deu basco ; bascoada f. díser, hèit de bascos.


			Bascoat m. lo país basco ; l’euscadi.


			Baselic m. (bas lat. basilicum, deu gr. basiliskos) planta aromatica ; sin. clavetèra f.


			Basic, a adj. 1- simple, minímum ; de basa ; 2- basic m. (ang.) : lengatge de programacion.


			Basilica f. (lat. basilisca, deu gr. basilikê, rejau) glèisa d’importància.


			Baspana [bas’pano /-ǝ] f. (lat. palpetra) perpèra ; qui cobreish lo uelh.


			Baspanejar vt./vi. bàter de las perpèras ; perperejar ; cilhar.


			Basquet m. (de l’ang. Basket-ball) jòc de balon (espòrt).


			Basquetaire,-a n. jogaire,-a de basquet.


			Bassacula f. (franc.) (d’après bas e cuu) urdelha de pesar.


			Bast m. (lat. pop. bastum, de bastare, portar) aisina plaçada sus l’esquia d’un harri per portar ; sin. aubarda f. ; bastar : méter lo bast.


			Basta f. toja.


			Bastard, a n./adj. (lat. mediev. bastardus) vadut,-uda hòra ma-ridatge ; qui n’es pas de raça blosa ; bastardalha f. bastardumi m. los bastards, en maishanta part ; sin. bòrd, a adj. bastard (vielh) (Les.).


			Bastardèr, a m./f. bastardissa f.


			Bastida f. (occit. de bastir) lòc retrencat autorn d’ua plaça protegida ; vila fortificada (construsida enter los 12au e 13au sècles) d’Aquitània.


			Bastidor, a m./f. lo qui basteish, qui construseish o qui hè bastir.


			Bastiment m. (de bastir) 1- cons-truccion de tot òrdi (lòtge, locau industriau...) ; immòble ; 2- naviri, vaishèth.


			Bastir [bas’ti] vt. (frc. bastjan) 1- construsir ; maçonar ; 2- formar un vestit (sarte, costurèra).


			Bastissa f. construccion ; ostau m. ; immòble m. ; edifici m. ; var. bastissi f.


			Baston m. (bas lat. bastum) tròç de husta que manejan per mantas rasons : per se parar d’ua miaça, per ajudà’s a caminar, etc.


			Bastonada, bastoada f. (ital. bas-tonata, esp. bastonada) trucs a còps de baston ; pelada de trucs ; patacs.


			Bastonar vt. dar còps de baston ; trucar, pelar.


			Bastumb m. (deu lat. bastum, baston) parrabast ; patac.


			Bastumbar [bastym’ba] vt. parra-bastar ; virar de parts.


			Bataclam m. (onom.) batahòri.


			Batalaire,-a n./adj. (medisha orig. que bateleur : frc. baastel) devisaire.


			Batalar vi. devisar ; parlar a tòrs e a travèrs.


			Batalèra f., batalís m. devís m. ; predic ; sermon ; batalada : discors abondós e leugèr ; discutida.


			Batalh m. (lat. vg. battuaculum) batedor de campana, d’esquira ; batalhar : sonar la campana.


			Batalha f. (lat. batalia) ahrontament militari m. ; combat m. ; sin. batèsta ; batalhon m. unitat d’armada.


			Batalhar vi. 1- liurar batalha ; combàter ; 2- activà’s ; 3- sonar la campana.


			Batalhèr, a adj. bellicós,-osa ; qui aima las barrelhas, lo patac, qu’aima contestar, activà’s ; huec batalhèr : huec a grans hlams ; camp batalhèr : camp deus duèls.


			Batecòr m. batement deu còr ; batement hòrt deu còr : patacada f.


			Bateder m. (de bàter) entà trucar, bàter.


			Batedor, a n. qui bat ; bataire,-a de blat ; mestivaire,-a.


			Batement m. truc tindant ; accion de trucar ; batement de còr. 


			Bàter [‘batǝ] vt. (lat. pop. battere, de battuere, trucar) 1- trucar ; castigar, trucar : bàter en balhant trucs ; ◊ òmi herit e batut : òmi blaçat e trucat ; 2- bàter la mesura ; 3- mestivar ; depicar ; segar.


			Batèra f. batatge de mestivatge ; seguèra ; mestivatge m.


			Bateria f. (de bàter) 1- element qui horneish corrent electric ; 2- pèça d’artilheria ; 3- ensemble de percussions d’ua orquèstra ; 4- en-semble de besonhas de har la cosina.


			Batèsta f. protèsta ; manifestacion ; batalha.


			Batèu m. (ang. norm. bat) nau f., vaishèth, naviu, naviri.


			Batiar, batizar [bati’ja/bati’za] vt. (lat. ecles. baptizare, deu gr. bap-tidzein, immergir) consagrar lo sagrament de las batias ; var. batejar.


			Batias, batialhas [bati’jos/-ǝs batia’ʎos/-ʎǝs] f. plur. (lat. ecles. baptisma) sagrament de batiar m. (ceremonia, repaish) ; batisèra f. : repaish de batias.


			Baticomba f. (benlèu vath i comba) baticava ; galihòrça ; peridèr m.


			Batiscafe m. (gr. bathus, pregon, skaphê, barca) pichona nau d’exploracion scientifica deus hons marins.


			Batsarra f. bataclam m. ; batahòri m. ; ◊ auditz donc la tarribla batsarra.


			Batsimon m. arcast ; polhada f. ; ◊ que l’a passat un batsimon : que l’a arcastat hortament, que l’a polhat.


			Batuda f. (de bàter) accion de bàter, de batatge, de batement, de batuda (caça).


			Bau m. 1- vent d’oèst hòrt qui boha dens lo gòlfe de Gasconha ; 2- arròca verticau f. ; 3- plap de color, arredonit, suus membres d’un chibau (taca).


			Baucita f. (deus Baus de Provença) arròca de silici qui conten alumini.


			Baudufla f. (Est G.) 1- fam. vente gròs m. ; obesitat ; 2- cibòt m. (joguet viraire).


			Baume m. (lat. balsamum, deu gr. balsamon) aprelh qu’a un efèit sedatiu sus la dolor e lo mau ; huelha de baume (armesa).


			Bava f. (lat. pop. baba) escolament de la boca, deu mus d’ua bèstia.


			Bavader m. (de bava) linge deus nenès, deus nins per arrecaptar la shaliva ; var. baveta f.


			Bavar, bavassar, bavejar vi. se-cretar bava per la boca.


			Bavarés,-esa adj. (alem. bayerisch) de Bavièra.


			Bavassut,-uda, bavassós, a adj. qu’a un escolament de bava.


			Baveta f. bavader m., baveron m. peus nins.


			Bazar m. (pers. Bâzâr) 1- marcat public d’Orient ; 2- drogueria, botiga de detalh f. ; 3- lòc desordiat ; 4 fam. ensemble d’objèctes desperrejats ; pacotilha f.


			Bazocà m. (mot americ.) arma anticarri, tube de 75 mm.


			Be particula expletiva, ahorteish ua afirmacion, remplaça que o jo : gausi be ! ; be son partits ! ; b’ac pensi !


			Bearnés,-esa, biarnés,-esa adj. deu Bearn (Biarn) ; Bearnés feau e cortés.


			Beatificar vt. (lat. ecles. beatificare, rénder urós) arreconéisher la santetat d’ua persona de gran religiositat.


			Beatitud f. (lat. ecles. beatitudo, bonur) felicitat ; euforia ; bonur totau m.


			Bèc m. (lat. beccus) 1- extremitat f. ; punta f. ; pic ; confluent ; 2- petita adromidera f. har un bèc ; bèc de lèbe ; 3- bèc d’ausèth : peruc.


			Becada, bèca f. (de bec) 1- ausèth sauvatge, de l’edat d’un colomb, dab un bèc alongat ; 2- còp de bèc, contiengut d’un bèc ; 3- umor deu nas per temps hred.


			Becader m. caçaire de la becada.


			Becar, vt. dar un pic deu bèc ; perucar.


			Bechamèl f. (de Béchameil n. de pers.) aprelh de cosina.


			Becut m. 1- personatge de conde, ògre ; 2- mosquit gran.


			Becut,-uda adj. (de bèc) potarrut,-uda ; que’s dit d’ua persona qu’a un pòt qui avança mei que l’aute ; var. begut,-uda, beguèr,a (bèstias).


			Bedorar m. (de bedoth) ahorèst de bedoths.


			Bedosas f. plur. sables mavedís.


			Bedossejar vi. quequejar ; bedos-sejaire,-a : qui bedosseja.


			Bedoth [be’ðut] m. (lat. pop. betullus d’orig. galés) bedora f. (lat. betullus) arbe de region hreda e de sòu praube, d’arruscla blanca.


			Bedovin, a adj. (ar. bedawi) estatjant,a deu desèrt.


			Begònia m. (de Bégon n. de pers.) planta florau d’ondrada.


			Behelar, beherar vi. 1- aperar (en parlar de las aulhas) ; las aulhas que beheran ; 2- parlar, cantar dab ua votz que tremola ; behelèra f. tremolament de la votz.


			Bèladòna f. (ital. bella donna) planta de flors vriuletas qui conten un alcaloïde hèra toxic, l’iosciamina (bot.).


			Bèlament adv. (Med.) doçament.


			Belar vi. (lat. balare) cridar en parlar d’un moton o d’ua craba ; nm : belet ; sin. bisharrar, behelar.


			Bel canto m. (de l’ital.) bel canto ; sin. bèth cant.


			Belet m. (de belar) 1- crit deus motons e de las crabas ; 2- votz ; var. behelet.


			Bèlga n./adj./m./f. de Belgica ; estatjant,a de Belgica.


			Belhòi, a adj. nau, nava ; ninòi, a ; pèc, pèga.


			Bellicisme m. (de belligerare) doctrina o actitud qui emplega la hòrça dens los rapòrts de conflictes internacionaus.


			Bellicós,-osa adj. (lat. bellicosus) qui aima la guèrra ; guerrejaire,-a ; sin. batalhèr, a.


			Belligerància f. (de belligerare, har la guèrra) situacion d’un país en estat de guèrra.


			Belitre m. (al. bettler, neer. bedelare, mendicant) leishèr ; fenhant ; men-dicant ; miserós.


			Belòta f. belòta, jòc de cartas.


			Belotaire m. jogaire de belòta.


			Beluga f. (lat. bisluca) lusor ; estela ; eslasía.


			Beluguejada f. lusor de las belugas ; lugrejada.


			Beluguejar vi. lugrejar ; lugarnejar ; estinglar ; esbeluguejar ; arluguejar.


			Bemòl m. (lat. mediev. b molle) abaishament de las nòtas de musica, de miei ton cromatic.


			Ben m./adv. (lat. bene) 1- lo contrari deu mau ; 2- proprietats fisicas (tèrra, ostaus, bestiar) ;  3- adv. plan, hèra, de segur ; 4- en melhorament ; ◊ díser tot ben de l’un, e pas mau de l’aute.


			Bena f. (bas lat. benna) vehicule que carreja mestiors variadas.


			Benaimat,-ada n./adj. plan aimat,-ada ; carit,-ida.


			Benarit m. (ornit. Emberiza hortulana, Emberiza calandra) ortolan, ausèth.


			Benda f. 1- (frc. bindo) riban m., benda de teishuts ; 2- (occ. bord) inclinason de batèu ; 3- (germ. bandwa, bandèra) tropa de bandolèrs.


			Benediccion f. (lat. ecles. be-nedictio) 1- gràcia, favor de Diu ; 2- acte sacerdotau ; 3- sohèt solemne ; expres. balhar a quauqu’un sa benediccion : l’aprovar, lo deishar har liurament dab son acòrdi.


			Benedictan, a n./adj. (de Benedictus, nom lat. de st Beneset) monge, religiós de l’òrdi de St Beneset.


			Benedir vt. (lat. ecles. benedicere) 1- domandar la protegida de Diu ; 2- laudar quauqu’un dens la dificultat ; var. benadir, benesir ; per te laudar e benedir.


			Benedit,-ida n./adj 1- qu’a recebut,-uda la benediccion ; 2- sacristan ; 3- quiet,a ; tranquille,-a ; 4- pèc,-pèga ; nau,nava ; janpèc,-èga ; liròi,a ; ◊ praube benedit quin se trufan de tu !


			Beneditèr m. (d’aiga benedita) aiga-senhèr.


			Benefici m. (lat. beneficium) avan-tatge produsit per un estat o ua accion ; diferéncia positiva enter crompa e venda.


			Beneficiar vt. (lat. mediev. be-neficiare) tirar avantatge de quau-quarren.


			Beneficiari,-ària adj. (lat. mediev. beneficiarus) 1- qu’aprofieita d’un benefici ; 2- eretèr,a.


			Benestar m. (de ben, e estar) confòrt materiau, fisic e mentau.


			Benevòle,-a adj. (lat. benevolus) qui hè ua ajuda volontària shens pagament.


			Ben·hadença f. (de ben e hadença, de har) qui sèrv tà secórrer los necessitós ; var. ben·hasença, plan·hasença.


			Ben·hadent, a, ben·hasent, a adj. 1- qui aima a har ben aus autes ; 2- qu’a ua influéncia urosa : ploja ben·hadenta.


			Ben·heitor, a n./adj. persona qui hè ben, qui balha generosament shens retorn ; filantròp ; membre ben∙heitor : membre d’ua associacion qui hè un don financèr ; sin. benfactor, a.


			Benigne,-a adj. (lat. benignus) mendre,-a ; shens consequéncia grèva.


			Benivolent, a adj. véder benvolent,a.


			Benlèu loc. adv. que n’es pas segur ; qu’es aleatòri ; var. benlhèu, dilhèu, lhèu.


			Benurós,-osa adj. (de ben, e urós) qu’es plan urós ; var. benurat,-ada.


			Benurosament adv. d’ua faiçon benurosa.


			Benvienguda f. (de ben, e vienguda, de viéner) 1- arribada de qqun qu’es arcuelhut dab gai ; 2- arcuelh amable ; devís de benvienguda ; sin. planvienguda.


			Benviengut,-uda adj. qui s’escaid plan ; persona qu’arcuelhem dab plasèr : Siatz lo benviengut !


			Benvolença f. (de ben, e volença, de voler) estat d’esperit decap la compreension, l’indulgéncia.


			Benvolent, a adj. qui muisha ben-volença.


			Benzèn m. mescla d’idrocarbur, solvent ; benzina f. (nom ancian).


			Benzenic, a adj. relatiu,-iva au benzèn.


			Beocian, a adj. (gr. Boiôtia, Beocia) qu’a l’esperit pesuc, grossèr, inculte.


			Bequejar vt. (de bèc) perucar.


			Bèrabona f. reina de las abelhas.


			Bèrament adv. berojament.


			Berbèr, a adj. poblacion originària d’Africa deu Nòrd vençuda peus arabes.


			Berdèu m. macarèu, peish de mar.


			Berenc m. eczèma ; braguen.


			Berencós,-osa adj. eczematós,-osa.


			Bergantina f. anciana armadura leugèra ; corset de hèr m.


			Berilli m. (deu lat. beryllus, deu gr. bêrullos) metau leugèr gris ; simbèu : Be.


			Bernat-pescaire m. ornit. (lat. Ardea cinerea, ausèth escassèr) bernat-pesquèr ; guilhèm-pescaire ; janòt ; guiraut ; cama-roja.


			Bernat-pudent m. purnaisha deus bòscs ; barbòt pudent.


			Berogèr m. beror f. beutat f.


			Beròi, a adj. (lat. bellus) 1- polit,-ida ; bèth, bèra ; 2- adv. hòrt ; hèra ; dehet ; plan ; dim. beroget,a, berogin, a, berojòt, a ; expr. que hè beròi : que hè bèth temps ; ua beròja mainada : ua polida gojata ; adv. qu’a beròi cantat : qu’a polidament cantat (o hèra) ; qu’a beròi cambiat : qu’a hòrt cambiat ; var. bròi (Baio. L.).


			Beròjament adv. dab berogèr.


			Beror f. (lat. pop. bellitas) beutat ; berogèr m. ; berojor.


			Berret m. (bas lat. birrum) borret ; bonet ; cohadura f.


			Besagut,-uda m./f. (deu lat. bise-cula) 1- maneita, urdelha, utís de carpentèr peus assemblatges de carpenta ; 2- utís de cordonèr.


			Bescambi m. (deu lat. cambiare) escambi ; biscambi.


			Besonh m. (frc. bisunnia, suenh) necèra f. ; necessitat f. ; praubetat f. ; mediocritat f. ; manca de ; har besonh : necessitar, aver besonh, defautar ; qu’i hè besonh de melhorar las causas : qu’i a necèra de har entà miélher ; aquò que’u hè besonh : qu’a necèra d’aquò ; sin. daun, hrèita f.


			Besonha f. (lat. bisunnia) òbra ; obratge m. ; ahar m. ; tribalh m. ; cuenta.


			Besonhar [ßezu’ɲa] vi. 1- tribalhar ; 2- har son ahar a qqun (tuar).


			Besonhós,-osa adj. qui tribalha dab dificultat.


			Besonhosament adv. de faiçon besonhosa.


			Bessoada f. mainadar de dus bessons, duas bessoas (miejons,-onas).


			Bessoar vt. dar la vaduda a dus bessons.


			Besson, bessoa adj. (deu lat. bissus) miejon,a ; coblèr,a ; duèr,a (Big.) ; parichon,a ; bessoada f. : vaduda de dus bessons.


			Bèstia adj.m.f. (lat. bestia) pèc, pèga ; talós,-osa ; chòt,a ; pèpi,a ; nocient,a ; nau, nava ; guaire intelligent,a.


			Bèstia f. èste animat, aute que l’òmi ; animau ; bestiassa : bèstia gròssa, fig. pegàs,-assa ; bèstia sauvatja : herum, herumi m. ; lo herumi : las bèstias sauvatjas en generau ; ua mala bèstia (fig.) : un sale tipe, ua pèth ; ua brava bèstia : un brave òmi.


			Bèstiament adv. d’ua faiçon bèstia.


			Bestiar m. (de bèstia) las bèstias ; mairam ; guardar lo bestiar : susvelhar las bèstias d’eslhevatge ; mortalha de bestiar : epizootia.


			Bestiau adj./m./f. (lat. ecles. bes-tialis) deu caractèr de las bèstias.


			Bestiejar vi. díser, har bestiessas, peguerias.


			Bestièr m. estat deu qui hè deu pèc, qui hè o dit bestiessas ; var. bestiorlèr.


			Bestieria f. abrutissi. 


			Bestiessa f. (de bèstia) peguessa ; bestiorlèr m. : imbecilitat.


			Besucaire,-a m./f. fragile,-a ; sensiu,-iva ; cuu prim,a.


			Besucar, besuquejar vi. (de baisar) 1- har causas shens d’importància ; 2- minjar delicatament, shens apetís ; besuqueria f. causa shens d’importància.


			Betablocant m. substància medi-camentosa utilizada per cambiar la frequéncia cardiaca.


			Betaïna f. (lat. beta, arraba) potinga.


			Bèth, bèra adj. (lat. bellus) 1- polit,-ida ; beròi,-òja ; la géncer : la mei bèra ; 2- gran,a ; hòrt,a ; gualhard,a ; gras,-sa ; un bèth ahar ; un bèth òmi : un òmi gualhart ; ua bèra (brava) cuenta : un tribalh gròs ; loc. adv. en bèth ce n’arríder : en tot ce n’arríder ; a bèths còps : de temps en qüant ; bèth temps a : qu’i a longtemps ; bèth-víver m. : vita aisida ; per bèth que + subj. per autant que ; sin. beròi,a, brave,-a.


			Bèthcòp adv. beucòp ; hòrt ; hèra.


			Bèthlèu adv. (de bèth e lèu) lèu ; davant pausa.


			Betoaire m. persona qui basteish dab beton ; qui fabrica lo beton.


			Beton m. mescla de ciment, de grava, de sable, d’aiga, per la construccion.


			Betot (de) loc. e tanben, o ben, tot au mens.


			Betum m. (lat. bitumen) 1- mestior artificiau : calhaus, gravas, sable, dab un ligam idraulic, utilizat per la construccion ; 2- mescla d’idrocarbur, dab subtàncias organicas per lo recobriment de sòus : carreteras, parcatges, terrassas....


			Betumar vt. 1- recobrir de betum ; 2- betonar ; var. betoar.


			Betumèra, betoèra f. maquina de har lo betum, lo beton.


			Bèuc, a adj. torçut,-uda ; gauchit,-ida ; desformat,-ada ; gondolat,-ada ; guèrle,-a ; envelat,-ada.


			Beucòp adv. hèra ; hòrt.


			Beuratge m. (de béver, lat. bibere) béver d’ua composicion especiau, béver mau definit, variat.


			Beutat f. (lat. pop. bellitas) beror ; estat de quauqu’un o quauquarren qu’es polit,-ada.


			Beveder -a adj. qui se pòt béver ; qu’es potable,-a.


			Beveire,-a, bevedor, a n./adj. (lat. bibulus) lo qui beu ; pintaire,-a : beveire gròs, meilèu alcoolic.


			Béver vt./vi. (lat. bibere) avalar un liquide ; var. búver ; bevuda f. accion de béver ; béver com un horat (hòrt).


			Béver m. accion de béver ; lo béver e l’aminjar : necèra per alimentà’s.


			Bevuda f. accion de béver ; glop m.


			Biaça f. (bas lat. bisaccia, de bis e saccus, saca) 1- saca de duas pòchas portadas sus l’espatla ; 2- saca de portar l’aminjar ; portar la biaça : portar l’aminjar, portar lo hèish.


			Biais m. (lat. pop. biaxius) manèra f. ; faiçon f. ; anar ; abillesa f. ; obliquitat f. ; d’aqueth biais : d’aquera faiçon.


			Biarnés,-esa n./adj. deu Biarn ; var. bearnés,-esa.


			Biberon m. (lat. bibere, béver) popilh ; popet ; chuqueta f. ; tita f.


			Bíblia f. (lat. ecles. biblia, libe sacrat, deu gr. biblia, libe) ensemble deus tèxtes sacrats de las religions judivas e crestianas.


			Biblic, a adj. (lat. mediev. biblicus) qu’es en rapòrt dab la bíblia.


			Bibliobús m. bibliotèca mobila.


			Bibliografia f. tribalh de recèrc sus l’escriut ; notacion deus tèxtes d’un tribalh bibliografic.


			Bibliografic, a adj. relatiu,-iva a la bibliografia.


			Bibliotèca f. (lat. bibliotheca) lòc de recampament de libes, d’òbras literàrias ; sin. libièr.


			Bibliotecari,-ària n. gent encargat deu tribalh de bibliotèca.


			Bibòla f. (G.mar.) peish de mar e d’aiga doça qui vienerà angela ; sin. pibala ; ◊ que sòrt de la mar e que’s va neurir dens l’aiga doça.


			Bic m. (de bec) var. mic ; sin. pòt, poton.


			Bicar vt. abraçar ; baisar ; potoar ; biquerar : dar pics deu bèc.


			Bicarbonat m. 1- nom usancèr deus idrogenocarbonats ; 2- bicarbonat de sòdi : utilizat peu tractament de l’aciditat gastrica.


			Bicefalisme m. (deu lat. cephalalea) poder a dus caps.


			Bicèps m. (lat. biceps, a dus caps) muscle deu braç.


			Bicicleta f. (deu baish lat. cyclus) velocipède de duas arròdas.


			Bicicletada f. passejada en bicicleta.


			Bicolòr, a adj. (deu lat. color,-oris) qui a duas colors.


			Bidon m. (nord. bida, vase) recipient a usança deus liquides.


			Bièla f. barra de transmission d’un movement (mecan.) ; bieleta : bièla petita.


			Bièrra f. (al. neerl. bier) cervesa.


			Bigame,-a adj. (lat. bigamus) òmi qui viu dab duas hemnas ; hemna qui viu dab dus òmis.


			Bigamia f. (lat. mediev. bigamia) estat de maridatge doble.


			Bigordan, a adj. (deu lat. Bigo-ritanus) de Bigòrra.


			Bilan m. raquin vivipare qui ce sembla a la raja.


			Bilanç m. (ital. bilancio, de bilanciare, pesar) 1- resumit de la situacion financèra d’ua enterpresa ; 2- estat d’ua situacion.


			Bilarziòsi f. malautia parasitària tropicau.


			Bilaterau adj./m./f. (deu lat. la-teralis) qui concerneish dus costats d’un objècte.


			Bilha f. (frc. bikkil, dat) 1- bòla de jogar, en argela, vèire, agata ; sin. canica ; 2- bòla de bilhard en evòri ; 3- (gal. Bilia, tronc d’arbe) garròt m. ; 4- bilha de bòi ; tronc d’arbe m. ; bilhon m. bilha de lenha dont tiran carpenta, plancas… ; bilhar : sarrar un cargament ; garrotar ; bilhòt m. batonàs, gordin.


			Bilhar vt. (de bilha) 1- sarrar ; prémer ; 2- sarrar ua carga sus un vehicule ; 3- executar un condemnat en lo sarrar peu còth ; bilhaire m. : qui sarra, garrauta lo còth d’un condemnat ; var. bilhoar.


			Bilhard m. (de bilha) jòc de bilhas ; taula on se jòga aqueth jòc.


			Bilhet m. moneda de papèr ; letra braca ; bilheta f. : quitança f., recebut ; bilheteria f. sistèma de distribucion deus bilhets d’espectacles, deu pagament de transpòrts.


			Bili f. (lat. bilis) liquide amar, secretat peu hitge ; biliar, a, adj. relatiu,-iva a la bili ; biliós,-osa adj. (lat. biliosus) qu’a un inquietèr aisit.


			Bilingüe,-gua adj. (lat. bilinguis) qui parla o escriu duas lengas.


			Bilingüisme m. situacion de quau-qu’un qui parla correntament duas lengas.


			Bima f. (lat. bima, joena craba) vaca joena ; bimat m. taure joen.


			Bim-bom onomatopèa de trucs arredoblats.


			Bimesadèr, a adj. (lat. bimestris) d’ua durada de dus mes.


			Bimillenari,-ària adj. d’ua durada de dus mila ans.


			Bimotor m. avion qui fonciona dab dus motors (aviacion).


			Binar vt. (lat. pop. binare) 1- primar, sarclar ; virar la tèrra dus còps ; 2- practicar lo primatge d’un camp o d’ua cultura


			Binari,-ària adj. (bas lat. binarius) qui met en jòc dus elements : tèrmi matematic, quimic, informatic, metallurgic, musicau.


			Binió m. (mot breton) cornamusa (de Bretanha ; en gasc. bodega f. ; boha f. ; bohausac m.


			Binocular, a adj. (lat. bini par, e ocular d’oculus, uelh) luneta, mi-croscòpi a dus oculars.


			Binòmi m. (lat. mediev. binomium) polinòmi compausat de dus tèrmis (monòmis).


			Biòc m. lagast, parasit qui chuca la sang peu travèrs de la pèth.


			Biòca f. neuritud ; aminjar m.


			Bioenergia f. que’s dit d’ua energia d’origina biologica (ex : bioetanòl).


			Bioetica f. etica medicau pausada aus mètges e biologistas, peus recèrcs teorics e aplicacions practicas.


			Biofisica f. especialitat scientifica qui aliga la biologia e la fisica.


			Biogenèsi f. (lat. gr. genesis, generacion) genèsi de la vita.


			Biogenetic a adj. qu’arrelhèva de la biogenèsi.


			Biografa n. (gr. bios, vita, graphein, escríver) istorian,a d’ua vita umana.


			Biografia f. istòria d’ua vita umana, devís d’aquera istòria.


			Biologia f. (gr. bios, vita, logos, sciéncia) estudi de las sciéncias de la vita.


			Biologic, a adj. qui concerneish la biologia.


			Biologista m./f. scientific qui estudia la biologia.


			Biomassa f. ensemble deus èstes vius hens un biotòp plan definit a un moment dat.


			Biomedicau adj./m./f. qui tòca a l’encòp la biologia e la medicina.


			Biomoleculari,-ària adj. sciéncia qui tòca a la biologia de la molecula.


			Biopsia f. prelhevament suu subjècte viu d’un tròç de tumor, d’organes o de teishuts per analisi.


			Bioquimia f. quimia de la vita.


			Bioquimic, a adj. de la bioquimia.


			Bioquimista m./f. especialista scientific de la bioquimia.


			Biosfèra f. ensemble deus parçans de la Tèrra on s’encontran èstes vius.


			Biosintèsi f. (deu lat. synthesis) formacion deus compausats organics hens los èstes vius.


			Biotòpe m. lòc favorable a la vita d’un animau o d’ua planta.


			Bipala f. eliça a duas palas.


			Bipède,-a adj./n. (lat. bipes,-edis) qu’a dus pès ; que camina sus dus pès.


			Bipolar, a adj. (deu lat. polaris) a dus pòles (positiu e negatiu, en electricitat).


			Bipolaritat f. on i a duas polaritats.


			Bireactor m. avion propulsat per dus reactors (aviac.).


			Birman, a adj. de Birmania, estat asiatic.


			Bis adv. (lat. bis, dus còps) repetida d’ua musica, d’ua cançon peu public.


			Bisa f. (germ. bisjö) vent hèra hred : vent de bisa : vent deu nòrd.


			Bisa (a) loc. adv. au nòrd ; decap au nòrd ; Aquilon (vent).


			Bisam m. 1- hlam d’un horn ; calor d’un horn ; 2- còp de vent caud ; sin. biscaut ; sin. usclada f.


			Bisanadèr, a adj. d’ua durada de dus ans ; tots los dus ans.


			Bisar vt. (de bisa) halhar.


			Bisat,-ada adj. halhat,-ada per la bisa (pèth) ; çò que la bisa a tocat (vegetau).


			Biscada f. despieit m. ; colèra rentrada ; maishanta umor ; var. bisquèra : estat de maishanta umor.


			Biscaire,-a n. qu’enrauja ; arrome-gaire,-a ; coleric,a.


			Biscambi m. cambi ; escambi.


			Biscar vi. (fam.) (franc. bisquer) enraujar ; enervià’s ; espravar des-pieit.


			Biscarrar vt. tóner ; cojar.


			Biscaut m. (de caut) vent caut ; tremolament de l’aire au-dessús de las susfàcias caudas ; mau provocat sus las plantas per l’alternància de la ploja e deu só.


			Biscautar vt. usclar, dessecar peu vent caud.


			Biscautat,-ada adj. bruslat,-ada ; dessecat,-ada peu vent caut ; usclat,-ada peu só.


			Biscòrn (de) loc. adv. (de bis, do-blement, de còrn, cunh, lat. biscornis) de travèrs ; sin. au terlai, a treslaut, de hurc, de còrnaclin ; ◊ espiar de biscòrn.


			Biscueit m. (de còjer) coqueta f. ; galeta de haria, chic lhevada, dura e seca.


			Biscueita f. (ital. Biscotto ; de bis dus còps, e cotto, cueit) 1- lesca de pan, dab sucre e matèria greishosa, lèit, tostada au horn ; 2- finta ; corsa en zigazaguejar ; capihona (espòrt).


			Biscunh m. (de cunh, canton) canton arressarrat ; angle agut.


			Bisèr,a m./f. (de bisa) temps de bisa, de vent hred, de ventòr.


			Bisèu m. (de biais) bòrd talhat oblicament.


			Bisexuau adj./m./f. qui practica la sexualitat dab los dus sèxes.


			Bison m. (lat. bison) mamifèr sauvatge, arromegant.


			Bissè excl. (de ben sèi, sèi plan) solide ; shens cap de dobte ; cèrtas ; non pas bissè ? : s’es possible ?


			Bissextil, a adj. (bas lat. bissextilis) ua anada de 366 jorns, qui torna tot qüate ans ; var. bissèst, a ; an de bissèst : anada bissèxtila.


			Bissòc m. (lat. bisulcus, horcut) ausèth rapaç : milan, hali.


			Bistèc m. (ang. beefsteak) lesca de carn de buòu.


			Bistorí m. (ital. bistorino) cotèth puntut, e hèra ahialat, emplegat en cirurgia per incizar los teishuts.


			Bistornar vt. destornar ; tòrcer ; var. bistòrcer.


			Bit partic. adv. (benlèu bèth des-format) ahorteish e precisa lo sens ; n’i a pas mei bit : n’en damòra pas mei briga ; bitatau : just atau ; bitcom : just com ; bitdavant : just davant ; bittotun : atau com.


			Bitara adv. (de bit e ara) adara ; an aqueth moment ; just ad aquesta òra.


			Bitcom adv. just com ; tot com.


			Biton m. porcèth ; tesson.


			Bitsegar vt. zigazaguejar ; anar en har bitsègas.


			Bitsègas f. plur. (basc. bizi, viu) ziga-zaga ; seguida de cambiaments d’aviada, hèitas en tot córrer ; los uèlhs que’m hèn bitsègas : qu’èi eslasias.


			Biular m. ahorèst de biule.


			Biule m. (lat. populus, occit. píbol) bot. arbe píbol ; var. briule ; biule negre : butanha f.


			Bizantin, a adj. (bas lat. byzantinus, deu gr. Byzantion) 1- de l’empèri bizantin, de Bizanci ; 2- ociós,-osa ; 3- relig. rit bizantin : crestianisme orientau.


			Blaçadura f. alebadura, herida.


			Blaçaire,-a, blaçador, a n./adj. lo o la que blaça ; qu’a blaçat.


			Blaçar vt. (gal. roman blettiare, murtrir, al. Blut, sang) alebar ; herir ; produsir ua plaga per un truc, ua arma, un accident.


			Blaçat,-ada adj. alebat,-ada ; herit,-ida.


			Blacaut m. (de l’ang. black-out) 1- escuriment totau, emplegat coma defensa anti-aeriana ; 2- silenci volontari sus ua informacion.


			Bladada f. los blats sus pè.


			Bladèr, a adj. (de blat) qui es pròpi,a au blat m. marcand de blat ; tèrras bladèras : tèrras entau blat.


			Blaga f. (neerl. balg, gaina) blaga a tabat.


			Blagaire,-a adj. e n. qui aima de blagar ; trufandèc,a.


			Blagar vi. 1- díser blagas ; se trufar ; 2- discutir ; devisar.


			Blanc, a adj. (germ. blank) color de nèu, color de lèit ; mescla de totas las colors de l’espèctre solar ; 1- color blanca ; 2- vin blanc : vin definit per sa color ; 3- ua pagina blanca : pagina on n’i a pas arren d’escrivut ; 4- arma blanca : arma a lama d’acèr ; 5- nueit blanca : nueit shens dromir ; 6- maridatge blanc : maridatge non consomat.


			Blancor f. qualitat de çò qu’es blanc.


			Blancós,-osa adj. de color blasida qui tira suu blanc ; ◊ tortora a la pluma blanquosa ; sin. blanquinós,-osa.


			Blanquejar vi. començar d’aparir blanc ; esclairar ; colorejar en blanc ; l’auba blanqueja : lo jorn que’s lheva.


			Blanqueria f. bugaderia ; laveria.


			Blanqueta f. vin blanc gasós de Limós (Auda) (gastr.) ; la blanqueta de Limós.


			Blanquidor, a m. persona qui hè lo blanquiment deu linge ; amiar los linçòus a la blanquidora.


			Blanquiment m. accion de blanquir tornar blanc ; har viéner blanc ; blanquissatge ; lo blanquiment de l’argent de la dròga : passar l’argent de la dròga en argent depenalizat.


			Blanquinós,-osa adj. d’ua color blasida que tira decap au blanc.


			Blanquir vt. rénder blanc ; cobrir ua sus fàcia d’ua color blanca ; var. emblanquir ; lo cèu emblanquit de crums.


			Blasfemaire,-a, blasfemador,-a n. qui blasfèma ; sin. renegaire,-a.


			Blasfemar vt./vi. (lat. eccles. Blas-phemare, deu gr. Blasphêmein) 1- proferir blasfèmis ; 2- tiéner perpaus injuriós decap a personas o causas respectablas.


			Blasfematòri, a adj. qui conten o constitua un blasfèmi.


			Blasfèmi m. blasfèmia f. (lat. eccles. Blasphemia, deu grec blasphêmia) paraula o devís qui otratge la dignitat, la religion, lo sacrat ; sin. renec m., renegament m., escomenge m.


			Blasir vi. (deu frc. blami) pérder sas colors ; viéner mei blanc.


			Blasmar vt. (lat. pop. blastemare) otratjar ; var. blaimar.


			Blasme m. (de blasmar) jutjament de desaprobacion ; sancion disciplinària f. ; var. blaima.


			Blat m. (frc. blâd, produit de la tèrra) cereala dont la haria hè lo pan ; hroment ; segle ; har lo blat : aprelhar e semiar lo blat ; segar lo blat : copar, mestivar lo blat ; blat morèu : blat negre, sarrazin ; blat d’Espanha, de Turquia : milhòc, turguet, indon.


			Blau,-ava adj./n. (frc. blao) 1- de la color deu cèu ; 2- color deu cèu ; 3- nf. contusion ; mac m. macada f. ; blau m., blavada f.


			Blavar, blaudar vt. (de blau) contusionar ; murtrir ; macar.


			Blavejar vt. tirar suu blau ; viéner blau.


			Blavet m. (de blau) hlor color blava.


			Blennorragia f. (gr. blenna, mucus) malautia sexuaument transmetedera ; infeccion genito-urinària f. ; pop. pishacauda.


			Blennorragic, a adj. relatiu,-iva a la blennorragia.


			Blesar vi. parlar dificilament ; quequejar ; bedossejar.


			Blincada f. torçuda ; plegament m. ; clinada.


			Blincar vt. tòrcer ; plegar ; clinar ; var. brincar.


			Blindar vt. (de l’alem. Blinde, blen-den) ahortir, renforçar ua defensa contra l’artilheria, dab un blindatge.


			Blindat m. vehicule de combat, recobèrt de blindatge.


			Blindatge m. accion de blindar ; proteccion contre los impactes de municions.


			Blòc m. (neerl. bloc, tronc) mas-sa compacte de quauquarren ; blòc-motor : partida principau deu motor d’ua auto.


			Blocar vt. 1- amassar, agropar un ensemble d’elements ; 2- empachar quauquarren de’s màver, de remudar ; 3- sarrar au maxímum.


			Blocatge m. accion de blocar.


			Bloda f. (deu lat. bullosa, bohant) vestit de tribalh, long, de tela o cotonada ; sin. blauda, blosa, shamarra.


			Blond, a adj. (germ. blunda) color enter daurat e castanh clar ; color de mèu ; color de cervesa blonda ; blonda d’Aquitània : raça bovina per la produccion de carn ; sin. saure,-a.


			Blondejar vi. viéner blond,a ; sin. saurejar.


			Blos,-ossa adj. natre,-a ; pur,a ; shens mescla.


			Bloson m. vèsta d’espòrt qui s’ar-rèsta au ras de las ancas ; var. blodon.


			Blu, ra franc. véder blau,-ava.


			Bluejar vi. viéner color blava ; véder : blavejar.


			Bluha f. hlam m. ; lusor ; har bluha : ecobuar.


			Bluhar vt. (benlèu poit. gobuis, tèrra pelada) 1- ecobuar ; 2- usclar ; tostar ua poralha.


			Bò ! excl. marca l’estonament, lo dobte : ◊ bò ! n’es pas vrai aquò : non ! n’es pas vertat !


			Boalar m. pacatge sonque peus bueus.


			Bobina f. cilindre on enrotlan ua mestior sopla : hius, ribans, còrdas, filmes : sin. canèth m.


			Bobinar vt. cargar ua bobina dab hiu ; canerar (bobinar dab un canèth).


			Bobinatge m. accion d’enrotlar un hiu, ua lan, un riban...sus ua bobina ; sin. caneratge.


			Boc m. (gal. Bucco) 1- mascle de la craba ; 2- bocardon : boc de montanha ; 3- crustacèu genre esquira (G. M.).


			Boca f. (lat. bucca) 1- obèrtura de la cara, qui permèt la neuritud, la paraula, l’alenada ; bocatòrt : qu’a la boca de travèrs ; bocabarrar : carà’s ; estar boca a boca : abraçar suus pòts ; a boca de nueit : a l’entrada de la nueit, a la sombrusta ; a boca tiranta : a plea votz 2- embocadura de fluvi (bocau) ; passa marina ; orifici m. ; obèrtura ; entrada.


			Bòça f. (frc. botan trucar, lat. bottia) grossor ; protuberància ; desformacion de l’esquia ; bonha, tonha (cap).


			Bocada f. (de boca) quantitat d’ali-ment que metem hens la boca en un còp ; per ua bocada de pan : per un prètz minime ; a plea bocada : la boca plea ; sin. nhac m.


			Bocar vt. versar ; cochar (que’s dit deus blats que la ploja o lo vent esglaisha a tèrra) ; plegar ; se sos-méter ; se vorcar, s’esténer, se rotlar peu sòu.


			Boçar vt. (lat. pop. boscar) tapar ; tapoar ; barrar ; obturar ; boçar dab un boçon.


			Bocardor m. pichòt deu boc.


			Bocau m. 1- recipient de vèire ; 2- obèrtura deu hen ; sin. boquèr ; 3- embocadura de fluvi ; lo Bocau : nom de vila a l’embocadura de l’Ador.


			Bochòrla f. (de chorlar) paulha ; bodufla ; balòha ; var. boishòrla.


			Bochorlar vi. (de chorlar) formar bochòrlas, boduflas, paulhas ; en·hlar.


			Bochorlat,-ada adj. format,-ada de bochòrlas ; en·hlat,-ada (pèth).


			Bocin m. tròç ; talhuc ; un bocin de pan : un tròç de pan.


			Bocinar, abocinar vt. copar en bocins ; talhucar ; trocejar.


			Bocla f. (lat. buccula) sistèma d’estacament d’ua cinta ; que’s barra la cinta, dab ua bocla ; var. bloca.


			Boclèr m. (de l’anc. fr. escut boucler) pavés.


			Boçon m. (anc. fr. bousche, touffe) tap, tapon.


			Boçut,-uda n./adj. (de bòça) es-quia desformada per ua bòça ; sin. bonhut,-uda.


			Boder, bóder m. (deu gr. boturon, lat. butyrum) aliment obtengut dab la crèma de la lèit de vaca ; franc. burre.


			Boderèr m. aparelh hens loquau remudan la crèma de lèit per obtiéner lo boder ; boderia f. endret on se hè lo boder.


			Boderon m. urdelha en porcelana qui conten lo boder.


			Bodic m. (de bodigar) 1- vèrmi lombric ; var. bosic ; 2- mus de pòrc.


			Bodigar vi. (lat. fodicare, e bodic) remudar la tèrra ; hodilhar ; var. bosigar.


			Bodigau m. canau ; arribèra qu’ar-riba au bocau.


			Bodron véder godron.


			Bodufla f. (Est G.) (rad. bod en·hladura) paulha ; veishiga ; cibòt m. ; sin. bohiga.


			Boeiria f. (de buòu) establa ; establa deus bueus ; metairia ; nom de lòc.


			Boèr m. (bas lat. bovarius) qui mia, guarda los bueus.


			Bofa f. (Est G.) cohat m. ; bohat m. ; manat m.


			Bogia f. (de Bougie, nom de pers.) sistèma d’alucatge d’un motor a explaudida.


			Bogre m. (bas lat. bulgarus) èste quin que sia : un bon bogre, un praube bogre ; bogre ! (excl. pop.) marca la suspresa, la colèra, l’admiracion ; bogressa f. hemna maishanta, roada.


			Boha f. (de bohar) zool. taupa ; sin. bohon m.


			Boha, bohausac f./m. (de bohar) cornamusa ; bodega.


			Bohabrac m. (bohar e brac) desale-nada f.


			Bohada f. (de bohar) 1- còp de vent e de ploja ; 2- alenada ; sin. bohat m. : còp de vent hòrt, mès tanben : manat, cohat (plap de man sus la maishèra) ; ◊ deu vent d’ivèrn sembla la bohada : lo brut deu vent qu’es lo de l’ivèrn.


			Bohader m. bohet per airejar lo huec ; bohet gran (harga).


			Bohadera f. trompeta ; tot engin qui hè besonh de bohar dab la boca (instruments de musica).


			Bohaire,-a n./adj. 1- qui boha ; qui boha hòrt, o sovent ; 2- musicaire,-a d’instruments de vent.


			Bohar vi./vt. (lat. sufflare) 1- har vent ; 2- alenar ; alenar dificilament ; 3- har ua pausa, retrobar l’alen ; ◊ expr. aquí d’on boha lo vent ! de l’aviada deu vent.


			Boharòc, a adj. (de bohar) vueit,a ; hruita vueita deu dehens ; vermiós,-osa ; fig : persona qui s’ac cred.


			Bohatèra, bohoèra f. (de boha, taupa) tapoèra ; trauc hens la tèrra ; taupatèra.


			Bohèmi m. (lat. mediev. bohemus estatjant de Bohèma) bohemian en maishanta part ; vagamond ; bohèma, mòda de vita.


			Bohemialha f. 1- l’ensemble deus bohemians en maishanta part ; 2- la gent qui viven d’ua faiçon de-sordonada (pej.).


			Bohet, bohat m. (de bohar) qui sèrv tà bohar ; alenada f. ; alet ; aver lo bohet : estar desalenat.


			Bohiga f. (lat. pop. vessica, e tanben bohar) veishiga.


			Bohit m. odor de lòc longtemps embarrat.


			Bohoèira f. trauc, hueita d’aiga d’ua canalizacion.


			Bohoèra, bohèra f. galerias de bohas ; pielòt de tèrra format per la boha.


			Bohon m. taupa ; ved. boha.


			Bòi m. franc. (frc. bosk) ahorèst ; lenha f. : bòi de cauhatge ; husta f. : bòi de construccion.


			Bòia f. (neerl. Boeye, ligam) balisa ; còs flotejan qui permèt a un gent de mantiéner ua part deu son còs hòra l’aiga.


			Boirac m. (Les.) estui deus arquèrs, per sarrar las sagetas, o trèits ; ◊ guarnitz de trèits los boiracs (Les.).


			Bòisa f. cibla.


			Boish m. (deu lat. buxux) arberòt de huelhòtas duras e lusentas.


			Boishader m. linge per eishugar, boishar ; sin. eishugader.


			Boishar vt. (de l’anc. fr. bousche) eishugar ; esfaçar.


			Boishet m. (anc. fr. boisse, mesura de blat, deu gallés bosta) mesura anciana de capacitat peu gran, per las cerealas.


			Bojadura f. lauratge m.


			Bojaire m. (de boièr) lauraire.


			Bojar vt. laurar ; tirar arrègas hens un camp dab un atelatge, o un tractor ; express. bojar (laurar) un camp : traçar las calas, las arrègas d’un camp.


			Bòla f. (angl. bowl) recipient ; (bas lat. bolus) esfèra de jogar ; boleta : bòla pichona.


			Bolegadís m. mudament ; accion de partvirar ; var. bolegada f.


			Bolegar vt. (Est G.) (lat. bullicare) remudar, mudar, partvirar.


			Bolh m. (de bolhir) 1- ebullicion f. ; 2- borbolh ; 3- brut d’ua caduda hens l’aiga.


			Bolhoar vi. (de bolhon) produsir bolhons en parlar deus liquides.


			Bolhon m. (de bolhir) aiga on a borit carn, legumi...


			Bolimia f. (gr. boulimia, de bous, bueu, e limos, hami) gran hartèra non provocada per la hami.


			Bolimic, a adj. relatiu,-iva a la bolimia.


			Bòlo m. bòla gròssa de bòi peus jòcs de quilhas.


			Boloar vt. vissar un bolon ; bolonar.


			Boloard m. avienguda f. ; gran carrèra d’ua vila, bordada d’arbes ; véder baloard.


			Bolon m. (de bola) ensemble de vissatge, constituit per ua vitz, e un escroa.


			Bom ! interj. onomatopèa d’un brut de caduda, d’explaudida, de còp shord ; (s’emplegan tanben : tum ! bum !)


			Bomaina f. (j)èrba renonculacèa, anemona, centaurèa ; luzèrna.


			Bomba f. (ital. bomba, lat. bom-bus) projectile cargat de matèria explaudiva, lançat dempuish un bombardèr.


			Bombar vt. (de bomba) 1- arredonir ; rénder convèxe ; 2- arrebombar ; 3- anar viste (pop.) ; var. bumpar, arrebumpar.


			Bombardament m. accion de guèr-ra dab lançament de bombas.


			Bombardar vt. (de bombarda) lançar bombas, o projectiles de ca-libre gròs.


			Bon, a n./adj. (lat. bonus) 1- gent qu’es generós peus autes ; 2- qu’es considerat convenent, de qualitat, apte, utilizadís segon las nòrmas, las preconizacions ; çò de bon : lo melhor ; lo rei deu bon : l’atot a las cartas ; qu’es de las bonas : (era) qu’a caractèr ; aquò’s de bon compréner : qu’es aisit de compréner ; de bon har : aisit, facile de har, comòde ; bonàs,-assa : brave,-a, qu’a bon caractèr, qu’es tròp bon ; a de bonas loc. adv. per de bon, seriosament.


			Bonament adv. (de bon) de bona fe ; aisidament.


			Bonbon m. boniqueria f. ; doçor f. ; sucreria f.


			Bonda f. (bas lat. bodina) signe de limits territoriaus ; sin. hita, bòrna.


			Bonet, berret m. (lat. mediev. abonnis, bandèu) cohadura de lan arredona e plata.


			Bonha f. (frc. botan, tustar) des-formacion arron un truc suu cap ; tumor ; var. bonhòga, bunha ; var. tonha.


			Bonhar vt. tustar deu cap, dab lo cap ; bonhà’s : hà’s ua bonha ; var. bunhà’s.


			Bonhut,-uda adj. desformat,-ada per mantas bonhas.


			Bonificar vt. (lat. mediev. bonificare) melhorar ; sin. abonir, anar (har) entà miélher.


			Boniqueria f. (de bon) sucreria ; causa chucosa e gostosa a chucar ; sin. bonissa.


			Bonjorn m. (bon e jorn) saludada dens la jornada ; adiu (tutejament), adishatz (vossejament) emplegats que son, mei correntament.


			Bonon, bondon m. (gal. bunda) bonda de tapoatge ; cavilha f.


			Bonser m. saludada en fin de jor-nada, lo ser.


			Bontat f. (lat. bonitas) sentiment de generositat que pòrta ua persona decap a ua auta.


			Bonur m. (de bonus e agurium, augura) 1- astre ; 2- çò que rend urós ; chança f. ; benastre ; ◊ màger bonur de dar que de recéber ; 3- gai.


			Bonurament adv. per bonur ; per astre ; urosament.


			Boquir vt. salhir (quan s’agís d’un boc).


			Bora f. (lat. bulla) esfèra ; bòla ; bo-reta d’agreu : pichòta hruita arredona d’agrèu.


			Borbolh m. (onom. dab bolh) agitacion d’un liquide ; var. gorgolh.


			Borbolhoar vi. har borbolhs.


			Borcassin, a adj./n. deu borg ; estatjant,a deu borg.


			Bòrd m. (frc. bord) arriba d’un fluvi, d’ua mar ; bòrd (costat) d’un batèu ; sin. listra f. ; launa f. ; bordada f. rengada de canons d’un bòrd de batèu.


			Bòrd, a adj. bastard,a (vielh) (Les.).


			Bòrda f. (frc. borda, cabana) expleitacion agricòla ; establa de las aulhas (segon los parçans) ; mei-taderia ; remisa agricòla ; granja ; parc dab tèit de palha, per l’apric de las aulhas (L.).


			Bordalat m. (de bòrda) agropament de bòrdas ; sin. ahitau, bordèra.


			Bordalèr, bordèr, a n. meitadèr,a ; estatjant,a d’ua bòrda, d’un ahitau compausat de bòrdas.


			Bordalés,-esa adj. (lat. burdi-galensis) de Bordèu ; lo parçan bordalés ; estatjant,a de Bordèu.


			Bordalesa f. barrica deu bordalés de 220 litres.


			Bordar vt. (de bòrd) 1- cóser la listra d’ua estòfa ; 2- embordurar, garnir un lòc (casau, alèia…) d’ua bordadura ; 3- bordejar vi. longar lo bòrd ; costejar ; 4- estar bòrd a bòrd (còsta e còsta) ; 5- estar pleat arràs.


			Bordèl m. (de bòrda, cabana) 1- ostau de prostitucion, de gorrinatge ; 2- desòrdi.


			Bordilèr, a n. (de bòrda, fèrma) estatjant,a d’ua bòrda ; var. bordèr, a, bordalèr, a.


			Bordon m. (onom.) 1- campana gròssa f. ; 2- insècte, faussa abelha mascla ; 3- (bas lat. burdo) baston de montanha, de peregrin ; 4- jòc d’orguena a tudèths barrats ; 5- musica vocau o instrumentau, dab ua part de son fixe.


			Boreau adj./m./f. (bas lat. borealis) aus estrems deu pòle Nòrd ; emisfèri boreau : esmisfèri au N. de l’eqüator.


			Borg m. (bas lat. burgus, deu germ. burg) partida centrau d’un vilatge ; lòc fortificat, qui beneficiava de franquesas ; borguet : borg pichòt.


			Borgés,-esa n./adj. (de borg) 1- estatjant de borg, persona afranquida (vielh) ; 2- qui aparten a la borgesia, classa mejana o dirigenta ; adj. relatiu,-iva a la borgesia ; borgés, mestieraus e obrèrs ; borgesòt, a n./adj. pichòt,a borgés,-esa.


			Borgesament adv. de faiçon bor-gesa ; víver borgesament.


			Borgesia f. categoria sociau relativament aisida.


			Borida f. (de borir) ebullicion ; fermentacion ; véder : boriment m.


			Borider m. lhevami ; mestior per har lhevar ua pasta a la haria.


			Boriment m. ebullicion f. ; borbolh jos l’efèit de l’escauhament ; fer-mentacion f. ; boriment de la sang : malícia hòrta.


			Borir vi. (lat. bullire) 1- per un liquide, s’agitar jos l’efèit de la calor ; 2- manténer un liquide en ebullicion ; truhar : borir hòrt ; 3- fermentar : (lhevami, arrasim premut) ; har borir l’aiga : portar la temperatura de l’aiga a 100 °C ; aver la sang qui borís : estar enmaliciat.


			Borit,-ida nm./adj. carn borida (bueu, garia).


			Bòrna f. (lat. bodina, deu celt.) pèira o auta merca per indicar lo limit de proprietat ; signe de distància (quilometrica o auta) ; sin. bonda, hita.


			Bornac m. 1- modèle d’abitacion entà las abelhas ; sin. caben ; 2- persona de talha pichòta.


			Bòrni, a n./adj. (prelat. borna, trauc) qui ved sonque d’un uelh, o qu’a un uelh de manca ; ◊ arreproèr : chepicós com un gat bòrni : inquièt,a com un gat bòrni.


			Boroar vt. (de boron) pravar en borons ; sin. sitoar.


			Boron m. (lat. burrio,-onis) fòrma iniciau d’un ramèth a huelha o a flor ; sin. siton, gassiton, tira f.


			Borra f. (bas lat. burra) tota espècia de peus fins e sarrats deus mamifèrs ; estopa ; feutratge m.


			Borraina f. (lat. mediev. borrago, de l’ar. abû’araq) èrba miegterranenca, veluda de flors blavas, per har tisanas shudorificas o diureticas.


			Borrar vt. (de borra) mentir ; trompar ; que m’as borrat : tu que m’as trompat, m’as mentit.


			Borrassa f. apriga de lan ; borrasseta : lange m.


			Borrat m. glop ; gorgada f. ; còp ; bohada f. ; que huma la pipa a borrats : que huma la pipa a bohadas.


			Borrega f. aulha joena ; anhèth d’un a dus ans.


			Borrèia f. (d’Auvèrnha) dança tra-dicionau d’Auvèrnha.


			Borret m. 1- vin navèth ; vin capi-tós ; 2- var. de bonet.


			Borreta f. estòfa de lan ; molleton m.


			Borrèu m. (de borrar, mautractar) òmi cargat de las execucions ; fem. borrèla.


			Borrico,-a n. ase ; harri (bèstia de carrei).


			Borrièr m. depaus de bordilhas ; descarga f.


			Borròc m. 1- crum negre, amiaçant (G.M.) ; 2- bosquet, boscat.


			Borrombar vi. (basco burrumbatu) 1- ronhar (auratge) ; rotlar ; har gran brut en rotlant sus ua carrèra ; frequ. borrombejar : tornejar dab brut, carriòla qui vira, naviri qui balandreja. 2- har auratge, periglar ; sin. ruglar (auratge).


			Borromb,èra m./f. (basco burrum-ba, fracas) 1- ronhament shord e perlongat ; 2- rotlament deu perigle ; 3- ronhament de la mar ; sin. mahon.


			Borruglar, vorruglar vi. cridar com ua vaca, un taure, un bueu ; borruglà’s : se rotlar ; sin. vorclà’s, bruglà’s.


			Borrut,-uda adj. (de borra) ar-romegaire,-a ; capborrut,-uda : en-testat ; sin. caparrut,-uda.


			Borsa, bossa f. (bas lat. bursa) sacòt m. ; pòcha pichòta ; portamoneda m.


			Borsejar vi. har operacions de borsa ; var. borsiquejar.


			Borsièr, a m./f. (de borsa) 1- qui tribalha a la borsa ; 2- estudiant,a qui tòca ua borsa entà pagar los sons estudis ; 2- qui tien la borsa.


			Bòsc m. (frc. bosk) ahorèst ; lòc plantat d’arbes ; boscat : bòsc pichòt, terrenc plantat d’arbes ; husta f. : bòi de carpenta ; lenha f. bòi de cauhatge.


			Boscassèr m. (de bòsc) qui tribalha peus bòsques : tombaire, guarda d’ahorèst ; òmi qui hè córrer los bòsques.


			Boscatèr, bosquèr m./adj. (de bòsc) qui viu o tribalha hens los bòsques ; qui damòra peus bòsques ; sin. tombaire ; paloma bosquèra : paloma qui damòra peus bòsques.


			Boscatge m. los bòsques ; l’ahorèst ; mescla de prats, bòsques, pleishèras, en parts inegaus, variadas.


			Bosquejar vt. har lo tribalh deus boscatèrs.


			Bossalon m. hossat ; hosseron.


			Bossòla f. (ital. bussola) instrument de navegacion, qui balha la direccion deu pòle nòrd.


			Bossar vt. véder boçar.


			Bot m. (franc.) estrem ; cap ; capit ; bèc.


			Bòta f. (anc. fr. bote) 1- cauçadura montanta au-dessús de la cavilha, o deu joelh ; 2- paquet de legumi ligat ; botilhon m. bòta leugèra.


			Botanica f. (gr. botanikos) estudi deus vegetaus.


			Botanista m./f. scientific qui tri-balha dens la botanica.


			Botar vt./vi. (de bot, estrem) plaçar ; pausar ; méter.


			Botelha f. (lat. buticula) 1- recipient de veire peu transpòrt o guaita de liquide ; 2- recipient metallic peu transpòrt de gas ; botelhon m. pichòta botelha f., fiolic m.


			Botelhada f. (de botelha) contengut d’ua botelha ; var. botelhat m.


			Botelhaire,-a, botelhador, a n. qui plea las botelhas ; qui fabrica botelhas.


			Botelhar vt. apreparar las botelhas ; méter en botelha ; versar a béver.


			Botiga f. (deu gr. apothêkê) co-mèrci de detalh dab mustra de las mercandisas a la veirina o hens lo magasin de venda ; botiga d’apo-ticari : oficina de farmacian.


			Botiguèr, a n./adj. marcand,a qui tribalha hens ua botiga.


			Botjar vi. (lat. pop. bullicare) mudar ; remudar ; desplaçar ; las montanhas non botjan de plaça : las montanhas non cambian de plaça.


			Botoar vt. (de boton) accion de passar un boton hens ua botoèra.


			Botoatge m. accion de botoar.


			Botoèra f. (de boton) 1- trauc on passa lo boton ; 2- mercèra, marcanda de botons, de merceria.


			Boton m. (de bot, botar) pichòta pèça qui s’estaca per la botoèra.


			Bòxa f. (ang. box, còp) espòrt de combat que se practica dab los punhs.


			Boxaire m. (ang. boxer) esportiu que combat dab los punhs, mès tanben dab punhs e pès.


			Boxar vt. (ang. to box, trucar) practicar la bòxa.


			Brac, a adj. cort,a ; brèu,-èva.


			Bracar vt. (bas alt. brachitare) 1- orientar las arròdas ; 2- dirigir ua arma, atacar dab ua arma ; 3- tustar qqun.


			Braç m. (lat. brachium) membre superior deu còs uman.


			Braça f. estile de nada simetrica (natac.).


			Braçalet m. (de braç) jòlha deu punhet.


			Braçat m. lo contengut de çò que pòt estar portat peus braces embarrats.


			Bracejar vi. har grans gèstes deus braces ; molinar los braces ; tribalhar dab sos braces.


			Braceria f. 1- fabrica de cervesa ; cerveseria ; 2- restaurant a la carta m. ; cafè m.


			Bracona f. caça interdita ; caça hòra sason permetuda, o lòc de caça interdit.


			Braconaire m. gent qui practica la caça en bracona.


			Braconar vi. (germ. brakko) prac-ticar la bracona.


			Braga, bragas f./f.plur. (lat. braca) vestit qui cobreish las camas dinc a la cinta ; bragueta f. : ubèrtura de la braga enter las camas.


			Bragadisa f. gloriosèr m. ; vanitat.


			Bragar vi. har deu gloriós ; estar orgulhós.


			Braguen m. dartre.


			Braguèr m. (de braga) 1- pis de vaca, de craba ; mamela f. ; 2- cinturon, correja de cuer per sosténer un sabre, ua espada, un tabard (vielh).


			Bram m. (deu got. bramon) 1- crit de bueu, de vaca ; bramat ; uglet ; esbreit : arrut (taures) ; bramit : buglement brèu ; -long : bramèra f. ; -repetats : bramadís ; 2- fig. plor ; urlament ; plor de mainat ; bramèra f. plor permanent ; plorar excessiu, exagerat.


			Bramahami m. qui crida hami ; mòrt-de-hami ; qqun qui crida misèria.


			Bramaire,-a, bramador, a n. qui brama, qui crida ; qui plora hòrt ; ploraire,-a.


			Bramana m. (sanskr. brâhmana) membre d’ua casta hindoa.


			Bramar vi. 1- uglar ; arrutar ; borruglar ; 2- fig. cridar hèra ; plorar hòrt.


			Bramat m. bramada f. bram brèu.


			Bramèra f. 1- uglaments perlongats ; 2- ploradissa fam.


			Brana f. (de brandar, hlamejar) varietat de bruc ; bruc m. ; brana, planta deus sòus acides ; var. branda, bruga ; escoba de brana : baleja de brana ; ◊ la brana en flor qu’an mens d’abelhas.


			Branar m. lòc cubèrt de brucs, de branas.


			Branca f. (lat. branca) tira d’un tronc d’arbe ; sin. palanca.


			Brancament m. (de branca) bran-cament electric, brancament d’un fluide : aiga, aire, idraulic.


			Brancar vt. (de branca) har un brancament electric.


			Brancat,-ada adj. qu’a metut bran-cas ; brancut,-uda ; n. fam. qui sec la mòda deu temps.


			Brancumi m. branquèra f. l’en-semble de las brancas.


			Brancut,-uda adj. qui a hèra bran-cas, qu’a brancas hòrtas.


			Brand m. (brand etimol. germ. es-pada) branle ; balanç de campana, jumpament ; truc.


			Brand deu diable loc. juron ; aqueth brand deu diable ! significarè familiarament : animau ! aqueth pire !


			Branle, branlo m. (langued. brand) dança anciana f. ; branlament ; segotida f. ; oscillacion de campana, d’un còs.


			Branquia f. branquias f. plur. (lat. branchiae) organe respiratòri deus peishes, crustacèus, cauquilhatges ; gargansas f. plur.


			Brasa f. (deu germ.) 1- rèsta de lenha arron combustion ; trocicòts volcanics inferiors a 2 mm ; 2- carbon ardent qui damòra quan lo hlam s’es atudat.


			Brasadura f. 1- resultat de l’accion de brasar ; 2- sodadura.


			Brasar vt. fixar duas pèças de metau per fusion d’ua brasadura ; sòudar.


			Brasèr m. (de brasa) huec hlamejant ; brasèra f. arrecapt de brasa ; endret on botan la cendre.


			Brasòc m. brasa deu larèr ; pielòt de brasa.


			Brasoquèr, a n. gent qui tisona, ne deisha pas mei lo canton deu larèr, deu brasèr ; brasoquejar : remudar la brasa.


			Brasós,-osa adj. cendrós,-osa ; cubèrt,a de cendre ; color cendre.


			Brassar vt. sin. halhar.


			Brasucar vt. (de brasa) tisonar ; brasocar, brasoquejar : remudar la brasa.


			Brau, brava m./f. (lat. bravus) bueu joen ; taure ; vaca joena.


			Brau m. lòc umid, hustèr, boscassós, sauvatge.


			Bravament adv. (de l’ital. bravo) hèra ; hòrt ; qu’a bravament cambiat : qu’a hèra cambiat.


			Bravàs,-assa adj. hèra brave,-a (bon,a) ; qu’a hòrt bon caractèr ; aisit,-ida a víver.


			Brave,-a adj. (ital. bravo) 1- ama-ble,-a ; cortés,-esa ; aquò que son de brave mond : que son gents braves ; ◊ siatz plan braves dab era ! : siatz amabla dab era ! ; 2- coratjós,-osa ; valent,a.


			Bravejar vi. bravar ; hà’s decap quauqu’un dab coratge ; har deu brave.


			Brèç m. (lat. pop. bertium) pichòt lhèit de nenè ; sin. dindòu ; breçaire,-a adj. qui hè adromir lo nenè ; breçairòla f. cançon de breçar un nenè ; breçar vt. jumpar doç per adromir un nenè ; dindolar.


			Breca f. (frc. breka) 1- pic de cotèth, de destrau, d’utís trencant ; 2- dent d’arròda d’engranatge ; 3- bleçadura ; alebadura ; pic m.


			Brecar, brequejar vt. 1- har brecas ; entamiar ; sin. esbrecar, escantericar (porcelana) ; brequerar vt. har brecas ; 2- talhar ua dentadura d’engranatge.


			Bregar vi. (got. Brekan) 1- repapiar ; arressegar ; 2- hrobir ; fretar.


			Bregue,-ga n./adj. (de bregar) repapiaire,-a ; arressegaire,-a.


			Brembança f. (de brembar) soviéner m. ; brembas f. plur.


			Brembar vt. (deu lat. memorare) raperar ; brembà’s : soviene’s, raperà’s ; var. brombar ; sin. raperar, remembrar, soviéner.


			Bren m. (lat. brennus) partida grossèra deu gran de blat moliat ; -d’arressec : segadura de la lenha.


			Bresca f. bresco m. alveòlas de cera formadas per las abelhas entà l’arrecapt deu mèu.


			Bret, a n./adj. (anc. fr. bret) de Bretanha ; var. breton, a ; breta f. : vaca de raça bretona.


			Bretejar vi. quequejar ; mequejar.


			Bretèla f. (de l’ale. Brittil) 1- correja accessòria de vestits ; 2- carrèra de racordament d’autorota.


			Brèu, brèva adj./m./f. (lat. brevis) brac, a ; d’un temps redusit.


			Brèvament, brèument adv. en brac, bracament ; rapidament.


			Brevet m. (de brèu) prumèr grad d’ua formacion.


			Brevetar vt. 1- arreconéisher lo nivèu de coneishença d’un brevet ; 2- protegir ua invencion.


			Brevetat f. 1- rapiditat ; 2- adj. brevetat,-ada : titular,a d’un brevet.


			Breviari m. (lat. med. breviarium) 1- libe de l’ofici divenc ; 2- pregàrias contiengudas hens aqueth libe.


			Bria m. (n. pr. Bria) hromatge de Bria.


			Briac,-aga adj. (lat. ebriacus) sa-doth,-ora ; ivronhat,-ada ; sin. hart,a, pintat,-ada ; hart-bohat,-ada, hart-pitart,-ada : completament hart,a ; briaguèr m. briaguèra f. sadoleria, estat d’ivronhèra ; véder embriagar.


			Brica f. (neerl. Bricke, de breken, copar) mestior de bastir hèit d’argela cueita ; sin. baron m. teule m.


			Bricolar vt. (de l’ital. briccola, catapulta) har un pichòt tribalh en amator ; bricolaire, bricolador, bricolejaire : gent qui bricòla.


			Brida f. (al. Brittil) gansòla, siscla : brida de cauçaduras.


			Bridar vt. pausar ua brida, ua gansòla, ua siscla ; gansolar ; sisclar.


			Bridge m. (mot angl.) 1- bridge (jòc de cartas) ; 2- aparelh dentari (pont) ; bridjar : jogar au bridge ; bridjaire,-a : jogaire de bridge.


			Briga adv. (got. brikan) chic ; pas ; pas guaire ; arren deu tot ; ne n’i a pas mei briga : ne n’i en a pas mei guaire ; un bricon adj. un chicòt.


			Brigada f. (ital. Brigata) 1- unitat militara ; 2- grop de tribalh, qui tribalha en rotacion.


			Brigalh,a m./f. (got. brikan) menuda partida de quauquarren ; tròç, tro-cicòt m. ; mica f. ; causa menuda ; amenudar en brigalhas : méter en trocicòts ; ◊ nada brigalha a jo ne m’a deishat.


			Brigalhar vt. brisar ; redusir en trocicòts ; amenudar en brigalhas ; var. esbrigalhar : tombar quauquarren en tròces ; esglaishar ; copar.


			Brilhant m. (de l’ital. brillare) jòlha f. ; pèira preciosa f. ; diamant.


			Brilhar vi. lusir ; trelusir ; mirgalhar


			Britanic, a adj. (lat. Britannicus) de las Isclas Britanicas.


			Briu m. (ital. brio, gal. Brivo) 1- vivacitat f. ; impetuositat f. ; balanç ; arsec ; anar de briu : anar shens esfòrç ; 2- vam ; 3- aiga viva f. ; corrent d’aiga, d’arribèra ; brivei m. brut de l’aiga.


			Brivar, brivejar, briular vi. colar rapidement ; marmusar (en parlar de l’aiga) ; l’aiga que briveja : l’aiga marmusa ; sin. briular, briulejar, riulejar.


			Brivent, a adj. (de briu) aiga cor-renta ; aiga briventa : aiga viva ; lo brivent m. lo corrent, en parlar de l’aiga ; sin. riulejant,a.


			Bròc m. agulhon, chac vegetau.


			Bròca f. (lat. broca de broccus) 1- agulha de brocar (tricotar) ; 2- cavilha de bòi per las barricas, los tonèths ; 3- penís m. ; broquet m. : robinet ; brocada : tricotatge m. ; tribalh de tricòt ; brocaire,-a n. tricotaire,-a ; brocar vi. tricotar (aulhèrs) ; picar ; traucar ; broqueta f., asteta f. pica per astar la carn.


			Brocada f. chac d’espina m. ; ensemble de bròcas ; tribalh dab las agulhas de brocar.


			Brocadura f. liberòt m. ; brocatge de huelhas de libe.


			Brocalhas f.plur. comptèr per har las pregàrias ; brocalhas de husta : comptèr de bòi.


			Brocantaire,-a n. marcadèr,a de brocanta.


			Brocantar vi. (al. Brocken) vénder o crompar objèctes ancians.


			Brocar vt. (de bròca) 1- tribalhar dab bròcas peu tricotatge (aulhèrs) ; 2- religar (estamp.)


			Brocar m. (de bròc, bruc) lòc on pravan lo bròc, los espinós, los broishòcs.


			Brocat m. brocadura f. chac d’es-pina, d’agulhon, d’objècte puntut.


			Brocòli m. cauletbròca.


			Brodada, broderia f. brodatge m. (de brodar) òbra de brodaira.


			Brodaira f. hemna que bròda.


			Brodar vt. (frc. brozdôn) har ua broderia.


			Brohanhar vi. (deu lat. grunnire) arroganhar ; ronhar ; brohanha f. : maishanta umor.


			Broish, a n. (Pir.) sorcièr,a ; hatilh,a ; hatilhèr,a ; lop garon ; broishami m. sortilègi, hat, ensemble deus sorcièrs, sorcièras.


			Broishaga f. broishòc m. (deu germ. brust) grop d’arbolets, d’arromècs ; brosta f. ; brostèr m. ; ahorèst m. ; las flors deu broishòc : las flors de las brostas ; var. bruishaga f.


			Broishagar m. lòc, endret aprigat de broishaga, d’arromècs.


			Broishami m. sortilègi ; hat ; los sorcièrs e sorcièras.


			Bròja f. 1- mescla de haria e de lèit ; mescla de haria de milhòc e de lèit ; 2- hanga (Tol.).


			Brojar vt. (frc. brëkan) esglaishar ; redusir en prova ; méter en bròja.


			Brolh m. (deu lat. brugere e rugire) 1- grop, agropament, piela f. ; 2- grop, volada d’ausèths ; eshami ; var. brulh.


			Brolhar vt. (gal. rom. brodiculare) rénder dificile de percéber ; mesclar ; har brolhatge.


			Brolhon m. (de brolhar) 1- qu’es en estat de desòrdi ; 2- prumèr escrit davant corregida.


			Bronc m. nod de brancas.


			Broncar vi. (lat. pop. bruncare) arromegar.


			Broncut,-uda adj. (lat. bruncus) nodat,-ada ; nodós,-osa (lenha) ; ruishe,-a ; nod de bronc m. nod de branca.


			Bronent, a adj. qui broneish ;  arretrenent,a ; bruishent,a ; ronhant,a ; var. brusent,a.


			Bronir vi. (deu lat. pop. brugere) roncar ; ronhar ; arretrenir ; vibrar hortament ; ◊ qu’audim a bronir lo perigle ; var. bronzir, brusir (Ge, Est G.).


			Bronit,-ida m./f. brut hòrt e breu ; pet de pericle m. ; espetarrada f. ; var. broniment m., bronzida f. (Est G.).


			Bronitèra f. (de bronir) arroncament perlongat m. ; rumor ; var. broniment m., bronziment m.


			Brónquia f. bronqui m. (lat. bronchia) conduta que va de la ganurra aus paumons ; bronquiti f. malautia de las brónquias.


			Bronze [‘brunzǝ] m. (ital. bronzo) aram ; aliatge de coire e d’estam.


			Bronzir véder bronir.


			Broquet m. (lat. broccus) robinet ; cavilha tapahorat ; fausset.


			Broqueta f. asta ; carn sus l’asta.


			Bròs m. (bas lat. birota) car a duas arròdas ; carreta f. ; un bròs de lenha : ua carga de lenha.


			Brosar vt. redusir en particulas finas ; var. brusar, esbrusar.


			Brosina f. (lat. pruina) ploja me-nuda.


			Brosinar vi. plavinejar.


			Brosta f. (germ. brust) tira ; bèc de branca ; tira d’arbe ; tira tenhèra podent estar pastencada ; broishaga ; brostic m. branca pichòta ; èrba ; tira pichòta.


			Brostar vt. (frc. brustjan) pàisher ; pastencar.


			Bruc m. (lat. brucus) arbrilhon de flors vrioletas o blancas ; var. bròc, bruga f. (G.) ; espina f. ; chac ; ajonc (Lav.) ; caluna f. : bruc d’auton.


			Bruglar véder borruglar.


			Bruhet m. accès de colèra ; expres. : gahar lo bruhet : se méter en colèra.


			Bruisherin m. rèsta de las cerealas qui damòran en tèrra arron lo mestivatge ; sin. estoran, estoc.


			Bruit, brut m. (lat. brugere e rugire) tot fenomèn percebut per l’aurelha.


			Brum, a m./f. (lat. bruma) nubla leugèra qui emplea l’aire ; bruma baisha f. nubla qui damòra peu ras deu sòu ; brum de calor : atmosfèra velada per l’evaporacion.


			Brumalhon m. brum pichòt ; brum leugèr ; amassatge d’evaporacion.


			Brumei m. temps de brum, crumós, de plavinejar.


			Brumejar vi. (de brum) començar de har brum ; har un brum leugèr permanent ; frequ. brumassejar.


			Brumèra f. temps de brum ; temps crumós.


			Brumós,-osa [bry’mus/-uzo,-ǝ] adj. en estat de brum.


			Brunhon, prunhon m. (lat. pop. prunea) hruita deu crotzament enter persec e aubricòt ; nectarina f.


			Brusc, a adj. (ital. brusco, aspre) sobte,-a, suu còp.


			Bruscament adv. suu còp, sobta-ment ; tot sobte.


			Brusiu,-iva adj. provós,-osa ; que se sembla a la brasa ; d’ua tèrra hèra leugèra.


			Brusla, brutla f. ahorèst cremat, bruslat ; çò qui damòra d’un ahorèst usclat ; var. burla (N. Gasc.).


			Bruslader, brutlader m. (de brutlar) aparelh qui eslameja (gas, petròli...).


			Brusladura, brutladura f. part bruslada (pèth, o tota auta part tocada peu huec).


			Bruslaire m. (de bruslar) qui brusla ; distillator.


			Bruslar, brutlar vt. (deu lat. ustu-lare, germ. brenen) cremar, usclar ; àrder ; var. burlar (N. Gasc. Gr.L.) ; sin. escòser (sensacion sus la pèth).


			Brusquèra f. movement sobte d’ua persona.


			Brut, a adj. (lat. brutus, pesuc) qu’es pas fin,a ; estat davant finicion ; ruishe,-a ; grossèr,a ; brutau (lat. brutalis) adj./m./f. qu’exerceish dab fòrça ; brutalitat f. : comportament brutau ; brutissi m. : abrutiment.


			Brut m. (deu lat. pop. brugere) tot son qu’es audit hortament ; tarrabast.


			Bua f. lusor febla e rapida ; eslasia ; pita ; beluga ; espurna ; bespida ; lagina (Med.).


			Bucolic, a adj. (lat. bucolicus, deu gr. boukolikos, de boukolos, pastre) relatiu,-iva a la vita deus aulhèrs, e la poesia pastorau.


			Budèth m. (lat. botellus) intestin (pop.) ; tripa f. ; -grèle : budèth prim, buderet, cordilh, gòi ; -gròs : budèth gròs, trip ; la budanha, la budelha, buderalha f. : la tripalha.


			Budget m. (ang. budget, de l’anc. fr. bougette, pichòta borsa) ensembles deus comptes d’ua annada civila.


			Budgetari,-ària adj. qu’es en rapòrt dab lo budget ; contaròtle budgetari : gestion ; budgetizar vt. : inscríver ua despensa, ua recruba.


			Bueu m. (lat. bos, bovis) mascle crestat de l’espècia deu bueirís ; var. beu, bieu, büu (L.) ; -joen : brau, bimat.


			Bugada f. lavatge deu linge, de la pelha ; sin. arruscada ; har la bugada : lavar lo linge, bugadar, arruscar ; bugadèr,a : blanquidor,a.


			Bugadera f. maquina de har bugada ; lavadera ; bugadaire,-a : qui hè la bugada.


			Bujau m. frineston (uelh de bueu) ; ujau.


			Bulgar, a adj./n. de Bulgaria ; lenga eslau.


			Bulletin m. (fr. anc. bullette, de bulla, sagèth) 1- informacion oficiau braca ; rapòrt ; 2- bulletin de paga ; 3- resulta de notacion escolara.


			Burèu m. 1- mòble de tribalh ; 2- locau administratiu ; 3- gabinet d’ahars ; ◊ los procès d’importança seran metuts suu burèu de matin.


			Burguèr m. palhèr ; garbèr ; hica on s’apièla la palha ; burga f. : hlagèth ; burg : horca de bòi.


			Burlar fòrma de bruslar, brutlar.


			Burnós m. (ar. burnus, deu gr. birros, casaca) gran manta de lan shens manjas, a capura.


			Burocracia f. 1- ensemble deus foncionaris ; 2- poder deus membres de l’aparelh sovietic, o comunistas ; burocrata nmf. : persona d’ua administracion (politica o auta) qu’utiliza son poder.


			Burotica f. ensemble de las tecnicas informaticas peu tribalh de secretariat.


			Busca f. (lat. pop. buska, germ. busk) lenha gròssa peu huec ; barrolh m. ; escalh m. (henut).


			Buscalh m. brancòta ; troçòt de lenha ; ascla f.


			Busòc m. ausèth, mascle de la tora (toda) ; buseròc ; bissòc.


			Burre m. véder bodèr.


			Bust m. (ital. busto peitrina) plur. bustes ; piterau ; peitrina f.


			Butada f. (de but) truc m. ; patac m. ; pos, poish m.


			Butaire m. (de but) 1- lo qui buta (jòcs, espòrts) ; 2- possaire.


			Butan adj. gas d’idrocarbur qui sèrv entà la combustion domètge ; lo gas butan.


			Butar vt. 1- engatjar un jòc o un espòrt ; 2- possar.


			Butilic, a adj. deu butil, derivat,-ada deu butan.

